唔知你記唔記得第一次發綺夢係幾時？ 唔知點解我記得好清楚。 個年小六，毛都未生齊。可能睇得電視太多，我第一次覺得自己中意左人。 個女仔就係坐係我後面。個時唔識番分靚同唔靚，淨係覺得佢好順眼，見到佢就好開心。 但正如其他小學雞一樣，咁細個邊到識表達丫。 為左引佢注意，個陣番學成日都蝦果個女仔，得閒就扯下佢頭髮，得閒又偷下佢既文具。 換番黎既當然係 “你好煩呀。唔好整啦。” 俾人鬧但又好鬼開心好鬼興奮，諗番起都覺得自己低能。 有一晚，我居然夢見佢唔著衫勾引我，嚇到我一額汗就醒左。 鬼咩，平時發夢唔係哥斯拉比卡超就係阿古獸，緊係驚啦。 但未經人事既我又覺得好鬼得意，竟然心思思想發多次同一個夢。 之後番學，我就更加想引起佢注意。 成日撩佢講野，又係佢面前做埋D低能野。 例如我有一次，我見到佢同另外個男同學傾緊計，我就行埋去一野除左個男仔條褲落黎。 “呀!!!” 個女仔就大聲尖叫，我就係側邊笑到停唔到。 如是者，小六好快就到尾聲，個時都仲係會寫紀念冊，我當然就冇放過呢個機會俾個女仔寫啦。 “萬里長城長又長，你我友誼比它長。” “My pen is blue, my friend is you.” “頭可破 血可流 靚女不可不追求。” 真係令人懷念。 到後尾放榜（我個年代仲係要考學能測驗），我竟然同個女仔考到同一間學校，我就對中學生活有無限憧憬。

話咁快升中，雖然升左中學，我都仲係好似魚生咁，戇鳩鳩，生勾勾。 不過都開始識得分咩係靚女，咩係豬扒。 我同小學個女仔唔同班，都唔知好彩定唔好彩。 大個左先發覺佢一D都唔靚，仲有少少樣衰。 不過話哂都係初戀，俾番少少面啦。 最後中一都未過一半就已經冇哂聯絡。 其實諗番起我初中都算有少少異性緣。 話說上SCIENCE堂既時候，有個女同學編左同我一組。 我地成日都傾計，久而久之都熟左唔少。有時仲會唔覺意掂到佢手仔，諗起都覺得自己好PURE好TRUE。 記得有一次，個女同學冇啦啦同我講佢就生日喇，問我有冇咩表示。 我成舊魚生咁答佢: “係咩？生日快樂呀。” 之後就冇理佢。 佢講左句多謝，見我冇表示就接住問我: “你會唔會送禮物俾我呀？” 我一野就拒絕左: “你就想呀，冇錢呀。” 之後佢就嬲左我成個星期。 後尾我諗諗下，都去買左隻毛公仔俾佢。 你知啦，中一既時候，拎住隻好大既毛公仔番學校，仲要送俾個女仔，唔俾人講就怪啦。 “哦!!!!! 你送公仔俾佢!!!” 我夠知我呀媽係女人啦。 “喂!聽講呀邊個同邊個拍拖呀!” 我記得個女仔冇否認，紅都面哂咁同我講多謝。 不過作為一舊魚生，我都係冇追佢。結果去到中二佢就比隔離班個靚仔追左喇。

“喔噢…喔噢…喔噢…喔噢…” 如果你同我生於同一年代，你就會對ICQ既喔噢幾咁熟悉。 除左普通既基本資料外，好多人都好中意係 “ABOUT” 打一篇水蛇春咁長，又懶係感性既文係到。 個時除左會同同學傾計之外，又會利用搜尋既功能，搵一D唔識女仔傾計。 特別係我個區好多女校！ 結果儲儲埋埋就有一堆會傾計，但又未見過面既女仔。 中三個年，有一日。 “喂Hugo，同你傾左咁耐，都唔知你咩樣，有冇相睇下呀？” Bobo問我. Bobo就係我係網上識既其中一個女仔。 關於Bobo，我個陣知既都唔係太多，淨係知佢係隔離女校既學生，細我一年。 相都睇過既，係佢同同學仔既合照。 佢都算幾靚女，高高瘦瘦咁，唯有缺點係冇乜身材，可惜。 “咁樣衰，廢事嚇親你，你唔同我傾計啦。點呀放假有咩做呀？” 我扯開話題。 “車，次次問你都唔SEND。冇呀約左呀哥唱K咋。” 佢答我。 Bobo另外一個缺點係，佢有好多個呀哥。 佢成日同我講佢同呢個呀哥點點點，第個呀哥又好錫佢。 岩岩識佢個時我都忍唔住問佢: 你娘親係母豬黎架？點解你咁多呀哥？ 我俾佢鬧左好耐，話係ICQ識既契哥喎。 我恍然大悟，仲鬧左佢一句，淫娃蕩婦。

又話說有一日，我同BOBO傾開，放學校隊要練波既野。 佢唔知痴左邊條根話要黎睇。 “唔好啦，我好廢架。”我慣性自嘲一番。 佢死都要黎，我都冇野好講。重點，係佢都唔知我咩樣。 其實心情點都有D緊張既，話哂都有個靚女話黎睇自己踢波喎。 放學一早換好哂衫就出發去球場喇。 跑下圈，熱下身既同時，我就係到搜索Bobo既蹤影，但又見唔到佢。 之後專心練波我就冇理喇。 訓練既尾聲我地分左兩隊比賽，當時我得到左一個單刀既機會，點知離門兩碼，一腳就踢左個波出界。 當然全場屌聲四起，我就好尷尬咁去執番個波。 個波碌左去個女仔附近，我跑過去，望一望，Bobo居然真係黎左! 雖然我未見過佢真人，但靚女我一眼就認到啦。 但由於佢唔知我就係Hugo既關係，我執完波就走喇。 “Hugo?”我嚇左一嚇，心諗點解佢會知係我既？ 我就擰轉頭，尷尬咁笑一笑，之後問佢點解會知道係我。 “你之前同我講過你好中意9號波衫嘛，所以我就估係你囉。”佢答我。 好野喎咁都記得，當時都真係覺得有D受寵若驚。 我企左係到同佢吹左陣水，後面突然就有人打打力拍左我個頭一下。 “你老尾…”我擰轉頭就鬧，點知一望，原來係教練。 至於我班隊友，就係後面陰陰咀笑，跟住仲要起哄。 我同Bobo講左句練完波再傾，就俾教練罰左去跑圈喇。

練完波，我老友樂仔仲問我個女仔邊個黎。 我話 “咪咁多事啦!” 之後自然就去左搵Bobo。 “西利喎，咁都認到我。” “緊係啦！你而家去邊呀？” “緊係番屋企沖個涼啦！” “順路呀，一齊行啦。” 其實我同佢都唔算順路，不過既然有靚女同行，我就冇所謂啦。 我地幾乎乜都傾一餐，傾下傾下就已經到佢樓下。 “好啦，番去再傾啦，拜拜。”我講完就準備轉身走人。 “下？你咁樣就走架喇？” Bobo問我。 我心諗，唔係你想我點呀？上埋你屋企好冇？ 當然我把口就唔會咁講。 “係呀，你都到啦，我都番屋企喇。” “咁冇野喇，拜拜。” 唔知點解，總係覺得Bobo怪怪地。 番到屋企，沖個涼，就ON ICQ玩下。 Bobo就hi我喇。 “你都唔係咁樣衰姐，做咩成日話自己樣衰。” “算你識貨啦。唔通我同你講我靚仔咩？” “不過你踢波就…咁近都唔入。哈哈。” “踢波既野，你識D乜丫。”我差D就想同佢講你識條春咩。 呢一晚，我地不知不覺咁傾到３點。

又有一日，星期六，我約左班波友一大早踢波，Bobo知道後就話不如一齊食個早餐。 我就當然冇所謂啦。 我地約左係球場附近既茶餐廳食野。 今日佢著得好清新，放左頭髮落黎，一條連身短裙加對平底鞋。 食野既時候佢突然間問我 “其實你有冇拍拖呀？” 我差D飯都埋出黎，擰哂頭咁話冇呀。 我都唔知點解自己要咁緊張。 佢冇講野，之後就話去睇我踢波。 星期六朝早，球場多人都爆炸。 因為食左早餐所以有D遲，好多人都已經到左。 佢地一見到我同Bobo一齊黎，又即刻起哄。 我好無奈咁話: “發情期咩你地而家？叫乜野呀叫？” 跟住佢地就係到叫呀嫂。 我同Bobo講唔好理佢地，點知Bobo話唔緊要。 之後仲走左去同佢地傾計，反而變左得我自己一個坐係到。 踢完波Bobo就話佢約左朋友要走喇。 之後我地成班波友就去左食飯。 理所當然，我同Bobo變左佢地話題。 “喂Hugo，從實招來，你點識個靚女架？” 肥仔問我。 “ICQ囉，你地上次練波咪見過囉。”我有少少尷尬。 “你個仆街仔食左人地未呀？” 樂仔直接問我。 “痴線，我地都唔係男女朋友。” 我笑住咁講。 “唔係男女朋友唔食得架咩？” 樂仔講完之後佢地就係到淫笑。 “唔好講笑，頭先佢坐係場邊，我幾想大風D呀！我仲好似見到黑色呀！”呀健興高采烈咁講。” “你個仆街仔咁賤係到”目及”野，你係咪想死呀？” 我作勢打佢。 我冇真係打落去，因為我都有”目及”到…. 番到屋企，就見到Bobo留左個ICQ Message俾我.

“不如你做我男朋友丫。” 我個陣飲緊水，結果真係噴到成個Mon都係。 心跳得好快，或者係因為第一次有人同我表白。 作為雄性動物，有雌性主動同自己求愛，心入面真係會戚戚然。 不過好快我就冷靜落黎。 我見到Bobo仲on緊line，我就諗緊點覆佢好。 對Bobo，好感我係有既。但佢咁突然表白我就反而有D不知所措。 我問左樂仔意見，佢就話試下無妨，仲好衰格咁話我以後搵五姑娘啦。 我再問左呀健意見，佢反而覺得我可以諗清楚，唔急於一時三刻覆佢。 我決定聽呀健講。 不過由於我怕Bobo係玩我，我就更加小心咁覆佢。 “Bobo姐，唔好玩我啦。” “我認真架，我想你做我男朋友呀。” “你俾我考慮下先啦。” 但係作為一個未拍過拖既小處男，其實我都真係欲欲想試。 唔好諗歪，我指想拍拖姐。 Bobo作為我J過唔知幾多次既對象，而家主動話想做我女朋友，其實我都唔知自己仲要考慮D乜。 於是我就打俾佢。 “Bobo?” “做咩呀？掛住我呀？” “少少啦，關於今日你問我個樣野呢…” “你諗好喇？” “係呀，我地…不如試下一齊？” 就係咁，我同初戀Bobo就一齊左。

每段戀愛既一開頭都係甜蜜幸福得緊要。 係街諗起自己愛既人會冇啦啦傻笑。 係街見到得意既野會想買俾愛既人。 好似見少一日就會死咁樣。 好似自己既世界忽然就只有對方，轟轟烈烈咁中個頭埋去，冇哂家人朋友都唔覺得可惜。 雖然自細我老豆就同我講：做男人最緊要三妻四妾！呀仔，第時娶番十個八個老婆就岩喇。 不過對我黎講，初戀係神聖既。 而家係我眼中就只有Bobo一個。 “BB，星期六放假我地去邊到玩呀？” “去睇戲好冇？最近上左套恐怖臘腸卷好似幾吸引…” “下?我驚喎會唔會好恐怖架?” “傻妹黎既，我係到架嘛，唔洗驚。” “BB我可唔可以咬你呀？” “做咩想咬我呀傻妹？” “想囉!” “呀呀呀，痛架！” “唔痛咬你做咩姐！” “BB呀你睇下!!好靚呀!!” “你中意呀?我買俾你丫!” “唔好啦，好貴呀！” “你中意我幾貴都會買俾你。” 兩小無猜，真係好。

我地不經不覺咁就過左三個月。 呢三個月經歷左我呢世人最簡單最唔洗用腦既愛情。 由於初戀既關係，我一直都好循規蹈矩，安安份份。 作為一個血氣方剛既後生仔，有時候我都會幻想下同Bobo纏綿既情形。 但係我一直都淨係拖下佢手仔，攬下佢條腰已經興奮到不得了。 但係唔知有心定冇意，Bobo成日都挑逗我。 佢好中意係後面攬實我，然後胸壓我。（雖然佢冇乜胸） 佢D衫有時個領又好鬼低胸，時不時烏低身真係望到我眼定定。 有一次，佢同我講佢屋企人去左旅行，叫我去陪佢。 上到佢屋企，佢就話去沖涼。 我就係佢房坐下啦，點知俾我望到佢D BRA呀底褲呀都就咁掛哂出黎。 款式都算係幾簡約，黑色白色粉紅色，冇厘士。 結果我忍唔住拎黎睇下，A CUP。 雖然有少少變態，但我真係拎起左佢黎聞下... 好香，有Bobo既自然體味。 聞聞下，我就幻想一絲不掛既Bobo企係我面前，輕輕咁摸我胸膛。 我不停鍚佢，咀，耳珠，頸，跟住就到佢既胸... "我沖完喇" Bobo打開門，著住浴袍，拎住大毛巾擦乾頭髮行入黎... 而我，仲拎住佢個粉紅色BRA係到索緊....

呢鋪真係柒到想炸開個地板跳落去。Bobo見到我即刻o哂咀， 之後就鬧我死變態咸濕仔。我其實想反駁，但我真係唔知講乜好。唔通同佢講佢間房好臭，想睇下係咪係個bra到傳出黎咩..."唔係你諗咁架..." 我淨係識不停重覆呢句說話。呢個時候Bobo居然不停咁笑，之後走埋黎床邊搭住我膊頭，講左句"傻仔"我呆左望住佢，之後問:"你唔嬲咩"佢笑左一笑，再講: "男人係咸濕架啦，有咩好嬲。不過...""不過咩呀? "我問。"你可唔可以唔好再拎住我個bra?"原來我仲拎住冇放手。Bobo呢個時候，係我耳邊好細聲咁講:"我要戴番呀衰人....."

我個心跳到就黎爆開咁濟。 即係點呀？即係Bobo而家冇戴BRA? 佢係咪暗示緊D乜呀? 我唔覺意咁吞一吞口水，眼睛都放左係佢胸前。 我恨自己冇一對透視眼，可以睇穿眼前呢個女人，件浴袍。 "唔好意思，俾番你。" 我安撫自己既心情，嘗試做番平時既我。 "你擰轉面啦，唔準偷睇呀。" Bobo嬌嗲咁講。 唔好講笑，小Hugo已經硬過大理石，不過作為一個謙謙君子既我，當然好乖咁擰轉頭。 "非禮勿視...非禮勿視..."我同自己講，我唔可以光明正大咁睇。 不過我實在忍唔住，偷偷地望左一眼。 我見到Bobo除低左件浴袍，淨係著住條粉紅色底褲仔。 佢背住我，扣緊BRA扣。 我忍唔住喇，一野跳左落床，從後攬住Bobo。 "Bobo，我想要..." 我都冇等Bobo答我，開始錫佢條頸。 好香，除左Bobo既少女體香，仲有沐浴露既味道。 我既雙手都開始唔規舉，不停係佢身上游走，最後落係佢既雙峰之上。 Bobo冇抗拒，更加開始發出嗯嗯聲，好似好享受咁。 我既獸性更加比Bobo既叫聲喚起，我推左佢落床。 我不停咁錫佢，佢既雙唇，佢既耳仔，佢既頸，佢既胸前。 我伸手嘗試解開佢既扣，但解左好耐都唔成功。 我實在希望呢一刻，我係絕世好BRA既古天樂。 Bobo都知道我係第一次，佢坐直個身，自己解開個扣。 雙峰應聲彈出。 Bobo雖然只係得A CUP，不過都已經足夠令我呢個小處男興奮莫名。 仲有，第一次就遇上傳說中既PINK LIN，夫復何求。

我埋頭苦幹，個腦不停回想起AV男優平時點做。 我不停用口刺激Bobo既乳頭，Bobo既叫聲亦都開始急促。 "呀..嗯...Hugo...你愛唔愛我?” "愛呀愛呀我愛你呀。" 我諗冇男人會係呢個時候講唔愛。 我右手亦都開始唔滿足，向住Bobo既神秘三角出發。 Bobo條底褲仔原來已經濕哂，當我掂到佢既私處個陣，Bobo仲成個人都震哂，叫得好鬼大聲。 我冇除到佢底褲，手指就咁係底褲邊伸入去。 講真，摸到Bobo既私處個時，我實在係興奮到不得了。 就好似征服左珠峰咁興奮。 媽，我得左喇！ 我係佢陰核不停游走，等到時機成熟，就一野隊左隻手指入去。 Bobo濕到不得之了，佢嗌到好似拆天咁。 佢既手仔都放左係小Hugo之上，我諗佢都好興奮。 我忍唔住喇，就除左佢條底褲，除埋自己條褲，對準佢既小穴，蓄勢待發。 "等等，戴套呀！" Bobo一個急停，差D攪到我車毀人亡呀。 "邊到有套呀？唔洗啦！" 我有D唔耐煩。 "唔得呀，有左點算呀！你落街買啦。" 呢句說話，猶如五雷轟頭。 唔係呀嗎？而家如箭在弦呀大佬。 "唔好啦，我第一次唔想戴呀..."　我求其搵個理由。 "唔得唔得唔得，你唔戴唔洗旨意呀。一係..一係我地過去睇下我爸媽房有冇啦..."　 我始乎冇得揀，呢個時候，我唯有向上帝祈禱。 仁慈既上帝呀，求下你賜我一個DOM啦。 "好啦..."我都冇得唔應承。 跟住Bobo就落左床，走左去佢爸媽間房喇。

係等Bobo番黎既呢幾分鐘，簡直緊張過睇曼聯對拜仁99年歐聯最後幾分鐘。 "上帝呀，一定保佑要有套呀。最多我過兩日裝多兩枝香俾你丫。" 我繼續祈禱。 隔左一陣，Bobo就番左黎喇。 不過佢神色有D沉重，我心諗仆街喇今次... 點知佢開口話 "我搵到個呀，不過...好似過左期呀..." 套都會過期架咩？！我而家既心情就好似上完珠峰跟住俾人一腳踢番我落黎咁。 唔得，我要沉著應戰！ "好小事姐，食物都有分Expiry Date同Best Before 啦。冇事既放心啦Bobo!" 我解釋俾Bobo聽。 "嗯...好啦你話事啦..."Bobo紅都面埋，拎住個套企左係到。 打鐵同做愛一樣，要襯熱！ 我二話不說咁去抱起Bobo，放左佢落床，再花多少少時間整濕佢。 唔係，係培養感情先岩。 我既小Hugo又再次變番大理石。 我知道，寶劍，要出鞘喇。 我深呼吸一下，戴左個套，對準Bobo既小穴，慢慢放入去。 Bobo既小穴都幾緊，包到小Hugo實一實。 我放慢動作，怕自己第一次緊張而提早派彩。 我慢慢推進，插得愈入既時候，Bobo就叫得愈大聲。 "Hugo呀...呀..嗯...快D呀..."Bobo不停呻吟。 同時，Bobo既手都不停撫摸自己既胸。 我地用緊傳統既男上女下，我好快就進入左忘我既境界。 我亦都不停同Bobo濕吻。 我感覺到小Hugo一熱，我知道我要派彩喇。 我捉住Bobo既大脾，時速加到100公里，下下都頂到最盡。 Bobo雙手捉住我上臂，咬住下唇。 "好舒服呀...Hugo...呀..."　 嗚呀！我忍唔住派彩喇，正正式式脫離青頭仔行列。 我喘哂氣咁攬住Bobo，輕輕鍚左佢額頭一下。 呢一刻，我覺得個世界係屬於我既。 我抆番出黎，打算除左個套。 不過係我見到小Hugo一刻，我個心涼左一半。 今次仆街鳥。

點解我咁驚? 血就冇喇....我淨係見到小Hugo由戴住冷帽，變左戴住頸巾... 即係點？即係個套穿左囉。 "仆街喇！"我大叫，Bobo面色都有少少唔好睇。 佢好緊張咁問我: "做咩呀？" "個套...穿左呀" 潛台詞係，我岩岩中出左你呀。 "唔撚係呀嗎？！咁你射哂係入面呀？"我第一次聽Bobo講粗口。 我不置可否，呢個問題，你叫我點答呢？ Bobo見我冇應佢，就嗌左句 "死喇死喇"，然後衝左去廁所。 聽到花灑聲，我估Bobo想沖走我D子孫。 點算呢點算呢？可以點做呀？ "上高登問下先..." 我苦無對策，唯有相信全能既高登仔。 [集思廣益] 唔小心中出左女友，點做好？ "爸爸...爸爸..." "爸爸唔好唔要我 " "生佢落黎啦，落仔衰好多年架" "那天我話要中出即飛..." 屌，做咩講到好似一定會中獎架？ 好彩，有幾個有心既高登仔PM我，叫我買事後丸俾Bobo食。 又有人教我計安全期。 我即刻上網，睇緊點計安全期啦。 呢個時候Bobo番左入房。 "你講喇？有左點算呀？"Bobo冷眼咁啤住我。 "放心，冇事既。有事我一定會負責任架Bobo！不如去買藥食？" 我係一個富責任感既人，唔睇都知啦。 "食藥好傷架好多副作用架..."Bobo態度開始軟番，坐左係我身邊。 "你上次黎M係幾時呀？我岩岩上網睇呢..." 結果用左成日，我好似個BIO 呀SIR咁，同Bobo解釋安全期。 屌，原來破處咁麻煩。 但亦都係咁，養成左我日後銀包一定會有套既良好習慣。

我同Bobo係到計安全期，但係發現根本冇乜用。 因為Bobo經期唔準... 所以我地最後都係決定買事後丸食。 我打左俾我老友樂仔。 "喂樂仔，有D野想問你..你知唔知邊到有得買事後丸？" "唔係呀嘛，咁快攪掂Bobo？叻仔喎！報告報告！處係咪好正先？" "嗯，Bobo唔係第一次呀....唔好講呢D住啦！知唔知邊到有得買？"我講完都有少少唔開心。 "嘩！睇佢唔出喎平時斯斯文文架！有呀我有相熟既藥房呀。" 就係咁，我去左買藥俾Bobo食。事情暫時告一段落。 講起Bobo唔係處，其實我係一早就知道既。 Bobo之前拍過拖，佢都好坦白同我講佢比左佢之前既男朋友。 我話就話唔介意，但係原來同佢發生左第一次之後，我先知道原來自己都有少少唔中意。 鬼咩？自己既初戀，總係對方係處。 不過點都好，我愛Bobo，我知道呢D小事唔會阻礙到我同Bobo既發展。 呢個係我第一個女人，我要對佢從一而終，跟住結婚。 有一日，Bobo打俾我。 "Hugo呀，我仲未黎呀..." 一聽都知Bobo好緊張。 "BB唔洗驚，你平時都唔準架嘛。" "如果有左點算呀？唉..." "唔會既，如果你驚，我地去驗一驗？"其實我自己都好驚。 如是者，我地去左買驗孕棒。 我呢世都記得個收銀男仔望住我係到偷笑。 等結果出個幾分鐘真係好似等緊放榜咁。 緊張到仆街。

雖然事前都已經睇左說明書，但見到驗孕棒上面慢慢浮現既線，真係好緊張。 我真係好驚睇錯，拎住支棒睇完又睇，見到T個行冇線。 即係冇事，真係要開香檳慶祝。 "冇事呀冇事呀！"我同Bobo興奮到攬埋一齊。 終於放下心頭大石。 時間過得好快，已經去到暑假。 作為一個學生哥，暑假緊係去玩架啦！ 所以我一早已經約哂班朋友仔聽晚去唱K。 樂仔，呀健，仲有幾個熟既同學，加埋Bobo。 目的地，尖東CEO。 點知一起身，我老媽子就話佢唔舒服，但係又約左朋友要番深圳拎野。 結果我晏晝去醫院探完佢，就被逼出發去深圳幫佢拎野。 "BB呀，我要番一番大陸去幫呀媽拎野呀。今晚不如你去住先？樂仔呀健你都識架啦。" 我打俾Bobo。 "下，咁你幾時番黎架？你趕得切？"Bobo問我。 "應該得既，我會盡趕，希望十二點前番到黎啦好冇?" "咁好啦，你小心D呀!番到黎打俾我啦！" 如是者，我出發去深圳。 其實都有少少緊張，話哂第一次一條友番去大陸。 我經羅湖過關後，就打俾老媽子個朋友。 "你所撥打的電話正忙，請稍後再撥。" 屌，條友電話唔通。 馬死落地行，本身都提過同佢係東門到等，我就直接搭車過去。 過到去既時候，我再打俾佢，不過都係唔通。 我見都已經9點幾10點，所以我就決定食D野先。 我一個人去左附近既一間餐廳，求其嗌左個面食就算。 就黎食完野既時候，其實我已經注意到隔離個台有3個男人會偷望下我。 所以我決定食完野就快D走。 我再打俾老媽子既朋友，終於通喇。 "陳生?我搵左你好耐喇你係邊呀?" "唔好意思呀Hugo，我電話頭先冇哂電。你而家係邊到?" "我係東門呀，你要幾耐過到黎?" "十分鐘，到左再打俾你。" 咁我就唯有一個人周圍行下。 直至我行到一條比較靜既街，我覺得後面有人跟住我。 我擰轉頭，就見到頭先個三個男人。 "今次仆街喇。"我心諗。 於是我扮哂冷靜，想行番去條人多既街。 但呢個時候，其中一個男人跑左上黎企左係我面前拍一拍我膊頭。 我唯有伸手入去褲袋。 我唯一可以用黎自衛既，就係褲袋部硬過月球表面既Nokia。

"帥哥，請問你是香港人嗎？" 個男人問我。 "是，甚麼事？" "沒有，剛才在餐廳看見你，看你打扮應該是香港人。我跟朋友明天正想去香港玩一天，你知道香港有甚麼一定要去的地方嗎？" 我心諗，做乜咁無厘頭問D咁既問題架。 不過見佢地唔係老笠，我都放鬆番D。 呢個時間，另外兩個人都已經企左係我身邊。 "香港沒甚麼好玩的，如果你喜歡吃東西，那一定要去明將壽司打大佬。" "是嗎？那是在哪裡？" 我一五一十咁講左明將既地點同埋佢有幾出名俾佢聽。 佢地多謝完我，就走左去喇。 呼，總算鬆一口氣。 呢個時候電話響起，陳生打俾我。 我地約好左地點，問佢拎完野，我就即刻向羅湖出發。 去到火車詞，我摸一摸身上既銀包，準備拎張八達通出黎。 "仆街我個銀包呢?!" 我摸哂全身既袋都搵唔到。 再發現我後褲袋俾人用刀仔界開左。 我諗番起頭先個三個人，唔洗問呀貴都知係佢地啦。 今次仆街喇真係，我證件，錢都冇哂，點番香港呀？ 我打俾陳生，唯有請佢陪我去報公安啦。 "BB呀，我岩岩俾人偷左銀包...而家去報公安呀..我諗我冇咁快番到黎呀。唉..." "下?咁你個人冇事丫嗎?!" 見到Bobo咁緊張我，幾唔開心都真係覺得心頭一暖。 "冇事呀...我番黎就搵你啦。你玩得開心D！幫我同樂仔佢地講聲。" 當我攪哂所有手續，準備番香港既時候，其實已經3點鐘... 好彩皇崗24小時通關，如果唔係真係要係陳生到借栗一燒。 番到香港已經差唔多5點...我就即刻打俾Bobo。 WTF?電話竟然冇人聽！唔知點解，我有D唔好既預感。

搵唔到Bobo，咁我唯有打俾樂仔啦。 "喂，樂仔，你地散左未？" "你死得未呀？番左黎喇？一個鐘前走哂喇。" "我未死得。咁Bobo呢？" "應該番左屋企啦，頭先我地成班一齊走，不過我同佢唔順路。" "好啦咁，聽日再講。" 聽到Bobo應該番左屋企，我個心都定番少少。 既然係咁，我就直接番左屋企先。 番到去涼都冇沖就訓左上床。 訓之前我SMS左Bobo，同佢講我番左香港，叫佢訓醒搵我。 第二日起身，已經係中午12點。 我望一望電話，居然一個Message都冇?! Bobo好少咁冇交帶，攪到我都有少少擔心。 我上一上ICQ，睇下佢係唔係到，但都係在冇ON過... 於是我打多次俾Bobo，冇人聽。 呢個時候我真係心急同焚，所以我換件衫就打算去佢樓下等下佢。 由於我地兩個都住得幾近，我10分鐘就到左佢屋企附近。 我打多次俾佢，今次終於有人聽喇！ "喂？Hugo？你番左黎喇？" Bobo把聲聽落仲好眼訓。 "係呀，琴晚番左喇不過搵唔到你。你而家係邊呀？仲訓緊？" "嗯，係呀，仲係床到。" "我不如過黎同你食D野？" "唔好喇，我仲係好攰呀，我想係屋企休息下。" "咁呀，好啦，你訓多陣啦，你訓醒搵我啦BB" 聽到Bobo只係做一隻懶訓豬，我個心都定番落黎。 "咕..."琴晚忙左成晚，到而家先開始識肚餓，於是我就去左附近一間茶記醫肚。 "伙記，豆腐火腩飯唔該。" 我問隔離個呀叔借左份報紙，睇下體育版。 "靚仔，火腩飯" 我講左聲唔該，就放低份報紙。 咁岩見到兩個人行入黎，我目定口呆。 係Bobo，仲有呀健。

呀健，我同樂仔既老死。 高登仔既身高，陽光型男仔。 其實我同佢唔算識左好耐，不過朋友既野，講緣份既。 我同佢都算一見如故。 點解Bobo會同呀健一齊架？佢頭先又話想抖下既！ 但我決定睇定少少先諗下一步點做。 Bobo同呀健坐左係我附近，為免佢地見到我，我唯有拎起份報紙扮睇。 佢地態度比我想像中親暱，雖然冇拖手，但係旁人眼中一定會覺得佢地係情侶。 Bobo食野既時候成日都好唔小心，今日都係。 我見到呀健好溫柔咁幫佢擦咀，Bobo仲笑得好甜... 點解會咁架？佢地幾時搭上架？ 點解佢地咁熟我會唔知？ 佢地究竟有幾多野瞞住我？ 我忍住滿腔怒火，傷心咁走左出茶記。 我實在唔能夠接受我自己既初戀女朋友同我最好既朋友咁親密。 自己最相信既人，永遠係傷心自己最深既人。 心痛，係因為自己在乎。 其實我頭先大可以衝上去興師問罪。 不過係未攪清楚成件事之前，我都唔願意相信。 或者佢地只係咁岩撞到一齊食野？ 或者呀健只係比較Gentleman先幫佢擦咀？ 或者係我睇得件事太重？普通朋友食飯都好正常姐。 為左攪清楚，我決定打俾呀健。

"喂，呀健你係邊呀？" "冇呀，係街食緊野咋。做咩呀？" "冇呀見冇野做，睇下你一唔一齊食野之嘛。" "哦..我食完喇其實，下次啦不如。" 又係講大話，呢一刻真係好心痛。 我女朋友厄我，我好朋友又厄我。 雖然日光日白，但係我都係去左7仔買左半打啤酒，走左去附近既一個公園飲悶酒。 究竟佢地係幾時開始咁熟？ 我唔可以俾自己初戀死得不明不白！ 我一定要問清楚發生咩事。 酒入愁腸愁更愁。幾杯落肚，我都開始有少少意識模糊。 正當我諗緊點樣可以問清楚佢地發生咩事之濟，電話就響起。 係樂仔。 "喂死仔，做緊咩呀？" "係公園飲緊野之嘛...搵我做咩？" "你一條友？做咩日光日白飲野呀？" "唉...一言難盡..." "得，我而家出黎搵你啦。" 樂仔黎到既時候，我都飲得七七八八。 於是佢就去左買多半打啤酒，然後我就一五一十講哂我今日見到既野俾佢聽。 樂仔嬲到爆炸。 "仆街仔！朋友妻不可窺呀！等我幫你出氣！" "痴線啦，你唔好亂黎呀。我會自己解決。" "你點解決呀？你係到飲酒就解決到咩？做兄弟既，我幫你搵佢講清楚！如果係真既，呢D朋友呢D咁既女人，唔要都罷啦。" 我拉都拉佢唔住，樂仔就咁走左。 淨低我一個人發呆咁坐係公園。

打開雙眼，我頭痛到冇朋友。 "我係邊呀?" 我望一望四周圍，原來我係自己張床上面。 可能飲得太多既關係，我真係唔記得左我點解會番左黎屋企，仲要換埋衫。 "你個衰仔醒喇咩？" 老豆打開我房門。 "老豆，我幾時番黎架？" "死仔包自己幾時番黎都唔知架咩？晏晝有個女仔送你番黎，你嘔左幾次，臭到死。 好心你放假就搵D正經野做下啦，飲到咁醉做乜呀？" "女仔？邊個黎架？我冇野呀。咁岩開心飲多左姐。" "呀大佬，你問番我個女仔係邊個？我點知呀。細細粒，幾靚女咁囉。 開心？你個樣好似我死左咁喎。唉唔鬼理你，快D沖個涼食飯喇。" 我心諗點解會有個女仔送我番黎，唔通係Bobo？ 佢又知我係邊既？一定係樂仔個死仔講架啦。 弊！樂仔！佢做過乜黎呀！ 我拎起電話想打俾樂仔，電話就響喇。 係Bobo... "喂？Hugo？你訓緊覺？我有D野想同你講呀..." Bobo 好冷靜。 "BB你掛住我呀？你想我出黎搵你？" 我恨我自己扮到若無其事。 "嗯，不如你落一落黎，我係你樓下。" 我換件衫就落左街，見到Bobo一個人係到等我。 佢著左條黑色緊身裙，Patpat包到實一實，居然仲著左高跟鞋。 同佢拍拖咁耐都冇見過佢著到咁靚。 我望住佢發呆，呢個時候佢見到我，就行埋黎我到。 "Hugo，對唔住。"Bobo聲淚俱下。

我諗好多男人都一樣，最怕就係女人既眼淚攻勢。 HP值遇到淚水會即刻變0。 "做咩事呀？唔好喊啦。" 我將Bobo一擁入懷。 "我...我有D野想同你講呀。但係你可唔可以應承唔好嬲我..." "你講啦。" 其實我做哂心理準備架喇。 "琴晚你番左大陸，我地去唱K，飲左D酒。我...對你唔住呀..." Bobo又繼續喊。 講真，我事前雖然有幻想Bobo做左好多對唔住我既事。 但係我冇諗到居然去到呢個地步？！你唔好同我講你酒後亂性呀！ "跟住呢？"我禁住自己把火。 "我..同人發生左關係.." "你同呀健上左床？" Bobo冇答我，淨係繼續喊。 佢冇否認，即係佢承認左佢同呀健真係上左床。 聽到呢到我真係一片空白。 你同佢有路，你同佢出街，你厄我，我都仲可以忍。 你同佢上埋床？我點忍呀？ "對唔住呀Hugo...我知我做錯左。你唔好掉低我呀..." "你同佢...係幾時開始曖昧？"我借呢個機會攪清楚。 "3個月前，我同你咩個陣，個套咪穿左既...我日日都好擔心。 咁岩我同佢傾計...佢安慰左我好耐。我同佢先熟左咋..." "我最後想知，琴晚你係咪自願..."我實在唔想再見到眼前呢個女人。 對多佢一秒，我驚我會忍唔住打佢。 "我唔想架...我飲左酒咋...Hugo你唔好唔要我呀。" 我冇出聲就走左去。 我知道再唔走，我會係佢面前崩潰。 我既初戀，悲壯終結。

我係街上流住眼淚，漫無目的咁走。 我諗D途人見到我應該以為我傻既。 我一D都唔想番屋企，對住四面牆我驚我會自殺。 以前有咩事，我都可以搵Bobo同呀健傾計。 究竟我做錯左乜野？個天要一次過拎走我最重要既兩個人？ 走下走下，我行左去球場。 我同Bobo第一次見面既地方。 諗番起佢甜美既笑容。 諗番起佢出盡力咁咬我。 諗番起我地既第一次。 其實我真係唔甘心我既初戀咁就完左。 我以為我係一個好灑脫既人。 但原來唔係，我覺得我放唔低。 每個人既初戀，無論過左幾耐，都會佔據心房既一個位置。 我拎起電話，發現有好多SMS。 Bobo: 對唔住呀Hugo...我知我講幾多次對唔住都冇用。我唯一既請求係你唔好唔開心，我愛你。你可唔可以比一次機會我？我保證唔會再有下次架.... 健: Sorry Dude...如果你想打我，我唔會還手架... 樂仔: 衰仔，做咩唔聽電話呀？有咩事我實撐你架喎。快D打俾我啦。 我一個都冇覆。我合埋眼，感受一下吹到面上既風，深呼吸，我想咩都唔諗。 但係一合埋眼，Bobo同呀健纏綿既影像又會出現係我腦海。 一醉解千愁，今晚，我要不醉無歸。 "樂仔？出黎陪我飲野。"

你試過迷失自己嗎？ 同Bobo分開後既一個月，我直頭與酒同眠。 我試過兩日係房入面冇出過房門一步，每日都係行屍走肉。 乜都唔想做，邊到都唔想去。 呢一個月，我連頭髮都冇去剪；成個人瘦哂殘哂。 呢一個月，我ICQ/MSN都冇ON過，電話長期熄機。 呢一個月，我每日唯一既活動就係聽歌。 "分手快樂　祝妳快樂　妳可以找到更好的" "我寂寞寂寞就好 這時候誰都別來安慰擁抱 就讓我一個人去 痛到 受不了 想到 快瘋掉 死不了就還好" "給我一個理由忘記 那麼愛我的你 給我一個理由放棄 當時做的決定 有些愛 越想抽離卻越更清晰 而最痛的距離 是你不在身邊 卻在我的心裡" 係你最頹最低谷既時候，先會知道邊個係你真正既朋友。 有幾多所謂朋友，對你一句問候都冇？ 好似你突然消失，佢地都唔會發現咁。 我好慶幸有樂仔撐住我，如果唔係，我應該會變得更加不堪。 其實我知道我屋企人都好支持我。 我老媽子呢排成日煲糖水，話食得多甜野會開心D。 我老豆雖然冇乜講野，但成日會逼我出去陪佢地飲茶。 但傷口總會癒合，雨過後總會天清。 呢個係必然定律。 好快就9月1號，莘莘學子既重大日子：開學日。

不知不覺我同Bobo已經分開左兩個月。 我近呢兩個星期終於似番個人，起碼我會同樂仔出下去。 至於呀健同Bobo最近點樣，有冇搵過我，我一概唔知道。 因為我一早Block哂佢兩個。 唔知...我見番佢地會有咩感覺呢？ 我一踏入課室，就同樂仔坐番上年個位。 因為係中五，都係上年個個班主任。 同學仔都係個D，所以我都冇乜興奮既感覺。 唯一令我在意既，就係會見到呀健。 我真係諗唔到自己會有咩反應。 未上堂之前，我同班同學仔吹下水。 傾傾下我就見到個熟悉既人影走左入黎，呀健。 佢都注意到我望住佢，當我地眼神有接觸既時候，佢好快迴避左。 我都冇再望住佢，廢事尷尬啦。 去到食晏個陣，本來諗住同樂仔留係飯堂食飯。 點知咁岩俾我見到呀健衝左出去，我就跟左佢出去。 雖然我仲有一絲希望，佢見既並唔係Bobo； 但個天真係好過癮，係都要我事與願違。 係我眼前出現既係呀健，仲有Bobo。 佢地兩個仲要肆無忌憚，厚顏無恥咁拖住手。 兩個月冇見Bobo，佢依然係咁靚。 而且我仲覺得佢精神左，可能佢已經完全忘記左我。 我一諗到呢到，個心真係覺得好痛。 我以為我咁耐冇見佢，我已經放低。 我以為只要我捱過左段日子，我就可以重新做人。 但原來唔得，我發覺，我仲係好愛Bobo... 但係我知道，世界上任何事物都會有終結既一日。 感情都唔例外。 與其任人主宰我既感覺，我決定以後我行我素，只係會做自己開心既事。 而呢段感情，我要親手埋葬佢。 我慢慢行向佢地兩個。 當佢地見到我既時候，顯得有D驚訝同尷尬，拖住既手都即刻放開左。 我首先開口： "你地一齊左？我祝你地唔會分手，但日日嗌交，不停戴綠帽。再見。" 或者呢件係我做過最幼稚既一件事，但係我冇後悔過。 邊個話，愛你一定要祝福你？

自從我知道Bobo同呀健真係一齊左之後，雖然心痛，但反而好似放低左件事咁。 我都算真係做番自己，過番正常既生活。 我偶爾都會同其他同學八卦下 Bobo既消息，不過我既反應已經冇之前咁大。 我仲愛唔愛佢？我都唔知。 不過俗語講得好，舊既唔去，新既唔黎。 雖然我仲未遇到一個令我真係心動既女仔，但係我慢慢發現單身都幾好。 可以唔洗顧忌咁周圍撩下D女同學。 直至有一日，我遇到佢。 今時今日，我每次諗起佢，我都覺得好對佢唔住。 我曾經好愛佢，但到最後，傷害佢既卻係我。 如果要數呢世人我其中一件後悔既事，一定係我傷害左佢。 可惜一切都冇得番轉頭。 我屋企同中學都算好近，行十分鐘就會番到去。 我記得個日我打機打通宵，第二日番去戴唔到CON。 當我懞下懞下咁行緊番去既時候，我見到有個著住我學校既校服既女仔企係到等巴士。 我望多佢兩眼，居然有觸電既感覺！ 佢細細粒，眼大大，扎住馬尾，非常清純。 以前我唔相信一見鍾情。 但當我見到佢既時候，我就知道呢個女仔將會係我生命中佔一個好重要既位置。 我呆左咁望左佢好耐，不過都係冇勇氣去結識佢。 結果當佢上左巴士後，我就繼續行番學。 我番到學校後，依然對佢念念不忘。 "喂，樂仔。想問下你識唔識D師妹？" "都識D既。點呀Hugo哥？好難得喎你睇岩左邊個呀？" "哦，唔係。今朝番學見到個女仔好可愛，睇下你識唔識佢姐。" 我唔想咁快話俾樂仔知我點諗。 "得啦！你叫到，我幫你！形容黎聽下啦！" 跟住我就同佢講左個女仔既特徵。 LUNCH食完飯之後，我番到課室，見到有幾個小妹妹係我地門口裝裝下。 "有咩幫到你地呀?" 我問佢地。 "我地想搵呀樂呀。" 其中一個女仔答我。 呢個時候，樂仔就係我後面行出黎。 "喂，你地黎左喇？點呀我問你地既野有冇消息呀？" "有呀，個女仔應該叫琪琪。好似係3E班架。" "好野喎！咁快搵到。抵鍚。好啦聽日出街再講啦。" 之後樂仔就打發左佢地走。 我完全冇言。 "呀樂哥仔，借問聲你幾時開始識左成大班幼齒架呢？" "哦，個日我打完波，佢地走左過黎問我拎電話。 唔好講呢D住，拿，幫你問左人地邊班喇。你自己識做啦。" 呢個兄弟的確唔話得。 "唔通我去佢個班搵佢咩..." 我心諗。 好快就放學喇。 我中五個時已經冇乜人用ICQ，大家都係用MSN。 另外一樣好HIT既野係XANGA。 放學番到去基本上第一樣野就係上XANGA同MSN。 意無意之間，我竟然係XANGA發現有個同學識琪琪！

突然俾我搵到琪琪既XANGA，真係興奮到不得之了。 結果我就好似個變態佬咁，睇哂佢既所有POST。 可惜上面冇佢既聯絡資料，我最多都係可以J下佢既POST。 又有一日，放學番屋企既時候，竟然見到琪琪等緊過馬路。 我唔知痴左邊條根，居然走上前。 "Hi，我叫Hugo呀。我成日都係附近見到你，又同你同一間學校，唔知可唔可以同你做個朋友呢？" "哦。"佢淨係應左一個字。 哦即係點呀？？？ 我見到佢好尷尬又面紅紅既表情，真係好可愛。 不過唔知佢係怕醜定係睇我唔上眼，哦完之後居然就咁走左去。 我目送佢既背影慢慢遠去，呢鋪真係柒到冇朋友。 可能係佢既態度，激起左我好勝既慾望。 我番到屋企，思前想後，決定搵識琪琪個個同學。 個個同學係一個女仔黎，平時唔係咁熟。 "hello，做緊咩呀?" 我求其打開話題。 "冇呀，睇緊電視咋。你呢?" "我上下網咁囉。話時話，你識唔識一個叫琪琪既女仔？應該form 3 架。" "哦，原來為左佢。識呀。" 唔通為左你咩。 "你可唔可以俾佢msn我呀?" "好啦，你等等。" 同學好快就俾左琪琪msn我。 雖然岩岩先柒左一次，但係我深信一個定律。 人不要面則天下無敵。 我下定決心，要全力追佢。 "Hello 琪琪 " 我靜靜咁等候琪琪既回覆。

等左幾分鐘佢就應我。 "你係？"琪琪問我。 "我係頭先過馬路個陣同你傾計個個男仔呀。希望你唔好介意我拎左你MSN。 我淨係想同你做個朋友架咋..." "哦，唔緊要。" 我頂，又係哦。 "係呢，你邊班架？" "3E" "哦。平時成日都係巴士站見到你，你應該都係住附近？" "係呀。XX花園" 我嘗試不停打開話題，但每次佢都係一句起兩句止。 唔係，正確黎講係一句都冇。 傾左半個鐘之後，佢都仲係咁既狀態。 我決定以退為進。 "哈哈，我OFF喇。下次同你一齊番學再傾啦。拜拜。" "OK, BYE。" 好一座冰山。 不過點都好，我踏出左第一步。 如是者，呢幾個月以黎，我會每日都同佢傾下MSN，但係每次都係好短時間。 番學見到佢我都會同佢點頭笑一笑。 雖然每次都係我主動HI佢，但係我隱約覺得佢對好都有少少好感。 直到有一日，佢居然主動搵我。 "Hugo，係到嗎？"

"難得喎你主動搵我。咩事呀琪琪？" 我用光速覆佢。 "有個男仔好煩，成日煩住我，我唔知點做好。" "嘩！咁受歡迎架咩你？講多D黎聽下？" "佢成日黎我課室搵我，D同學又係到起哄。但係我唔中意咁樣。" "你中唔中意佢先？" 我試探下佢。 "唔中意呀，淨係覺得佢好煩。但我又唔識拒絕佢。" "咁呀，男仔角度都係覺得係應該直接同佢講。 你唔拒絕佢，佢可能會覺得你俾緊機會佢。" 呢一晚，係我同琪琪傾得最耐既一晚。 同時間，我居然唔知有人追緊佢！ 太失策喇！為左方便收集情報，我決定係佢身邊既人入手。 呢個咁緊要既時候，緊係要搵樂仔出手啦 "喂樂仔，有野搵你幫手呀。" "點呀又係琪琪呀？你唔係已經識左人喇咩？" "都話你醒目仔架啦。係呀，不過我想問你識唔識一D佢身邊既朋友？" "包係我身上啦。晏晝話你知。 話時話，就黎聖誕喇喎。 你諗唔諗住約佢去街？準備左禮物未？" "其實呢個月係佢生日，我諗住攪掂左佢生日先算啦。 聖誕下個月先到，慢慢啦。" 係喎，不知不覺已經11月。 就黎到琪琪生日，我要諗下送咩俾佢先！ 同埋都係時候約佢出街喇

我都唔知點解樂仔可以識咁鬼多幼齒。 晏晝佢已經話我聽佢識一個琪琪既朋友。 佢約左人地聽日去街，仲嗌埋我出去。 呢個機會我點可以錯過呢？ 第二日一早，我就換好哂衫，出左去尖沙咀搵樂仔。 佢一早已經到左，仲同個女仔係M記食緊早餐。 "早晨。" "喂早呀。同你介紹先。呢個係Kary。 呢個係Hugo。今日佢咁岩冇野做，你唔介意佢一齊出黎玩呀可？"樂仔問Kary。 "Hello Hugo。唔介意呀一齊玩仲開心。" 雖然Kary咁講，但係佢好似有少少不悅。 我諗一定係我打亂左佢同樂仔既二人世界。 Kary 唔係好高，有少少Baby Fat；不過佢係個種睇落好需要人保護既女仔。 我地之後去左海港城行街。 一路我地都閒話家常，我亦都唔急於同佢提起琪琪既事。 睇住Kary望住樂仔既眼神充滿住傾慕， 我突然覺得有少少內疚。 我清楚樂仔份人，Kary佢就應該睇唔上眼架喇。 佢根本唔鍾意俾人管，加上佢咁多狂蜂浪蝶，我好難想像有人可以治到佢。 如果唔係幫我，我諗佢甚至唔會同Kary出街。 好快到左食飯既時間，樂仔去左廁所，我就借呢個機會同Kary傾下。 "係呢，我都識你地FORM既人架。你知唔知邊個係琪琪？" "琪琪？你居然識佢？佢好少男仔朋友架喎。你中意佢？"　Kary碌大對眼望住我。 "係呀我識佢呀。唔好話中意，做個朋友咁啦。 你咁了解佢，你同佢應該好熟咁喎。"我明知故問。 "OK啦，我同佢都算幾好傾咁啦。做咩呀想借我過橋呀？" 丫，呢條女又幾醒目。 "唔好咁講。咁岩見你有Common friend，問兩句姐。 不過我聽佢個呢排有個男仔成日煩住佢喎。" "佢連呢樣都有同你講?係呀，佢成日都黎我地班搵佢，都真係幾煩既。" Kary滿臉疑惑。 聽佢咁講，似乎Kary對佢都冇乜好感，應該可以拉攏佢。 就係咁，我拎左Kary msn，以便同佢打好關係，收集情報。

番到屋企個晚，我即刻搵Kary。 傾傾下就同佢講起樂仔既話題。 "其實你同樂仔點識架?" "有日見佢係操場打波，佢真係好型！又高大又靚仔！跟住我就問佢拎左電話喇。" 而家D女仔真係廟細燈籠大。 呀唔係，係人細鬼大。 "你鍾意佢呀？佢好受歡迎架喎。" "唔好話中意，做個朋友咁啦。"佢抄我講野。 "如果你想知道多D關於佢既野，我唔介意同你分享架喎。不過..." "你想我用琪琪既資料同你交換呀？" 醒目女，一語中的。 "大家分享下姐。係呢，琪琪就黎生日喇，你知唔知佢中意D咩呀？" "我諗佢中意人地親手整既野。其實係女仔都中意人地有心思架啦。" 就係因為呢句說話，我決定整野俾琪琪。 "我想問呢，你識唔識織頸巾？" 我諗左一陣，然後問Kary。 冇錯，我第一份整俾琪琪既禮物，係頸巾。 而Kary，都打算織頸巾俾樂仔。 就係因為咁，我呢段時間放學都約左KARY學織頸巾。 當然，我地都唔會俾琪琪同樂仔知道。 係呢段時間，我知道左好多關於琪琪既事。 而我都將好多樂仔既野講左俾KARY聽。 原來織頸巾唔係用好耐時間，我用左一個星期就攪掂左喇。 之後我就要實行我既第二步。 約琪琪生日去街！

"琪琪，就黎生日喇喎！有咩攪呀個日？" "琪琪，生日個日賞面食個飯嗎？" "琪琪，生日個日我請你食飯，冇得SAY NO" 我諗左好耐都唔知點開口約琪琪好。 正當我苦思緊既時間，電話突然響起。 噢！曹操！！ "Hugo呀，我想問下你下星期二得唔得閒呀？" 下？！唔係呀嗎？！琪琪主動約我同佢過生日？" 仲洗諗既！緊係狗衝啦！ "得呀！我記得你生日架！我都諗住約你..." "不過我夜晚有少少野做，我地日頭出去啦。" "冇問題！星期二見！" 收左線之後我係房到大叫。實在太興奮喇！ 不過老媽子就入黎鬧我：痴左線咩你嘈乜鬼呀！ 我完全冇聽佢講野！呢刻我既心情實在係太高漲喇。 雖然我好想知道琪琪夜晚有咩做，不過霸住佢大半日都已經好好架喇。 我個日一定要送頸巾俾佢！ 到琪琪生日前一晚，我好似小學雞去旅行咁，完全訓唔到。 第二朝一早就醒左。 GEL完頭，又覺得唔滿意；之後又洗過頭。 換好衫我就準備出門。 我約左琪琪12點，食餐飯同睇場戲，之後行下街。 但係....我由11:30開始打俾佢都冇人聽。 SMS又冇人應。 唔通琪琪出左咩事？ 定係佢放我飛機呀？！ 12:15PM - 我仲未見到琪琪既身影

我焦急到就黎爆。 但我都知道我唔可能無了期咁等落去。 所以我決定等到1點，見佢唔到就算。 時間過得好快，轉眼間已經12:45。 仲有十五分鐘。 呢個時候，我見到電梯有個身影跑緊過黎。 我笑左笑，我知道，係琪琪。 "對唔住呀Hugo！我遲左咁多！" 琪琪跑到我面前，喘哂氣咁講。 "唔緊要啦！到左就好。點解電話同SMS都搵你唔到既？" "我電話壞左呀！平時我靠電話個鬧鐘，但係壞左我唔知醒呀。" 我笑左好耐，原來就係一個咁簡單既理由。 但我就好似個傻仔咁諗千百萬個佢唔理我既原因。 或者，當你緊張一個人，就會有所體會。 "好喇，我地不如睇左戲先？我買左飛喇頭先！就黎開場喇！" 我問。 "嗯，好啦！" 我地睇既係 E健同呀SA既"阿孖有難"。 劇情係咩我都唔記得喇。 我淨係記得好多次我好想拖住琪琪隻手，但奈何我又唔夠膽。 萬一衰左，陣間一定好尷尬。 成套戲，我就係猶豫同十五十六既心情下睇完。 唯一令我失望既，就係睇完戲後，琪琪又變得咁靜。 "我同你食D野先啦不如？" 我怕佢肚餓。 "好呀。" 成餐飯就係我自己一個係到唱單簧，佢只係好簡單咁應我。 而且我睇得出，琪琪好似若有所思咁。

食完飯，琪琪突然開口。 "你陪我去買D野丫。" "好呀，買咩呀？" "結他。" "你識彈結他架咩？"我有少少驚訝。 "唔係呀，呢排跟個朋友學緊。佢送左佢自己個結他俾我，我想買番個俾佢。" "哦，好呀。"我內心其實好想問佢係邊個。 "咦，但係你唔係約左人咩？拎住個結他會唔會唔方便？" "係呀。我就係約左個個朋友，我順便俾個結他佢。" 就係咁，同佢買完結他之後，琪琪就話要走喇。 我同佢一齊行左去地鐵站，之後就目送佢落左月台。 我地既初次約會就咁完左。 係番屋企既途中，我不停諗究竟個個朋友係邊個呢。 究竟係男定女呢？我決定番去之後向KARY埋手。 番到屋企，樂仔就打黎喇。 "喂，死仔。你係邊呀？唔係約左琪琪咩？" "係呀，番左屋企喇。" "咁早？！咁琪琪呢？" "佢約左朋友喎..."　 "er...我諗我見到你個琪琪同佢個朋友..." "下？男定女黎架？" "男仔，你都識架。"

"唔撚係呀健呀嗎?......" 如果係呀健，我一定打柒佢。 "痴線啦。你記唔記得中二個陣同Connie一齊個個靚仔?" "靚仔？下？Jacky？佢唔係轉左校架喇咩？點解佢會識琪琪架？" "點知姐，佢地都行得幾埋，你自己執生啦。" Connie...中一我送公仔俾佢個個女仔。 中二佢同左個靚仔一齊，個個就係Jacky。 我聽到個消息後，個心沉左一半。 原先以為係琪琪心目中，我佔左一個位置。 但係原來呢個位置要同人share，實在係唔甘心。 我飛番屋企，即刻搵Kary。 "Kary姐，你識唔識Jacky?" "邊個Jacky呀？" "冇野喇。咁今日你知唔知琪琪同邊個去街呀？" "呀Hugo哥哥，你琴晚明明好興奮咁話今日你約左佢去街架喎。 係咪玩野呀？" 於是我將夜晚既事講左俾Kary聽。 "呀，你等等，我好似有佢XANGA。" 我即刻上XANGA搵Jacky既相。 Send左Jacky張相俾Kary之後，佢就冇應我。 我等呀等，佢終於覆番我。 食屎，佢係呢D緊張時候竟然去左沖涼！ 仲要一沖就成個鐘。 "哦，我知喇，哈哈。你輸硬喇今次。" 我好似俾雷劈咁呆左係電腦前。 咩叫我輸硬呀？ 唔通佢地已經一齊左？ 唔通佢地熟到一個程度我係唔可以觸及？ "因為，你口中個個Jacky，係琪琪既哥哥。"

咩話？呀哥？ 原來琪琪有個呀哥，仲要係Jacky？ 睇黎我對琪琪都係唔夠了解，但起碼我鬆左一口氣。 諗起我係唯一一個同琪琪過生日既人，真係甜到入心。 天氣凍左好多，我想SEND 個SMS俾琪琪提佢著多件衫。 望到我身邊條頸巾，仲加多左一句可以用我條愛心牌頸巾架。 咦，咪住，頸巾點解係我到既？ 仆街喇我唔記得送俾琪琪呀！ 我即刻SMS佢。 "琪琪，我唔記得左俾份禮物你呀。 你番左屋企未？ 我拎落黎俾你丫？" "仔呀，食飯喇。" 老媽子叫我食飯。 我見琪琪未應我，就食左飯先。 食緊飯個陣，老媽子就話 ："天氣凍左，如果有人織頸巾俾我就好喇。" 我差D噴飯，我從來都唔會講我感情事俾屋企人聽。 佢地都唔知Bobo既存在。 呀媽點知架呢？一定係俾佢見到條頸巾啦。 我冇出聲，繼續食飯。我聽唔到聽唔到聽唔到... "你個衰仔，老媽子養到你咁大！你都未織頸巾俾我，你織俾邊個女人咁巴閉？！" 哈哈哈，我老媽子居然吃醋。 食完飯，我見琪琪都仲係冇應我，我就去沖個涼先喇。 打下機，不知不覺已經12點，琪琪都仲係冇覆我。 咁我就唯有訓先喇。 訓訓下我好似隱約聽到MESSAGE聲，不過太眼訓我就冇理到喇。

一起身，第一件事係睇下個電話。 琴晚琪琪2點先覆番我，話岩岩先番到屋企。 我心諗，做乜玩到咁夜呀... 之後就起身梳洗番學。 番到學校，見到樂仔，佢劈頭第一句就話我發姣。 "發哂姣咁喎！春風滿面！"　樂仔係到淫笑。 "痴線你就發姣。"我笑住咁講。 的確，呢段日子以黎，由識到琪琪，再同佢相熟，到佢生日我可以同佢去街。 一切都發展得好順利。 唔知你有冇試過係街行行下，諗起你愛既人， 或者同佢發生既趣事，都會忍唔住係街傻笑？ 我發現，我呢排笑得好嚴重。 我同琪琪係接住落黎既日子，都係不停傾計。 佢已經由以前好靜既佢，變得多左野講，仲會主動搵下我。 我都會去佢班房搵佢傾計。 有時，佢都會同我呻下佢屋企有幾嚴。 "Hugo！我呀媽又發癲喇！佢係咁鬧家姐，跟住又鬧埋我。 唉，真係唔想留係屋企。" "你搬黎我到住囉！我讓間房俾你又點話。" 我最中意言語上抽佢水。 "你就想呀！發夢啦你！" "讓房俾你都唔得？咁一齊訓囉哈哈。" 有時又會同佢討論下電視劇。 "Hugo呀，你有冇睇電視呀？男女主角都好慘呀！ 我喊到收唔到聲呀！" "傻妹黎既，乖啦唔好喊啦。做戲之嘛。" "個男主角真係好好呀！係個女主角身邊默默支持佢。" 我渡過左同琪琪最快樂既時光。 好快，就黎到聖誕節喇。

呢D咁重要既節日，緊係同琪琪過架啦！ 我預先買左兩隻中性既手鐲，男女都帶得。 手鐲上面有個K字，另一隻有個H字。 哈哈情侶手鐲。 另外再整左D手工玩意咁啦。 下一步就係約琪琪喇。 "琪琪小姐，就黎聖誕，請問你賞唔賞面一齊過平安夜呢？" 我已經冇之前咁扭擰，話哂都已經熟左好多。 我直接問佢。 "日頭啦！我夜晚約左人喇！" 我心諗，咁快手！唔通約左男仔？ "又約左人！一定係約左仔仔啦！" "係呀，約左個男仔朋友倒數呀。"佢答得直接。 "你背住我同第二個去街？你死呀你！" 其實我好唔開心，不過我唔想顯露出黎。 "去死啦你！我同邊個去街關你咩事姐？" 可能佢意識到佢講得太直，於是就補到句: "講笑咋！咁你日頭得唔得呀？" "得，就你啦。" 睇黎我又要係Kary方面落手... "Kary姐，小弟有事相求。" "點呀？想約本小姐去街呀？我好多人約架喎。" "去街就緊係樂仔陪你啦，我點敢呢。我想知呢，呢排係咪有人追琪琪呀？" "點解咁講？我冇聽佢講喎。自從上次好煩既男仔之後，都冇第二個啦。" "佢平安夜約左第二個男仔呀...你可唔可以幫我八下？" "好啦幫下你啦。我有咩著數先？" "我幫你約樂仔喇最多？" "唔洗，佢拒絕左我喇。個晚我想出去散下心，你陪我啦。" "下？幾時既事呀？" "早幾日之嘛。我冇野喎，想搵人出去行下姐大時大節。"

"到時睇點啦" 我係咁樣覆Kary。 其實自從知道琪琪真係約左男仔去街，我已經盤算緊我應唔應該表白。 首先，既然呢個男仔約到琪琪平安夜去街，即刻代表佢係琪琪心目中有一定地位。 而且，以我了解既琪琪，個男仔應該唔係最近先出現。 如果我日頭搶先表白，成功既話就有可能阻止佢夜晚出街。 但係，代價就係如果我俾琪琪拒絕，意味住琪琪好有可能揀個個男仔。 唔知由幾時開始，感情係要咁樣計住計住？ 我諗起Bobo，初戀無限好。 當然，當初係Bobo想同我一齊在先，我要煩既事當然少好多。 但係某程度上，我懷念當日同Bobo簡簡單單既生活。 突然好想問Bobo一句：你，最近還好嗎？還愛呀健那賤人嗎？ 講真，我對Bobo既恨已經開始淡化，可能因為琪琪既出現掛。 不過我冇搵佢，根據某個名哲學家講過： "過去的就讓它過去 畢竟曾經只是曾經" 唔係經歷過愛情既重創，絕得唔會有咁深既體會。 話咁快，就已經去到平安夜當日。 我準備好哂禮物，仲親手自製左張聖誕卡。 出發去見琪琪了。 心情既興奮又緊張！ 我地約左係銅鑼灣等，我記得當日人山人海，水洩不通。 我今日著左件Casual 既西裝褸，務求以最靚仔既姿態出現。 今次琪琪冇再遲到。 佢著左一條藍白間既短裙，真係好靚，笑得好甜。 唔知點解，我覺得我今日會成功。

我首先同佢去左宜家傢俬食野。 (佢既凍蝦真係又抵又好食) 之後，我地儼如一對小情侶咁。 我地睇下傢俬，坐係梳化玩下，琪琪又講到第時屋企想點佈置。 "我中意開放式既屋企，唔要咁古板。 最好係開放式廚房，唔要梳化，淨係要一大堆咕臣。" 琪琪滔滔不絕，我就好專心咁聽咁記低。 總有一日，我要將我地既屋企整到咁！ 今日既琪琪心情好似好好，好少見佢仲多野講過我。 或者，個天都覺得今日係一個表白既好日子？ 行完之後，我地就去左睇戲。 今次睇咩戲我真係完全唔記得。 我淨係記得我腦海不停盤算陣間點樣同佢表白。 我地買左爆谷汽水，就坐低左。 如果大家有留意，有D戲院座位中間既扶手係可以拎起，有D就唔得。 好彩，今日呢個院可以。 我一坐低就拎起左條扶手，點知琪琪問我做咩拎起佢。 我話好鬼逼呀。 依稀記得當日睇既係一套愛情片，唔係動作片。 一路播既時候，我一路偷望琪琪隻手放係邊。 佢一直都雙手放係大脾上面。 我等到中間主角好深情咁對望既時候， 我倒吸一口氣，鼓氣勇氣，伸手拖住佢。

拖住琪琪之後，佢望住我，一臉尷尬。 我乘勝追擊，問佢："做我女朋友好嗎？" 係黑暗當中，琪琪碌碌雙眼，帶點尷尬咁望住我點左點頭。 佢亦都冇縮起隻手。 媽！我得左喇！我差D係戲院大叫。 我拖到佢隻手仔好實，佢隻手好細好柔軟。 成套戲我只係呆呆咁坐係到，感受住自己既心跳；感受住琪琪既溫度；感受住琪琪既體香... 套戲話咁快做完。 我地走出戲院既時候，就冇再拖住手。 我諗起原來識左佢咁耐，我地都冇影過相。 於是我提議去影貼紙相，琪琪若有所思，之後就話好。 影完相，過完膠，我好滿意咁收埋左張相入銀包。 但係呢個時候，琪琪居然話佢約左人夠鐘走喇。 "你真係約左男仔？" "係呀..." "可唔可以為左我唔好去？" "下..." "算啦，你都有你自己既朋友；自己小心D，唔好太夜番呀。"　我都唔知點解我可以咁大方。 而今次，我終於記得俾埋禮物佢。 我送左佢去地鐵，個心其實唔係好踏實。 究竟我地算咩關係？ 於是，我打俾Kary。 唔知幾時開始，我同琪琪有咩事，我第一個一定係搵Kary。 "喂，係咪去街？" "你同琪琪行完喇咩？" "係呀，佢走左喇。" "ok，銅記等。"

見到Kary之後，我發現佢面色唔係咁好。 "飲野喇我地不如。" 佢一開口，好大陣酒味。 "你做咩飲咁多呀？唔好飲喇。我地搵個地方休息下啦？" "唔制呀，我要飲呀。你唔飲我自己飲。" "唔得呀，算啦。我送你番去喇。" 我去買左枝水俾佢。半推半就之下，我逼左佢上巴士。 "做咩事呀你？做咩飲到咁醉呀？" 不過我都估到同樂仔有關。 "關你咩事姐！樂仔唔理我，你又問問問，煩到死。" "OK喇，我唔問，你想講先講啦。" Kary可能真係飲左好多，冇幾耐佢就係巴士訓左，仲捱左個頭落我到。 我冇理佢，就拎起左個銀包，拎番頭先同琪琪張相出黎睇。 相中既琪琪笑得有少少唔自然，不過都係好甜。 我係到諗，究竟我同佢而家算點呢？ 佢同個個男仔而家又做緊咩呢？ 原先以為我只要同佢一齊，佢就會為左我唔同個男仔去街。 有人講過，要表白既大都數會唔成功。 真係咁樣？ 諗諗下，我都不自覺訓著左。 "起身喇，Hugo，落車喇。" Kary叫醒我。 原來我捱左係Kary到。 我仲拎住琪琪張相，一定係我冇訓著左冇收好佢。 落車之後。 "你好D未呀？送你番去喇。" "嗯，訓左好少少喇。你同琪琪點呀？我見你地影左相好SWEET喎。" 聽到呢到，我又不自覺咁甜笑左下。 可能係人地眼中，我同琪琪今日真係好SWEET呢？ "可惜佢都係同左個個男仔去街。" 我地一路行，一路講我同琪琪既事。 而Kary點解飲酒，我冇過問。唔駛審都知係為左樂仔。 去到Kary樓下，我收到個SMS，琪琪。 "我要少少時間諗下呀，SORRY HUGO。"

即係點？唔洗畫公仔畫出腸啦。 由佢點頭答應同我一齊，到佢依然同個男仔，而而家佢話佢要時間。 一切都好似坐過山車咁快。 有咩難受得過由凡間跌落地獄？ 咪就係俾人帶上天堂再掉落地獄。 我呆左企係Kary樓下，眼淚不自覺咁流左落黎。 Kary本身打算上去，但係佢回頭見到我咁既衰樣，佢冇走到，淨係輕輕拍左我膊頭一下。 我首先開聲: "我走喇。你番上去啦。" "我陪你啦。" 我冇回應Kary，而係走左去7仔買左一打啤酒。 之後走左去公園。 我突然發現，呢個公園係我當日為左Bobo飲醉既地方。 同一個地方，為左兩個唔同既女人。 我，一樣頹廢。 我不停自隊，Kary就係我身邊陪住我冇出過聲。 到我差唔多飲哂既時間，佢突然走左去。 "嘿，女人。走啦走啦，全部都走啦。" 我大大聲咁鬧。 過左一陣，Kary就番左黎，拎住一打啤酒。 "黎，我陪你飲。" 講完之後佢就開始飲酒。 呢晚，我地輪流大鬧樂仔同琪琪。 呢晚，我地打開心扉。 呢晚，我地緊緊攬住。 呢晚，我地鍚左唔知幾耐。 呢晚，兩顆寂寞既心，唇齒相依。

我張開眼，久違左既宿醉。 望一望身邊既環境，確定左係自己間房，就去左洗手間洗個面。 我記得琴晚收到個SMS，我記得同KARY飲醉左，仲記得... OH SHIT! 唔係呀嗎？我做過咩黎呀？ 我記得我地鍚左....應該唔知幾多點就番左屋企.... 慶幸我地冇下一步既行動，如果唔係就番唔到轉頭... 其實呢一刻我真係好混亂。 我又諗番起琪琪。 所以我決定沖番個涼冷靜一下。 Kary...我好清楚自己唔係中意佢，亦都知道佢心目中只得樂仔。 所以我唔係太擔心，我諗佢都明白大家都係太寂寞先會錫。 不過都係SEND個SMS俾佢攪番清楚件事好D。 我唔想冇左個朋友。 至於琪琪，樂觀D諗，其實佢只係話諗下姐。 又唔係拒絕我，我都唔洗咁悲觀既。 只要佢一日未同個男仔一齊，我都仲有機會。 沖完涼，第一件事就係SMS KARY。 "你冇野丫嗎？琴晚既事，我諗大家都唔好放係心到？" 下一步，搵琪琪。 我ON左MSN，見到佢咁岩ONLINE。 "琪琪係到嗎？" "嗯。" "你..諗成點呀？"我開門見山。 "你唔好逼我啦..."　逼佢？我逼佢乜野呀？ "好啦咁我唔問你喇，你諗好先話我知啦。 琴晚玩得開唔開心呀？" "OK啦。" 琪琪又變番以前咁靜，又或者佢係唔想同我講野。 我亦唔中意強人所難。 KARY亦都覆番我。 "嗯。你都唔好放係心到。我地仲係好朋友" 琪琪同我拖拖拉拉左好幾個月。 呢幾個月黎，真係好痛苦。 佢冇俾正式答案我，但又對我忽冷忽熱。 我腦海都好幾次出現"收兵" 既念頭。 但琪琪一對我好少少，我就會好憎自己點解會咁諗佢。 如是者，我維持咁樣既狀態，直至4 月。

四月。天氣除左潮濕之外，仲開始帶幾分夏意。 四月。意味住一班中五學生就黎考會考。 作為頹廢青年代表既我，我都有溫下書既。 不過每次溫書，就會不知不覺咁諗起琪琪同我之間既事。 或者咁講，可能係我冇心機讀書啦。 有一日，琪琪MSN搵我。 "Hugo，你就黎考試喇喎。 點解你仲可以成日ONLINE唔洗溫書既？" "哈哈，因為我係天才櫻木囉。" "低B。我呢，有D野想同你講呀。你介唔介意落樓？" "冇問題，五分鐘後見。" 我個心跳得好快好快。唔通琪琪終於肯接受我？ 我火速GEL番個頭，換件衫就落左街搵琪琪喇。 琪琪著左條牛仔褲就落左黎。 頂，咁HEA架著得。 "點呀？有咩想同我講。" 我見佢拎住個紙袋，唔通有野送俾我？ "er...呢D俾番你架..." 俾番我？我打開一睇，頸巾，手鐲，我親手寫既聖誕卡。 冇錯，佢將我所有送俾佢既野俾番哂我。 "咁即係點呀？" 我冇表露任何情緒，簡單咁問。 "我唔想爭你任何野呀。我知道你一直對我好好。 但係，我諗得好清楚，我而家拍拖喇，你以後唔洗對我咁好架喇。" 轟！我個腦一片空白。 咩話？琪琪拍拖了？點解會咁架？ 琪琪見我完全冇反應，就講左句: "咁我番上去喇..." 佢背住身離開，我叫住佢。 "恭喜哂喎。幾時既事呀？" "呢幾日呀" "D野你拎番啦，我送左出去就唔會收番，如果你唔想就掉哂佢得架喇。好啦，咁我都走喇。拜拜。" 為何還未看開　不喜歡背人感慨　可以不愛 不用愛　就當喜歡給你差遣 原來還勝過被愛

今次，我冇喊喇。 或者有左幾個月既等待；或者我預左有呢日。 至少，佢同我講清講楚。 我地之間既關係唔駛再拖泥帶水。 清清楚楚咪幾好。 番到屋企，我留左個MSN MESSAGE俾佢。 "琪琪，多謝你講我知你拍拖喇。 我都終於了結左呢件心事，可以放心死心喇。 我真心祝你永遠幸福快樂。 我唔識個男仔，但係我相信你既眼光，我知道佢一定係一個可以令你開心幸福既男人。 哈，不過我好厚面皮架。 雖然做唔成你男朋友，但係我願意以另一個身份係你身邊繼續支持你。 你有咩問題都可以同我分享架。 你如果覺得尷尬，你可以當我呀哥咁。 我都會當你係妹妹咁架哈哈。 如果有朝一日，佢夠膽蝦你既話，你同我講。 我一定唔會放過佢架。 記得叫佢好好對你喇。 仲有呀。女仔唔好咁易蝕底俾人呀！ 男人唔識珍惜架。 好啦，我要溫書喇。再講啦 " SEND完之後，我冇等佢覆就OFF左LINE。 就讓我們虛偽　有感情　別浪費 不能相愛的一對　親愛像兩兄妹 愛讓我們虛偽　我得到　於事無補的安慰 你也得到模仿愛上一個人的機會 殘忍也不失慈悲　這樣的關係你說　多完美

自從琪琪拍拖之後，我又過番平淡到核爆既生活。 我好好彩，或者佢真係當我係呀哥，佢真係乜都會搵我傾。 佢同條仔點SWEET啦，佢地鬧交啦，我都係會第一個知道。 都好既，只要佢開心就得喇。 我有時都會去佢課室搵佢。 LAST DAY個日我死捉住佢影相，影到我滿意為止。 正路我就應該努力爆SEED，準備會考既。 不過我最叻係臨急抱佛腳，唔到考之前我都唔會溫書。 結果？天才既我不過不失啦。 不過已經唔能夠係原校升讀中六喇。 亦即係意味住我唔可以再係學校見到琪琪喇。 諗起真係有少少心UP。 不過由另一個角度去諗，轉下新環境未嘗唔係一件好事。 始終我兩段失敗既愛情都係係呢間學校既時候發生。 其他人點？ 樂仔同我同分，我地一齊去左另一間中學升學。 呀健個賤人居然考得好好，原校升。 太好喇已經唔洗成日見到佢。 至於Bobo... 有一日，我係街上面撞到佢。 "咁岩既Hugo。"佢有少少尷尬。 "Hi Bobo，最近，好嗎？"　我反而顯得比較大方。 "都可以啦，我升唔到中六，屋企又有少少事，所以決定出黎做野。" "嗯，做野吸收經驗都好既。你同呀健點呀？" "我地分開左喇...不過我而家過得好好。我趕時間，遲D約你出黎傾計啦。" 我答佢好呀，之後就繼續行。 Bobo突然係後面叫住我: "對唔住呀。" 我冇應佢，只係對佢笑左一笑，就繼續我既旅程喇。 呢次，係我同Bobo分手後第一次對話。 淡淡交會過　各不留下印

時間追溯番去Hugo同Bobo發生關係之後。 "唉..."我改左我既ICQ Status。自從我知道Hugo同我咩既時候個套穿左，我真係冇一日訓得好。 喔噢！"Bobo姐，做咩唉呀？Hugo激親你呀？" 傳黎信息既一方，係呀健。 "唔係呀，好煩姐呢排。" 我冇乜心機應呀健。 "講黎聽下？我係一個好好既聆聽者黎架喎！" 呀健誘導我講。 呢排我真係好擔心，我又唔敢同Hugo講，我驚佢覺得我煩呀。 我問佢有冇事，佢又淨係話冇事。 我已經遲左黎喇... "我遲左幾日黎姐..." 反正佢係Hugo兄弟，講佢知應該唔怕掛。 "嘩你地咁鬼馬！Hugo個死仔咁不負責任架！ 你住邊頭？轉頭落一落黎，我俾少少野你。" "下？俾咩我呀？我住XX苑囉..." 佢想做咩呀？ "得，十分鐘後見。" 我換好衫，就落街睇下呀健究竟想俾咩我。 "拿，俾你架。你快D驗左先啦！呢D野唔拖得。" 呀健居然跑左去買驗孕棒。 為左我，佢一個大男人就即刻去買。Hugo個衰人，一D實際行動都冇！ "你傻架咩？你唔怕醜咩男人老狗買呢D?同埋你又唔係我邊個..." "傻啦，最緊要你冇事。我既尊嚴值幾錢姐。好啦快D番去驗啦！驗完話我知。" 呀健講完就走左。 呢個男人，都幾有責任感。 "呀健我冇事呀！！！" 我欣喜若狂. "咁咪好囉！不過你唔好同Hugo講你驗左喎！嚇下佢個死仔都好。" 都好！哼！我都驚左咁耐，係時候到佢驚下。 呢一個星期，我同呀健傾左好多野。 我發現呀健份人除左有責任感，仲好幽默！成日哄到我笑唔停。 可惜我同左Hugo一齊...如果唔係佢應該係一個幾好既男朋友...

時間追溯番去Hugo番左大陸俾人打劫當日。 "喂，Hugo呀？下你俾人偷左銀包？冇事丫嗎個人？咁好啦你要小心D呀！番黎要搵我呀！" Bobo講完電話就收線。 "Hugo冇事丫嗎?" 呀健問我。 "應該冇事既，佢俾人偷左銀包呀。唉，好鬼擔心佢。 份人成個細路仔咁！有咩事都唔知佢識唔識處理。" "佢都係醒目仔黎既。唔洗擔心太多。唔好諗喇，樂仔同我嗌左酒，你唔係唔飲呀？" "我唔係好飲得架..." "飲少少啦。有咩事我地咁多人都會送你番去架嘛！" 好啦！放假慶祝下都冇壞丫！ "Bobo睇唔出你咁飲得喎！仲扮話唔飲得！黎同我飲左佢。" 呀健興奮咁叫。 "我真係唔得喇...我去個廁所先。" 我頭昏腦脹，好辛苦。 我走左出房，去左搵廁所。 頂！廁所係邊架？ 可能我醉左，搵極都搵唔到廁所係邊。 我太攰喇，坐左係地下休息一下。 呢個時候，有人拍我膊頭。 "冇事丫嗎Bobo？" 係呀健。 "好暈呀..."我軟弱無力咁吐出呢幾個字。 "黎，我送你番去啦。唔好飲喇" 我冇力回應，就跟左呀健跌跌撞撞咁走。 等的士期間，呀健都好Gentleman咁攬住我條腰。 偶爾佢會摸到我個胸，我相信佢冇心既。 不過....我竟然有少少興奮... 我地上左的士，我頂唔順訓著左... 濛糊之間，好似有人摸緊我對腳，同埋PATPAT... 邊個呀邊個摸我呀？ 我冇力出聲，只能夠輕輕轉身。 "落車喇到喇。"呀健同我講。 我就跟左佢落車，我記得我企左係大堂好耐先上到樓。 咦，樓梯？做咩行樓梯呀？我住咁高。 但係好快就到左。 呀健打開房門，推左我埋牆，就開始鍚我喇。 我想反抗，但係冇哂力。 我張開眼，咦Hugo你番左黎喇？ 我就放鬆哂俾佢鍚。 佢好快就推左我上床。 "呀...嗯..Hugo呀..." Hugo聽到我叫佢，唔知點解發哂癲咁好大力。 一D都唔溫柔！ 我張開眼，發現我唔係自己屋企...

時間追溯番去Hugo同Bobo發生關係之後。 其實我一直都覺得Bobo好正，又高又靚！對腳真係冇得頂！可惜咁快俾Hugo霸左。 "唉..."我見到Bobo改左Status，我就知道機會黎喇。 喔噢！"Bobo姐，做咩唉呀？Hugo激親你呀？" 我問Bobo。 "唔係呀，好煩姐呢排。" "講黎聽下？我係一個好好既聆聽者黎架喎！" "我遲左幾日黎姐..." 仆街仔咁快食左人？ 咦，咪住，呢個係好好既機會喎。 "嘩你地咁鬼馬！Hugo個死仔咁不負責任架！ 你住邊頭？轉頭落一落黎，我俾少少野你。" 要攻陷一個女人既心，只要令佢心目中不自覺咁比較就得喇。 "下？俾咩我呀？我住XX苑囉..." "得，十分鐘後見。" 我見Bobo咁擔心，我知道佢心入面一定有埋怨Hugo。 呢個時候，係我表現自己既機會。 我跑左去屈人寺到買驗孕棒。 "拿，俾你架。你快D驗左先啦！呢D野唔拖得。" 我見到Bobo眼發淚光，我知道第一步我已經成功左。 "你傻架咩？你唔怕醜咩男人老狗買呢D?同埋你又唔係我邊個..." "傻啦，最緊要你冇事。我既尊嚴值幾錢姐。好啦快D番去驗啦！驗完話我知。" 我講完就走左，唔洗刻意講太多。 番上樓，已經收到Bobo既MESSAGE。 "呀健我冇事呀！！！" "咁咪好囉！不過你唔好同Hugo講你驗左喎！嚇下佢個死仔都好。" 我而家要做既，係等一個機會。

時間追溯番去Hugo番左大陸俾人打劫當日。 "喂，Hugo呀？下你俾人偷左銀包？冇事丫嗎個人？咁好啦你要小心D呀！番黎要搵我呀！" Bobo講完電話就收線。 "Hugo冇事丫嗎?" 我問Bobo。 "應該冇事既，佢俾人偷左銀包呀。唉，好鬼擔心佢。 份人成個細路仔咁！有咩事都唔知佢識唔識處理。" "佢都係醒目仔黎既。唔洗擔心太多。唔好諗喇，樂仔同我嗌左酒，你唔係唔飲呀？" 機會黎喇。 "我唔係好飲得架..." "飲少少啦。有咩事我地咁多人都會送你番去架嘛！" 我點會俾你自己番去？ 我見Bobo明顯唔飲得，應該俾我隊多杯就林架喇。 "Bobo睇唔出你咁飲得喎！仲扮話唔飲得！黎同我飲左佢。" "我真係唔得喇...我去個廁所先。" 佢講完就衝左出房。 佢都傻既，房咪有廁所囉。 於是我跟埋出去，叫佢搵左好耐都搵唔到，仲要坐低左係地下。 係時候喇。 "冇事丫嗎Bobo？" "好暈呀..."佢軟弱無力咁吐出呢幾個字。 "黎，我送你番去啦。唔好飲喇" 佢冇力回應，我就緊係攬實佢條腰抽下水啦。 我偷偷地摸佢個胸，佢居然冇反抗。 我地上左的士，Bobo頂唔順訓著左... 佢訓左係我大脾，對腳縮左上座位。 一對白滑大脾呈現眼前，仲隱約見到佢條黑色底褲仔... 此情此境，我真係忍唔係摸下佢。 佢輕輕轉身，不過都係冇反抗。 "落車喇到喇。" 九龍塘。 我係大堂登記完，就夾左Bobo上房喇。 我打開房門，我知道我唔洗再扮Gentleman喇。 我推左佢埋牆，然後開始鍚佢。 佢有少少想反抗，但係應該冇哂力。 唔知點解，Bobo突然就放鬆哂。 我忍唔住喇！我推左Bobo上床。 "呀...嗯..Hugo呀..." 頂佢個肺！居然嗌Hugo？！？！ 你死硬喇！ 我發哂癲咁好大力推佢。 對住佢亦唔需要溫柔！ 我當然唔會咁快放佢番Hugo身邊啦。 咁高質素既女仔，我緊係要私有化慢慢玩啦。

時間追溯到Bobo同呀健一齊左三個月。 一個公園入面。 "呀健你想點呀究竟？你背住我同第二個攪？我真係好後悔同左你一齊。" "咩想點呀？分手囉！Come On，當初係你自己選擇背叛Hugo架。" "............我信錯左你。" "嘿。係你一廂情願認為我比Hugo好。係你自己飲醉酒跟我走，你怪我呀？" 啪！公園入面既女仔，一巴車左落個男仔到。 "你好野！我唔打女人。" 講完個男仔就走左去。 從此，佢地兩個再冇聯絡。 女仔偶爾會諗起佢既前任男朋友，諗起佢原來好好。 不過佢知道自己已經冇資格擁有佢。 有一日，女仔係街竟然見到佢既前任！ "咁岩既Hugo。"女仔顯得好尷尬。 佢望住呢個曾經係佢既男人，係到諗而家到底佢情歸何處呢？ "Hi Bobo，最近，好嗎？" 男仔好大方咁問。 "都可以啦，我升唔到中六，屋企又有少少事，所以決定出黎做野。" "嗯，做野吸收經驗都好既。你同呀健點呀？" 女仔顯然唔想提及呢個話題。 "我地分開左喇...不過我而家過得好好。我趕時間，遲D約你出黎傾計啦。" 女仔唔係真係趕時間。只不過佢仲未可以面對到眼前呢個前任。 當然，佢都好好奇點解對方好似已經放低左佢咁。 係女仔既內心深處隱約覺得，佢地呢世都唔會有機會再見。

"早晨。咦剪左頭髮喎" 我向住樂仔講。 "係呀！第一日開學見新同學喎！唔知有冇靚女架嘛！" 我地約左係地鐵站等，由於新學校座落新界區，家住九龍區既我同樂仔比起以往早左出門。 雖然都已經中六，不過開學仲係會有所期待。 特別係一個新環境，充滿住未知數，實在令人緊張興奮。 最最最最最重要既係，由於呢間學校校風唔係太純良，出名多MK妹！ 我其實都好憐憫呢班MK妹架。 佢地一定係家貧，所以一條長少少既裙都買唔起。 同樂仔吹下水目及下女，好快我地就到左學校門口。 我望住校門係到諗，唔知呢兩年，我會係到遇到咩人同事呢？ 今年中六只有三班，一文一理一商。 我地走去文科班既課室，見到角落有兩個位置就坐低左。 呢個時候我好似部SCANNER咁，掃視我地班既所有同學。 其實我有少少失望。算得上靚既竟然得兩個！有冇攪錯呀！ 同學A比較高，一頭電曲髮，甜美既笑容，有少少虎牙既佢不失為一個靚女。 同學B比較細粒，一頭深啡色長直髮，個樣好可愛，眼大大。 可惜我對佢地少少興趣都冇。 我同樂仔交換個眼神，我諗佢都明白我諗緊咩。 隔左一陣，一個我相信係班主任既物體走左入黎。 佢好後生，三十歲未夠，仲幾高大靚仔，皮膚黑黑實實咁。 佢話佢姓任，同時會係我地世史老師。 佢頭先一入黎，我已經聽到班女同學細聲講大聲笑，九成係話個呀SIR靚仔啦。 而我，由我掃視完我地班同學之後，我就下定決心要努力讀書 開學日，好快就完結左。

開學第一個星期，我同樂仔都開始結識其他同學。 當中當然包括同學A同B。 起碼我地知道同學A叫Carol；同學B叫Tracy。 佢地同另外幾個女仔好Friend。 男仔方面，識親既都主要係波友同讀書上面可以請教既同學。 如是者，我真係好比心機上堂。 某程度上，除左呢班同學對我黎講冇乜引誘之外，會考考得唔好我都有少少唔開心。 亦都加強左我讀書既決心。 不過大家放心，我唔會要你地睇我讀書既經歷咁悶既。 不知不覺，我係我地班入面既形象已經變成一個書生。 但原來咁樣都有好處... "Hugo呀，究竟乜撚野係中庸之道呀？"有個男同學問我。 "Hugo Hugo！幕府好難呀，點樣可以易記D呀？"　Tracy問我。 唔知幾時開始，我就同班同學熟落左好多。 佢地有咩學術上既問題都會問我。 平平淡淡，直到有一日。 我同樂仔如常番學，去到九龍塘火車站，我地企係月台等車。 我前面有個著住我地校服既女同學行左過黎，係我身邊等車。 下意識咁望一望佢，標緻既五觀，眼大大，好瘦下。 望落去都係一個順眼靚女，可惜佢皮膚有少少黑，我都係比較中意白D既女仔。 可能我望住佢太耐，佢意識到之後望一望我。 我地對望左幾秒，就各自移開目光。 由個日起，我同樂仔差唔多日日番學都會見到個個女仔。 每日我地都會對望，然後又扮哂野冇望對方。 樂仔都漸漸留意到佢。 我地仲幫佢改左個名做火車姐姐。 偶爾會有一日半日見唔到佢。 我會不自覺咁四圍望，睇下有冇佢蹤影。 有時候我地差唔多遲到，唔知點解，佢個日又會一齊咁遲。 落車就一齊跑番學校。 話咁快，上學期就完左喇。 呢個學期，我居然考第二。 我諗小學之後我都未試過考得咁前。

下學期好快就開學。 呢半年以黎，我都有同琪琪KEEP住聯絡。 "Hugo呀！激死我喇，上次我咪問你借本台北人既？"我早兩個星期借左本書俾琪琪。 "係呀，做咩事呀？" "Philips囉。係咁俾說話我聽。話我做咩要問你借。我話我問人借本書都唔得？ 佢又窒我，係囉個個都唔借係要問你借既？" 琪琪同我埋怨。 我諗起都覺得好笑。 Philips係琪琪男朋友。而家，佢居然吃我既醋？哈哈。有趣有趣。 "咁你點同佢解釋呀？雙嗌唔好口呀。" "我咪話我問呀哥借本書都唔得？下次唔借囉買囉。點知佢仲要話係喇知我有個呀哥好巴閉喇。 我真係頂佢個肺。" 係，我地個時一直以兄妹相稱。 我不停安慰琪琪，但心入面不知幾爽。 無他既，有個女仔為左你同佢既男朋友嗌交喎。 夫復何求。 呢半年，每日除左依舊會見到火車姐姐外，我都冇乜改變。 只不過，諗諗下原來自己都好耐冇拍拖，有時真係會幾寂寞既。 直到有一日。 我同樂仔放學之後，路過一個商場，諗住搭巴士番屋企。 "唔好意思丫。"突然有人截住我。 "可唔可以俾你電話我？"有人問我。

"唔好意思丫。"突然有人截住我。 "可唔可以俾你電話我？"講完之後，個個人就拎出佢部電話。 我望一望眼前呢個女仔！嘩，身材好高佻。 由於小弟唔係高登仔身高既關係，佢差唔多同我平排咁濟。 換言之，目測佢最少一米七。 佢化左個淡淡既妝，對眼好靚好精靈。 如果十分滿分，我會俾七分佢。 扣左佢分最主要係因為佢個樣有少少俗。又或者咁講，佢俾我既感覺，有少少MK。 我唔知講乜好，淨係係到諗我係咪俾人玩。 個女仔見我冇出聲，就笑左一笑。 "其實係咁既，我同班同學玩緊遊戲，我要負責拎一個男仔既電話。 你介唔介意俾你電話我呀？" 我點左一點頭，就接過佢手上既電話。 呢個時候，我見到樂仔掩住半邊咀係到偷笑。 攪到我鬼死咁尷尬。 反而個女仔好淡定，神色自若。 佢拎完我電話之後。 "唔該哂你呀。我叫Stella。個邊幾位係我朋友。" 我望向個邊，佢地同我笑一笑，Say左句Hi。 我點一點頭，禮貌上同Stella講番自己叫咩名，就走左喇。 走之前我再望一望個班女仔。 唔怪得有個咁熟面口，其中一個原來係所謂既中五校花。 "Hugo哥，你巴閉啦，唔識人啦，而家D女仔都淨係搵你喇。我以後點撈呀？" "痴線啦，人地玩遊戲之嘛。" "車你唔好扮純情啦仆街仔。人地擺明係籍口啦你唔係信呀嗎？" 我不置可否。 至於點解我認得個所謂校花，咪就係因為樂仔留意左人地好耐囉。 一直去到晚飯既時候。

食飯既時候，我收到個SMS。 一個未知號碼。 我個心呯呯咁跳。 唔通係Stella？ "Final Sale 明天開始！......." 屌，Promotion。 如是者，我接住落黎幾日收到SMS都會神經緊張。 但偏偏冇一個係Stella Send俾我。 我諗一諗，其實都冇乜大不了。 都唔知我係到期待D乜。 人地都講到明係到玩遊戲啦，自己又係到FF係到自作多情。 過左一個星期之後，我又變番平時咁樣。 書照讀，高登照上，學照番。 直到有一日，出去食LUNCH既時候。 "喂，Hugo！" 竟然係Stella？ "咁岩既？" 我機械式回答。 "放飯丫嘛。係喎！你上次係咪求其俾左個錯既電話我？" "下？我冇呀。" "係咩？我早個排無聊，諗住搵你傾下計，點知話冇用戶登記喎！哼！" 唔通我入錯左電話？咁低能？ "你俾我睇下？" 丫，真係入錯左...睇黎我個日緊張得濟.... "Sorry入錯左。呢個先岩。"我入番岩既電話俾佢。 一直去到晚飯既時候。 今次我又收到個SMS。呢次，真係Stella。 "Hi，Hugo! This is Stella。" 呢晚，我同佢傾電話傾到凌晨三點。

"嘩！Hugo哥！你琴晚做賊呀？" 樂仔揶揄我。 "冇呀，好殘咩真係？" 我反問。 "你個黑眼圈大過5蚊銀喇喎！你唔係好早訓架咩？" "琴晚傾左陣電話姐，所以夜左訓之嘛..." "你同邊個傾電話呀？ 你唔好答我男人呀死基佬。" "你就基。Stella之嘛。" "佢唔係冇搵你架咩？做咩隔咁耐先傾電話架？" 我一五一十咁講左俾佢聽。 "喂，咁幫我八樣野得唔得。 幫我問下Stella同Candy熟唔熟丫。" Candy即係中五校花。 丫，死仔，借我過橋。不過樂仔幫過我咁多次，我幫番佢好應該姐。 就係咁，我約左Stella同Candy。 呢個星期去碌Ling！ 說時遲那時快，已經到左星期六朝早喇。 我地一行4人約左係黃埔等。 點解約碌Ling，因為樂仔碌Ling真係幾叻。 佢擺明想借呢個機會表現下自己啦。 去到保齡球場，我地就去左借鞋借波。 樂仔呢個時候，竟然係袋入面拎哂佢D私伙野出黎。 鞋啦，護腕啦，連私家波都有。 呢個時候，Stella拉左我埋一邊。 "嘩你個Friend好勁架？" "佢真係幾勁架。"我故意讚揚樂仔，等Stella係Candy面前美言幾句。 我向樂仔打左個眼色。兄弟淨低落黎靠你自己喇。

我地分成兩組，自然係我同Stella一組；樂仔同Candy一組。 樂仔動作非常純熟，佢輕輕一放，一開波就打左個全中。 Candy興奮到係到大叫。 接住落黎就係到我。 我偶爾都會同樂仔打下波，所以都算太差。 但一個唔留神打左個大分瓶。 "SHIT！"我發洩。補打既個下，我只係打中其中一枝。 之後既形勢就一面倒。 樂仔頭三圈已經打左個Turkey.... 最後佢同Candy就大獲全勝。 呢個時候我見到Candy眼中已經對樂仔充滿傾慕。 果然運動叻既男仔係有著數D。 "哎呀你咁屎架！" Stella竟然對我抱怨。 "樂仔勁嘛！同埋俾個機會佢地唔好咩？" 我細細聲同Stella 講。 佢好似恍然大悟咁。唔係咁遲鈍呀嗎？而家先明白樂仔想追Candy？ 玩完我地就去左食Lunch。 樂仔一直都滔滔不絕，而Candy只係好耐心咁聽佢講野。 "Stella，不如我地自己走先，俾個機會佢地？" "好呀好呀！不如我地自己都去玩？" "嗯，好呀。我帶你去個地方？" "咩地方呀？" "轉頭你就知！" 於是，我就同樂仔講，我地兩個想自己去行下，叫佢同Candy自己攪掂。 佢露出一副感激不盡既樣，我見到都打冷震。 至於我帶Stella去邊？ 一個我想去好耐既地方。 唔係瓦努亞圖呀！

元朗下白泥，香港其中一個睇日落最靚既地方。 點解我要黎呢到？ 其實是咁的，有一日。 "Hugo！今日Philips帶左我去下白泥睇日出呀！ 好靚好靚呀！你有冇去過呀？" 之後琪琪仲要Send佢同Philips既合照俾我睇。 "咁開心？緊係有去過啦。睇日出丫嘛。 我之前不知同幾多女女去過啦。" 其實我未去過。 "哼。係咪呀！你帶咁多女仔去都唔帶我去！" "而家你個Philips咪帶左你去囉！" 我有少少唔服氣。 "點同呢！算啦，冇野喇衰人。" 我諗得入神。 "喂，Hugo！你諗緊咩呀？好靚呀呢到！我咁大個女都未黎過呢到架！" 我被Stella拉番番黎現實。 "冇呀。係呀呢到好出名架。 仲有一陣就日落架喇。我地搵個地方坐低？" "嗯！" 跟住佢就成個細路女咁，橋住我隻手搵個地方坐低左。 哈，原來佢都有可愛既一面。 原本諗住唔想浪費左個星期六，諗住求其搵個人陪我黎呢到。 順便影張相同琪琪示威。 睇住眼前呢個咸蛋黃，配以涼涼既微風，偶爾有幾隻雀飛過。 如此良辰美景，就可惜...忽然，我諗起琪琪。 "估唔到你都幾浪漫架喎。"Stella又劃破左我既思緒。 佢唔出聲我都唔覺，原來佢已經捱左係我膊頭。 淡淡的香水，混合左Stella既體香，令人好生陶醉。 "不如我地影張相丫？"我問。

唔知由幾時開始，我有一丁點兒覺得琪琪變左。 變得無理取鬧。 "琪琪，我今日都去左下白泥呀。"我send左我同stella張相俾琪琪。 "死仔包，你真係帶女女去？！" "係呀，咁岩我想去睇日落嘛。" "你個衰人！我幾時准你同第二個去？哼！" "咁我又幾時准你同飛利浦去？" "點同呢，佢係我男朋友。" 我都唔知點解會咁同琪琪講野。 可能係見到琪琪話佢同男朋友去就得，我同第二個去就唔得，有少少火滾。 "咁我同我女朋友去點解唔得？" "你夠膽就講多次？！" "我話，我同我女朋友去點解唔得？" 我斬釘截鐵。 "琪琪顯示為離線" 人都係自私，貪心既生物。 對你好幾時開始係必然？ 點解就唔容許我有自己既生活？ 你又以乜野身份去管我。 我又以乜野身份去對你好？ 但諗深一層，到底係邊個話永遠對佢好？係我。 到底係邊個話唔會俾人蝦佢？係我。 咁到底，係你變左，定係我睇清楚？ "我們都曾因寂寞而給對方承諾" 而承諾卻成為我們之間的伽鎖 由呢一日起，我同琪琪既關係開始褪色。

時間追溯番去下白泥當日。 "喂，好好捱咩？"我問捱住我膊頭既stella。 "捱多陣洗死咩衰人。" "但係個咸蛋黃冇左好耐喇喎。"我指一指個天。 "咁我中意捱住你係咪唔得先？"佢個頭依然冇離開我膊頭。 "喂，我想知當日你究竟係唔係真係玩遊戲？" "係同唔係，重要咩？"　佢眼仔碌碌咁問。 "唔重要，但我想知。" 佢都係冇答我。 係回程既途中，stella捱住係我到訓左。 "起身喇肥野。你個頭好重。"我好粗魯咁打stella個頭。 "你話邊個肥野呀？"佢差起腰，扮哂嬲咁。 "邊個捱住我咪邊個肥野囉。" "哼！"　stella擰轉面，唔理我。 "不過我中意肥野喎。"　 "你而家咩意思先？我唔明喎。"　佢擰番過黎，面紅紅咁望住我。 "唔明就算啦，我番屋企。"　我轉身就走。 "喂Hugo，你個賤人！食完人豆腐想走呀？"　當然，佢拉住我。 "我幾時食你豆腐呀？" 佢手cool住我條頸，一野鍚左落黎。 "岩岩囉。我唔理，你要負責任。" 有人講過，唔洗表白既愛情，先會細水長流。 但計我話，搵一個佢愛你，多過你愛佢既，先至係王道。 起碼，受傷既，唔會係我。

時間過得好快。 除左樂仔已經追到candy之外， 我同stella一齊左已經兩個月。 呢兩個月，我先感受到被人愛俾人照顧係幾咁幸福既一件事。 唔好睇stella外表係一個mk妹，但佢簡直入得廚房出得廳堂上得大床。 呢兩個月以黎，我地因為同一間學校既緣故，好似糖痴豆咁形影不離。 佢仲會整唔同既甜品呀，小食呀帶番學校俾我食。 當然，我一拎出黎，就會俾班餓鬼同學搶哂黎食。 最好既係stella係會上黎我屋企幫我做家務呀頂！ 咁好既女朋友，去邊到搵？ 佢簡直養到我肥左一個碼。 而樂仔同candy都尚算甜蜜。我地間唔中都會四人行。 stella同candy由於都係中五，所以後來佢地都放多左好多時間溫書。 可能平時過慣飯來張口既生活，成個星期冇見過stella，我竟然掛住佢！ "bb 你溫緊咩呀？" "我溫緊中史呀，好煩呀。" "咁呀，你餓唔餓呀？" "餓呀我成日都冇食過野。不過冇時間喇..."　我就係知呢個衰妹唔食野。 "屋企又冇人煮你食？"stella 屋企長期都冇人，其實我係明知故問。 stella想開口，但咁岩有人禁門鐘。 "咦有人搵你？你快d開門啦唔講喇拜拜。"我講完就收左佢線。 stella打開門，有條友企係門外，拎住外賣。 "小姐，外賣呀。" stella笑到見牙唔見眼，因為個外賣仔咪係我囉。

六十三) 親熱 我地食住我買既外賣。 一邊睇住電視，算係俾stella輕鬆一下啦。 "你睇下你食到？污糟貓！" stella話我。 "咁你仲唔幫我抺咀?" "你就想呀！"雖然stella口裡就不，佢依然去左拎紙巾俾我。 "我唔要紙巾！我要你用你個咀仔抺！" "咦，變態！唔制呀！" 佢擰開面。 跟住我就禁住佢塊面，扮要強吻佢。 "你抺唔抺！你抺唔抺！！" "丫！變態佬！" stella 不停尖叫。 "哈哈！你嗌啦！嗌破喉嚨都冇人救你架喇！" 我居然學埋d垃圾電視劇既對話。 stella係我威逼之下，就鍚左我一啖，之後捱住我，仲要係咁打我心口。 熱戀期果然無限好。 特別係有一個又靚女，又小鳥依人既女朋友。 識左佢咁耐，除左佢外表有少少mk之外，我真係數唔到stella有咩缺點。 又或者，愛一個人係盲目既。 雖然當初我決定要搵一個愛我多d既女人。 但stella對我咁好，我都不知不覺俾佢感動到。 我望住呢個俾我鍚到成咀都係油既女仔， 我又忍唔住鍚落去。 我地不知不覺攬到好實。 stella除左高之外，佢胸部都發育得好好。 佢既胸部貼住我心口，作為一個血氣方剛既男人， 我都不自覺有左生理反應。 而我雙手都開始唔守規舉。 可能stella發現左小hugo有反應，佢停左鍚我。 之後面紅紅咁望住我，簡直似足emoji個個面紅公仔。 "咸濕仔。唔準咸濕呀！"stella又打左我幾下。 可能基於雄性既基因，stella愈話唔得，我就愈想要。 於是，我公主抱起左佢，帶佢入房。

入到房，我放左stella係床，之後不停咁錫佢。 我既手又開始唔安份，伸左入去stella既tshirt入面亂闖一通。 stella開始鍚得我好肉緊，攬得我好實。 我除左佢件衫，豐滿既小山丘隨之而彈出。 我溫柔咁撫摸住佢既小山丘，開始鍚佢既耳仔，跟住到頸，跟住心口... stella全程都合埋雙眼，輕咬下唇。 我伸手到佢背後，單手解開佢既bra。 一對充滿彈性既兇器盡在我掌握之中。 我開始瘋狂啜stella心口，stella亦因為咁開始不停扭動佢既身體， 口中都開始發出嗯嗯聲。 我開始拉低左佢既褲頭，伸手去摸佢既神秘地帶。 原來stella已經洪水泛濫。 咁樣更加加速左我想對佢既佔有。 我除左佢條褲，開始係佢內褲上面打圈。 "Hugo，你愛我嗎？" 係咪女人都中意問呢個問題？ "我愛你。"我毫不猶疑。 或者我真係太耐都冇做過，我已經唔想再做太多前戲。 我直接除左stella既底褲仔，如箭在弦，一觸即發。 我將小hugo對住stella既私處。 "細力d呀..."stella好溫柔咁講。 我冇回應，不過都盡量慢慢推進。 呢個時候，stella已經叫到天昏地暗，雙手既指甲差唔多插入我背部。 我將stella對長腿放係我膊頭上面，雙手搓揉佢既小山丘。 stella既私處出奇地緊，我好快就忍唔住，抽左小hugo出黎，發洩哂係佢肚上。 呢個時候，我竟然發現，血。

血？！點解有血架！ 冷靜D冷靜D！ "BB呀，你.....M到呀？"我問。 我講完之後，Stella一個枕頭車埋黎。 "痴線你就m到呀！" 下？唔係呀嗎？即係stella係第一次？！ "你之前未試過...?" 我大膽假設，小心求證。 "衰人，你仲好講...我而家好痛呀...我唔理呀！你以後唔可以掉低我架喇。 我而家行唔到呀，你咩我落床！" 我呆左咁企係到，完全想像唔到點解眼前呢個女仔願意俾佢既第一次我。 自問我對佢唔好，成日當佢工人咁駛。 同佢一齊幾個月我一份小禮物都冇買過俾佢。 甚至黎緊佢就生日，我都係打算求其同佢食餐飯就算。 但stella除左默默咁為我付出，乜都幫哂我做不特止。 我對佢唔好佢依然係任勞任怨。 而家仲毫無保留俾埋第一次我。 內疚之意隨之湧上心頭。 我緊緊抱住我眼前呢個女仔。 "放心，我愛你。" 我會好好照顧你。

自從同stella既第一次之後，我就好努力去對佢好。 除左掉番轉照顧佢之外，我有時都會整一d小玩意俾佢。 我地好似糖痴豆咁，形影不離。 雖然佢要溫書，但我每日都會花時間陪佢溫書，同佢傾下進度， 睇下有冇野可以幫到佢。 話咁快，佢就已經考完會考。 而我亦都完成左中六。 第二學期既考試，我已經升左做全班第一名。 嗯，我真係一個天才。 考完試我地當然要好好慶祝啦。 當然，除左考完試之外，另一個要慶祝既原因，係stella就黎生日喇！ 而今次，我決定俾個小小既驚喜佢。 我一早已經夾埋樂仔同Candy，請佢地幫我係生日既正日約Stella。 而我，緊係扮唔得閒喇。 而事實上，我已經係黃金海岸book左一晚房同埋自助餐。 但我要先去怖置一下房間。 所以唯有靠樂仔佢地幫我拖延時間，同埋引Stella黎酒店。 除左係房入面掛起好多唔同既粉紅色吊飾同心形擺設外， 我係床上面鋪左好多玫瑰花瓣，再點起左香薰。 當然唔少得就係蠟蠋啦。 我將係宜家買既蠟蠋砌成一個好大既心形，放左係地下。 我花左差唔多兩個鐘先佈置好。 而家我要做既，就係係stella黎之前點起蠟蠋。

鏡頭一轉，Stella，Candy同樂仔三個係黃金海岸既沙灘上面。 "唉...Hugo都唔知攪咩...我生日都陪我唔到..." Stella皺哂眉頭咁講。 "唔好咁啦，我諗佢都係有緊要野做先唔得架姐。我地陪你唔好咩？" Candy扮哂安慰Stella。 "係囉。不過個衰仔竟然掉低你。我轉頭幫你教訓佢。"　樂仔懶係風趣咁講。 "轉頭？" Stella問。 "唔係，我意思係下次見到佢。" 樂仔即刻兜番。 "唔好講咁多喇，其實呢我同樂仔係到Book左間房，不如上去放低D野先再落黎玩？" Candy啤一啤樂仔，怪責佢講錯野。 "下？我會唔會阻住你地呀？本身你地拍拖多左我呢個電粒燈膽已經唔係咁好架啦。" "傻啦點會呢！今日係我地拍拖，樂仔係呀四咋。"Candy邊笑邊講。 "丫我頂你個...." 樂仔準備發作。 "頂咩呀！你夠膽就講埋佢！" Candy 作勢想打落樂仔到。 "冇，冇。我頂你個patpat姐。" 樂仔突然一下大大力就打左落Candy patpat，之後逃之夭夭。 Candy激到面都紅埋。 但樂仔跑得好快，佢都廢事追。 "陣間你就知死！！你夠膽就唔好番黎呀" Candy只可以大嗌。 呢一切既打情罵俏，係stella眼中，實在係酸溜溜。 不過stella冇表現出黎，畢竟佢都唔想破壞樂仔同candy既心情。 樂仔跑左一陣，又突然氣急敗壞咁跑番番黎。 佢對住candy同stella講： "我唔知應唔應該講，但係...我頭先見到個死仔同個女仔上左房！" 個死仔，自然係講緊我啦

"下？你講Hugo？你有冇睇錯呀？" Candy嘗試幫我解釋。 "我都以為自己睇錯，所以我跟住佢去到酒店大堂，我仲睇到佢幾多號房呀... Stella，你唔好嬲佢呀。佢一定有苦衷..."樂仔顯得有d內疚。 (Hugo: 你講緊乜野呀...偷食有乜苦衷呀...) Stella一句聲都冇出過...淚如雨下。 樂仔見到機不可失，就接住講: "黎，我地同你討番個公道。" (Hugo: 仆街你估你拍緊古裝片咩...) Stella依舊冇出到聲，呆呆咁企左係到。 樂仔見佢唔郁，一時三刻都唔知點引佢去酒店。 佢一心諗住Stella會好嬲然後捉姦在床架嘛。 點知Stella淨係企係到喊，一句聲都冇出過。 Candy可能見Stella太傷心，於是佢都開聲： "Stella，去攪清楚左都好既。你放心，我地一定企係你呢邊！" Stella緩緩開口："我唔想同佢分手呀...我地走喇不如。你地兩個都扮唔知好冇？" 好，我實在低估左呢個傻妹傻既程度。 佢地已經講到出軌，佢居然可以當冇事發生？！ 樂仔同Candy對望一眼，可能係對Stella既反應始料不及。 等左一陣，樂仔再開口：" 唔得。你放過佢；我唔放過佢！我去打佢一身！" 樂仔一個轉身就走左去，Stella係後面叫都叫唔住，只有跟住黎阻止樂仔咁做。 Stella好奇怪點解樂仔係都要幫佢出頭。 望住樂仔既背影，Stella覺得樂仔好嬲，因為佢見到樂仔個身震哂。 而樂仔，其實已經笑到面容扭曲，身體抽搐。

"樂仔，你當我求下你，唔好上去啦好冇..." Stella拉住樂仔既右手，想阻止佢去酒店。 "傻妹，今次我都贊成樂仔咁做。一定要攪清楚！" Candy當然知道樂仔既心意，仲加多兩錢肉緊，咬牙切齒。 "你地有冇諗過我？一日我見唔到，我都可以當冇呢件事發生。 但如果...如果陣間我真係見到Hugo，我地就玩完架喇...我唔可以冇左佢架... 求下你地啦。Candy，求下你幫我叫住樂仔啦好冇？" Stella講到眼淚鼻涕都留哂落黎。 雖然樂仔同Candy見到Stella咁樣其實好心軟， 但係大計只差一步，唔可以咁就功虧一簣架。 Stella見樂仔同Candy都冇反應，就再講： "我唔上去呀。我唔要見到呀！" "好，Candy你係到陪佢。我上去打柒個死仔。 唔打到佢牙到甩埋我唔叫張曉樂。" Stella聽到樂仔話要打我，即刻撲上黎捉住樂仔。 "唔得呀！痴線架咩你唔可以打佢呀！" "咁啦Stella，我地一齊上去，一黎攪清楚係咩事。話唔定Hugo係無辜架呢。 二黎有咩事，我地可以禁住樂仔丫嘛" Candy說服Stella. Stella最後都係好唔願意咁跟左樂仔上房。 佢地一行三人直衝上7樓。 到左712號房前面，樂仔大力拍門。 "開門開門！" 等左一陣，有個人打開左度門，係個呀嬸。

"開門開門！" 等左一陣，有個人打開左度門，係個呀嬸。 "點解會咁架！"樂仔驚到退後左幾步。 "個死仔唔係認真到真係搵個女人扮出軌呀？ 但係係都唔好搵個呀嬸丫。好啦我就將計就計。"樂仔心諗。 "你同我叫Hugo出黎！" "你說甚麼？你瘋了嗎我在睡覺，你吵醒了我，還莫名其妙說叫誰出來？你們香港人都是神經病的嗎？" 普通話呀嬸用霸氣震懾左樂仔，之後就呯一聲關左門。 正當樂仔同Candy都唔知咩事既時候， Stella係旁邊居然笑左出黎。 我諗佢以為真係樂仔攪錯左，鬆左一口氣。 同一時間，係走廊另一端唔係好遠，721號房門打開左。 係入面既就係我。 我一直心諗點解佢地攪咁耐都未到，就開門裝一裝。 點知就俾我見到岩岩個幕。 我真係俾樂仔激到爆炸。 最重要既房號都攪錯？ 如果開門真係有個靚女我咪水洗都唔清？！ 我見呀嬸呯左門，就走出黎走廊向住樂仔講： "柒頭張曉樂。721呀唔係712呀！" Stella見到我，既驚且喜。 驚既係佢唔知點解我真係係到，喜既係我自己走出黎，始乎係有d特別既原因。 我走向佢，幫佢抺一抺面上既淚水。 "傻妹，喊成咁。跟我黎。"我拖住佢，走進我精心佈置既721號房。 佢見到我為佢準備既一切，可能同佢一路估既反差太大， 佢攬住我忍唔住又喊左出黎，不過今次唔同既係： 呢次，係幸福既淚水。

其實我為Stella準備既野，主要係為左俾佢一個好難忘既生日。 點樣先最難忘？ 當然首先掉佢落地獄再親手拉佢番上堂啦。 好似有D殘忍呀可？ 本身我都冇諗過會咁複雜既。 我諗住正常女人聽到"偷食"之後都會想親自捉姦架嘛！ 點知Stella一D都唔正常！ 不過聽番樂仔講既經過，先知道佢居然愛得我咁深。 知道左我"偷食"之後，竟然想扮唔知！ Hugo呀Hugo，三生有幸呀你，好好對人啦。 到左夜晚，我拖住Stella，係沙灘漫步。 "傻妹，你今日開心嗎？" 我搣左佢面豬登一下。 "嗯。同你一齊就開心。" "其實你中意我乜野呀？" "中意你又低B又傻仔又白痴又蠢囉。"　Stella對我做個鬼臉，之後又自己係到傻笑。 "你講多次？信唔信我JIT死你？咪走呀你！"　我不停JIT佢條腰。 "唔好呀！救命呀好痕呀！非禮呀強姦呀！" "唔好亂嗌呀你！陣間我俾人拉左你唔好又喊苦喊忽呀！" "你仲好講！你今日整喊左我好多次呀！你點賠償我既損失先？"　佢差住腰，扁起咀。 "咁呀，鍚番你啦！" "嘩！咁樣係益左你喎！" "咁你想點呀大人？" "俾我咬啖啦。" 佢捉起我手臂，二話不說咬左我一啖。 "呀好痛呀你個死變態婆！" 呢段時間真係好幸福好快樂。 我地訓左係沙灘，拖住手，望住個天，今晚居然睇到星星。 真係想永遠都唔會天光。

呢個暑假，最重要既大事就緊係Stella放榜啦！ 雖然佢好努力溫書，但可惜都係唔夠分係原校升讀。 意味住我同佢以後都唔會再有機會係學校見面喇... "點算呀Hugo...我地以後冇得日日見喇..."　Stella講到想喊咁，我見猶憐。 "傻妹，我地放學咪可以見囉。" 我安慰Stella。 當然我心入面知道，今年中七既我，都要準備好考高考喇。 見面時間真係會愈黎愈少。 不過如果相信對方，距離幾遙遠都可以係埋一齊。 唔係咩？ 但係後來發現，我地之前既擔心都係多餘既。 因為佢最後去左一街之隔既學校。 結果我地都係一齊食飯一齊放學。 唯一唔同既係，冇左Stella係學校痴身痴世，冇左Stella整野食俾我。 真係好唔慣。我地唯有成日傾電話以解相思之苦啦。 有時我都會同佢玩下msn個webcam。 有一日，我同佢玩緊webcam既時候，有人message我。 "做緊乜呀？我地好耐冇傾計喇。" 係琪琪。 "冇呀。同女朋友傾緊計。" "咁唔阻你喇。你得閒先搵我啦。"我覺得琪琪有少少失落。 "唔阻呀。你唔開心？" "嗯。同佢嗌左交呀...唉。" "因咩事呀？佢又小氣呀？"　我嘗試令到氣氛輕鬆少少。 "一言難盡。你而家出唔出到黎呀陪我呀？" 我心動，掙扎。

唔經唔覺，自從我同琪琪上次冷戰之後， 我地原來一直冇傾過計。 原來一個人既出現，真係可以填補一個人既離去。 呢一刻，我依然覺得琪琪係我心目中係佔一個位置； 但同時，我好肯定我愛既係Stella。 都唔係好多心姐可？ 作為朋友，雖然我好想陪下琪琪，不過內心掙扎左一陣。 都係算啦，廢事Stella知道左亂諗啦。 "而家夜喇，有d攰，我唔出喇。但我陪你係到傾計？" "好啦咁。我岩岩同佢分左手。" "下？！點解呀？" "我對佢冇哂感覺..." 愛情其實係咪真係咁兒戲？ 傷心係因為愛因為緊張。 冇哂感覺，唔緊張，唔愛，又何來傷心？ 究竟琪琪而家諗緊乜？ 我好想知，但無從判斷。 "咁都好d。起碼唔係佢蝦你。如果唔係我打死佢。" "哈，你仲記得你講過乜野架咩？" "哈，你又記得我講過乜野架咩？" "緊係記得啦！佢對我唔好既話呢個係我護身符黎架嘛！" 我地慢慢打開話題，又變番以前咁好傾。

呢晚，我上左樂仔到打機睇波。 兩個麻甩仔，三更半夜，唔係講錢就係女人架啦。 "點呀你同Candy？"我首先問樂仔。 "幾好咁啦。不過有時會覺得佢太痴身喇。 你知啦，佢原校升到中六，意味住我係呢間學校都冇運行架喇。" 樂仔懶係不覊咁講。 "你條友仔。未追人之前就當人係寶，追到喇就話人太痴身。" 不過樂仔由一隻冇雀既腳仔，變到今時今日專心一意對Candy，都真係算係咁架喇。 "你同Stella又點呀？"佢一個轉身，就將個話題交番俾我。 "都係咁啦。佢都係一樣咁鬼死好。 成日走上黎我屋企幫我做家務，連我老媽子都唔好意思。" "咁咪幾好。係喎，其實你仲有冇掛住琪琪？"樂仔陰陰咀笑。 "嘩！講呢D。做咩冇啦啦提起佢？" "冇呀。你知你架啦個陣又話佢係女神為左佢要生要死咁樣。八卦下姐。 一場兄弟你唔係唔講呀嗎？"　樂仔推左我一下。 "講真我都唔知我對佢既感覺算係點。 佢一直都係我心目中佔左一席位囉。 你話我仲愛佢，我又唔係。 你話我對佢冇感覺，又唔可以咁講。" 我突然間覺得自己講野好鬼玄。 "你講左野架喇？" 樂仔忍唔住窒我一野。 "唉好煩呀你！咪鬼講埋D衰野啦。" "妖，講得勝起呀大佬！繼續啦。 我問你一個問題。 假如佢而家係單身，你又係單身，你會唔會再追佢？" "我...諗會掛。不過我都唔係單身啦。呢條問題冇意義！"我義正詞嚴。 "OK，咁如果而家追你呢？" 嘩呢個算係乜野問題呀？ "你都痴線既。假設性問題我唔會答。" "洗唔洗咁大反應呀。我隨口問下姐。 不過你既反應出賣左你囉...." "唔好亂講野啦你，俾Stella聽到我殺左你呀。"

明明有D事，俾我用木板強行釘住左係內心既深處。 點知而家突然俾樂仔粗暴扯番出黎。 Hugo呀Hugo，明明係你個死仔包自己話要好好對Stella架。 快D收番埋佢。 你最多同人傾下計好喇。嗯，就咁啦。 時鐘繼續轉。 感謝主，呢幾個月黎都冇乜大事發生。 話咁快又就黎去到中七既LAST DAY喇。 雖然我對呢間學校冇乜歸屬感，但係話哂都係中學生涯最後一日喎！ 影下相就一定架喇。 基本上，今日大家都冇心機上堂架喇。 晏晝既時候，我一個人係學校周圍走，影下相，當係留個紀念囉。 當我落緊樓梯既時候，我見到一個背影。 呢個背影，我幾乎每日搭車都見住，我又點會唔熟悉。 係火車姐姐。 我估佢應該岩岩去完廁所，行緊番去課室。 我唔知痴左邊條根，拍左佢膊頭一下。 "Hello！你認唔認得我呀？" "認得呀。日日搭火車都見到你同你朋友既。" 火車姐姐答得好爽快。 "哈哈，係呀。我叫Hugo呀。 咁岩我今日LAST DAY喇，你介唔介意同你影張相？"

"好呀，不過冇人幫我地影喎。我地自拍？" 佢笑一笑。 "嗯，好呀。" 我地兩個就咁企左係樓梯到自拍。 我地貼到好埋，應該咁講，好少岩岩相識既人會貼到咁埋。 我聞到佢頭髮既香味。嗯，好重果香味。 我個心不自覺咁跳得好快好快。 諗諗下，原來我已經好耐冇同陌生女仔接觸過。 我地影左好幾張，之後我就問佢： "你俾你MSN我？我SEND番張相俾你丫。" "好呀。" 由於冇紙，佢就寫左係我手掌。 "呀，傾左咁耐，都唔知你叫咩名？" 差D連名都唔記得問。 "我叫呀魚呀。" 同火車姐姐(我都係中意叫佢火車姐姐多D) 分開左之後， 我番左課室，樂仔就走左埋黎。 "喂，去左邊呀你？" "影下相之嘛。呀，話時話，我岩岩撞到火車姐姐呀。 我同佢影左相呀。" 我show D相俾樂仔睇 "有冇攪錯呀！你唔叫埋我？" 樂仔一拳打落我心口。 "都話撞到，點叫埋你呀大哥！"　我推番佢一野。 "頂！話哂佢都係我地既共同回憶丫！冇番張三人合照點得架！ 咁你有冇問人電話呀？"　唔知點解樂仔咁緊張。 "咁又冇呀..."我攤一攤手。 "咁佢邊班架？"樂仔追問。 "我冇問呀..." "...........算啦，我去搵下啦。" 佢個樣有少少無奈。

樂仔係呢間學校並冇好似以前咁大影響力。 所以到最後，佢都係搵唔到火車姐姐。 算係佢既中學生活既一個小小遺憾啦。 番到屋企，為免我沖涼會洗甩左火車姐姐既MSN，於是我就加左佢先。 咁岩佢真係ONLINE緊，於是我就SEND番張相俾佢。 "今日我朋友冇同你影相佢好失望呀！" 我放左樂仔上台。 "哈哈，做咩唔搵我影呀？" "........因為我唔記得問你邊班，佢鬧左我好鬼耐。" 我同火車姐姐都算幾好傾，當然我亦冇多諗D咩啦。 只係純粹識多個朋友咁啦。" 接住落黎，係放假準備考A-LEVEL既呢段時間，基本上我每日都係足不出戶。 見Stella既時間少左好多，基本上都係佢上黎我屋企執屋，又或者係食野個陣先至見到。 可能因為溫書溫到個人頭昏腦脹既關係，我開始變得好暴躁。 好小事都會發脾氣。 "BB呀你間房好亂呀。我幫你將D NOTES放左係櫃入面，參考書就係..." Stella幫我執好左成間房。 "得喇得喇。知架喇。"　唔知點解我睇極都覺得執得唔順眼。 "BB呀，我整左少少野食呀。你食D啦你成日都冇食過野！" Stella煮左個面俾我食。 "唔想食。"我擰頭。 "唔好啦食少少啦，如果唔係會胃痛架。" Stella氹我。 "都話唔食咯。"我大力拍左張台一下。 "Stella，我D NOTES你放左係邊呀？" 我覺得好忟... "今朝幫你執完嘛，係櫃呀。" "你可唔可以唔好亂攪我D野呀！攪到亂哂我點搵呀！" "我見你間房好多垃圾我諗住幫你清理下，順手疊好D咋..." "你唔好咁多事得唔得呀？我唔執就係因為我咁樣先知D野放係邊！" "對唔住..." 有人話，相見好，同住難。 人大個左，面對住四方八面唔同既壓力。 如果唔識好好控制，相處就會出現裂縫。 最後，崩塌。

自從我發完脾氣之後， Stella少左好多上黎我屋企。 我諗，佢想俾多D空間同時間我。 其實每次發完脾氣我都會後悔咁樣對Stella。 不過呢個時間我實在太過專注溫書，我亦都冇心情去氹番Stella。 我諗，考完試先慢慢氹番佢啦。 不過冇左Stella係身邊，我又有少少唔慣。 平時溫到攰，佢都會同我鍊下骨，分享下佢學校既趣事俾我聽。 而家佢唔係我身邊，真係有少少寂寞。 我拎起電話，打算打俾Stella同佢傾下計。 但係我突然發現，我有咩可以同佢分享？ 唔通又同佢分享史記同明治維新咩。 唔同佢分享，都可以關心下佢架姐？ 唉，算喇算喇。 溫書，唔諗咁多。 就係咁樣日復日，我同Stella既溝通就變到少之又少。 "Hugo，我訓喇。俾心機，早抖。" "早抖。" "早晨呀BB！我番學喇。" "嗯，俾心機。" 漸漸，我地由日日見面，到幾日見一次，到淨係講下電話，到淨係簡單幾隻字。 最後，有時我攰到連覆都唔想覆。 有一日，我無意間見到Stella既blog。 是你不想我啦　甚至不找我啦 無非幾天變化　就像刮我幾千巴 難道你共我親吻抱擁之後竟有偏差 不想和我好　請求直說真話

我知道Hugo要溫書真係好辛苦， 所以無論我放左學幾攰都好， 都堅持上佢屋企陪佢，幫佢執下野，煮下野食， 希望我可以幫輕下佢啦。 有一日，我見到佢間房亂七八糟，真係冇眼睇。 個傻佬一定係忙到連垃圾都唔得閒掉啦。 嘻嘻，等我偷偷地幫佢執好佢，唔知佢見到會唔會感動呢。 我執呀執，垃圾都執左兩大袋出黎呀！ 污糟到死！ D書呀NOTES呀又亂到冇朋友！ 我用左差唔多3個鐘先執好咋...成身汗喇！ 番屋企沖個涼先再過黎陪個傻佬啦。 我沖完個涼，就趕去Hugo到喇。 佢一定又係掛住溫書唔食野啦！ 所以我已經炒左個面俾佢！希望佢岩食啦。 我見到佢溫緊書，所以同佢講： "BB呀你間房好亂呀。我幫你將D NOTES放左係櫃入面，參考書就係..." 快d讚我乖啦！ "得喇得喇。知架喇。"　 攪錯呀唔讚人地既！ 算啦，呀！個面凍喇！ "BB呀，我整左少少野食呀。你食D啦你成日都冇食過野！" "唔想食。" "唔好啦食少少啦，如果唔係會胃痛架。" 我真係擔心佢呀！佢呢排成日話胃痛.. "都話唔食咯。"Hugo大力拍左張台一下。 嚇死我呀！咁惡架衰人！憎死你呀！ 哼！唔理你！我出廳抖下先...今日好攰呀成日都冇抖過。 "Stella，我D NOTES你放左係邊呀？" 個衰人一定冇聽我頭先講咩啦！ "今朝幫你執完嘛，係櫃呀。" "你可唔可以唔好亂攪我D野呀！攪到亂哂我點搵呀！" "我見你間房好多垃圾我諗住幫你清理下，順手疊好D咋..." "你唔好咁多事得唔得呀？我唔執就係因為我咁樣先知D野放係邊！" "對唔住..." 我做錯左咩呀....

我真係冇用呀！咁就忍唔住喊... 諗諗下，可能我真係太煩喇。 佢溫書一定好辛苦。 嗯，雖然我好掛住佢，但係我好似真係太痴身。 都係唔好成日煩住佢喇。 算啦，我都係番屋企先啦。 自從個次之後，我唔敢煩住Hugo喇。 我真係好掛住佢呀！ 打個電話俾佢好冇呢... 都係唔好喇，佢一定知道我支持佢既！ 到左夜晚，Hugo都係冇搵過我... 我諗，SEND個MESSAGE俾佢都唔會太過份姐可？ "Hugo，我訓喇。俾心機，早抖。" "早抖。" 佢覆得咁簡單架...唉... 訓左一覺點解好似仲攰既... 唔得！我要俾D正能量BB！ "早晨呀BB！我番學喇。" "嗯，俾心機。" 但係，Hugo愈覆我愈簡單。 最後，有時我一連send左幾個message俾佢都冇覆我。 佢係咪覺得我好煩唔再愛我喇？ 係咪我邊到做得唔好呀... 唔通佢仲中意佢之前提過既琪琪？ 定係佢識左新女仔朋友呀... 好辛苦呀,我又唔可以問佢... 我好掛住個傻佬呀。 好想攬到佢實一實... 聽聽下歌，我真係忍唔住喊左... 我唔想你離開我呀Hugo... 是你不想我啦　甚至不找我啦 無非幾天變化　就像刮我幾千巴 難道你共我親吻抱擁之後竟有偏差 不想和我好　請求直說真話

睇到Stella打左段咁既歌詞係到， 我真係無名火起。 而家算點呀？ 我已經就黎考試，溫書又忙到痴哂線咁。 而家你叫做俾說話我聽呀？ 你有冇企過係我角度諗先？ 我愈諗愈嬲，我決定打俾Stella。 "喂！Hugo！你終於打俾我喇？我好掛住你呀。" Stella毫不掩飾佢對我既思念。 "我想問你，你係blog打個段心亂如麻既歌詞算點先？" 我一開波就興師問罪。 "下？咩算點呀？我聽到隻歌好好聽咪放上去囉..." "你講大話！好打唔打，你打段咁既野？ 你而家想俾說話我聽呀？ 有咩你咪直接同我講囉！"　我已經開始唔講道理。 "我....我見你忙我唔敢煩住你呀...." Stella好委屈咁講。 "咁你而家唔係都煩到我咩？ 我都識講我忙架啦！你攪咁多野做乜呀？ 你有冇為我著想呀？"　我連珠炮發。 "咁你又有冇企係我角度諗呀？ 人地做乜野都係為左你呀！ 我怕你悶所以日日上黎陪你。 我怕你餓所以日日煮埋俾你食。 我幫你執房係怕你太亂搵唔到要用既野。 我知道你好辛苦，我俾你鬧我都冇半句怨言。 我怕我太過痴身，而家只係敢send下sms關心下你。 點知你就覆都唔覆我。 我都係人黎架我都有情緒有感受架！ 嗚... Hugo你正一衰人黎架！我憎死你呀！" 我諗Stella忍得好耐好辛苦，而家終於一次過爆出黎。 時間停頓左，彷彿都屏息以待，係到注視住呢對可憐既戀人。

我從來都冇見過Stella發咁大脾氣。 一直以黎，Stella對住我都係小鳥依人， 咩都聽哂我講。 但係火遮眼既時候，我又點會顧慮咁多。 "係喎你好偉大喎！多謝哂你啦！ 我點捨得你辛苦呢！ 你以後就唔洗過黎幫我做咁多架喇。 得架喇我一個人辛苦得架喇。 我又唔會死既。 廢事好似我逼你做咁啦！" 我語有輕挑咁答佢。 "你做咩咁唔講道理架？人地都唔係咁既意思！" "唔係咁意思係咩意思呀？下？ 你真係變左好多。 以前既你都唔係咁煩架喎。" "我變？ 係，係我錯我係變。 我錯在我咁愛你，我變在我愈黎愈緊張你既感受。 我錯在自投羅網，當初走左去拎你電話！ 到最後，我連自己以前係點我都唔記得呀！ 你好狠心呀Hugo！ 變個個係你呀！ 你如果唔再愛我，唔再珍惜我， 你出一句聲，我會自己走， 唔洗你可憐我。" "我變？我變乜野呀？ 我一直都係咁樣。 你唔滿意既，我又冇逼你留低。 你而家後悔丫嗎？走丫隨便走！" "嗚..嗚..你衰人黎架！ 我都冇做錯！你居然唔要我趕我走..." 我未等Stella講完，我已經收左佢線。 由呢日開始，我地甜蜜既世界崩潰了。

自從我同Stella嗌完交之後， 一直去到我考完alevel，我地都冇聯絡過。 我地分左手？或者係啦。 我地冷戰緊？或者係啦。 我都真係好後悔當日用咁重既語氣同Stella講野。 但係我選擇考試要緊，亦都冇即刻氹番佢。 考完試後，我終於可以釋放自己。 我都有反思自己。 係咪我真係變左呢？ 我諗我需要搵人傾下計。 我想搵樂仔傾，但係又搵佢唔到。 跟住我又搵Candy探下口風。 "Candy姐，做緊咩呀？" "你個死賤人仲夠膽搵我？Stella乜都同我講哂架喇。 我估唔到你會咁樣對佢囉！佢做錯左乜呀？ 佢知唔知佢幾多人追? 佢一心一意咁樣對你，你唔珍惜就算啦！你仲要鬧佢？ 我睇錯左你呀！我仲以為你係一個好好男朋友。 我當初都好支持你同Stella一齊架！ 你去死啦賤人！" 未等我解釋，我已經俾人噴到一面都係。 唉，呢個時候，樂仔打番俾我。 "唉，死仔。你做乜鬼野呀你？ 為左考個試，冇左個咁好既女朋友，值得咩？ 好自為之啦。快D追番人地啦！ 唔講喇我有少少野忙緊，再搵你啦。" 樂仔又收埋我線... 我，都係想搵人傾個計姐... 嗯，搵琪琪傾下先。 "琪琪姐，做緊咩呀？" "我陪緊男朋友呀。" "你幾時又拍拖架？我唔知既？！" "Hugo哥，你咁忙，我廢事煩你啦。 我同番Philips一齊喇。 不過佢唔鐘意我成日搵你嘛..." "嗯，明白既。好啦冇野喇！" 我發現原來自己真係冇乜幾個可以傾計既朋友。 以前有起事上黎，都可以搵樂仔同琪琪丫。 再以前，都仲有呀健丫。 唉...我係個電話簿碌黎碌去。 都冇乜幾多個可以傾計既人。 咦，好啦搵佢傾下啦。 "火車姐姐，係到嗎？"

"係到呀，係喎！你考完試喇喎！" "係呀..冇呀想搵人傾下計之嘛。" "好呀，我最中意聽人講故仔。" 我一五一十咁講哂俾火車姐姐聽。 "嗯，我以女仔角度去諗就點都係你錯架喇。 人地為左你做咁多野喎！俾我就唔制啦！ 但係你連讚佢既一句說話都冇，點幫得你落呢。 不過，我都明白你考試壓力好大。 你女朋友仔咁considerate，佢又點會唔明呢？ 女仔好易氹架咋。 你準備份禮物，俾d誠意去氹番人啦！" "有冇計提供下呀？" "嘩！我幫你追埋佢好冇？ 呢d野緊係自己諗架啦！" "好啦，多謝你！" 同火車姐姐傾完之後，我就開始諗點樣可以氹番Stella。 不如送花俾佢？我咁耐以黎連條草都冇送過俾佢。 Stella有d咩中意架呢？ 點解我好似連佢中意乜野都唔知架呢？ 有人講過，We have the right love at the wrong time。 又有人講過，當日種既因，今日得既果。 就係我唔識珍惜，唔識考完試及時追番Stella。 先會種下日後既果。 原本，一段岩既愛情，出現係一個岩既時間。 而家，一段岩既愛情，卻被我拖到一個錯既時空。

我將全副心機放哂係氹番Stella既計劃上。 希望可以為我做彌補我做錯左既一切。 萬事俱備，只欠東風。 我拎起電話，望住Stella既號碼。 既熟悉，又陌生。 我猶豫左一陣應該點開口。 算啦，諗到咩就講咩啦。 "你所打既電話已經暫時停止服務。請查清楚再打過啦。 我皺一皺眉，點解會停止服務既？ 我打錯左電話咩？ 冇理由呀，我係電話簿直接禁架喎... "唔通佢避開我？"我腦海閃過一絲既念頭。 冇理由既！佢咁愛我，一定係等緊我氹番佢！ 搵下Candy問下先！ "你又想點呀賤人？" "唔好鬧我住啦Candy姐！我知錯喇我想氹番Stella呀！ 但係唔知點解佢電話唔通呀。" "你唔洗指意係我身上問到少少資料。 何況，我講明先，我絕對唔支持Stella同番你一齊。" 寧教人打仔呀Candy！ 如果唔係你係Stella個好朋友，又係樂仔女人，我一定開火鬧爆你。 "唔好咁啦Candy！我都知我衰架喇！ 求下你幫下我啦！" "冇得傾，係咁！拜！" Candy咁就收左我線。 我真係諗唔通點解Candy會咁決絕... 呢個時候，唯有搵樂仔啦。 "樂哥！！！小弟既終生幸福靠哂你喇！ 你幫下我啦！！！" "唉你估我冇幫你咩？ 我一早係咁同Candy講好說話啦。 我都唔明點解佢咁堅決，連我都冇面比。 我地都因為呢樣野嘈左幾次呀！ 我再幫你問多佢一次啦..." "拜託哂你！"我唯有收線啦。 呢個時候，我收到一個message。 一個陌生既號碼。

"Hugo，我知道你想搵我。我諗得非常清楚，我地不如分開一下啦。我非常愛你，愛你愛到我連自己都走失左。其實我為你做左好多野你知道嗎?我未試過煮野食。我未試過成個小女人任勞任怨。你係黃金海岸為我做既野，令我一度覺得自己係世界上最幸福既女人。你溫書既時候，我只係希望作為你背後既女人支持你。甚至嗌交後，我都有諗過係咪自己做錯。但你咁耐以黎搵都冇搵過我。你知我幾心痛嗎?甚至我出左事你知道嗎?點解你咁狠心咁對你心愛既女人?定係你已經唔愛我?算啦我攰喇，唔需要你愛我。我付出夠喇。我以後只係想靜靜地咁過。多謝你曾經愛過我。Stella"兩行眼淚流到落我下巴。

鏡頭一轉，時間去番Hugo同Stella係電話因為心亂如麻開火個晚。 "痴線架！我打段歌詞都要俾佢鬧.... Candy呀...我好辛苦呀..."　Stella喊哂咁打俾Candy。 "我都叫左你唔好對佢咁好啦！ 男人真係唔寵得架！ 拿，你而家就嬲下佢先！ 俾佢下馬威佢！ 佢一定會氹番你既！"　Candy信心十足，佢相信Hugo未至於咁狠心。 "唉，其實我有冇做錯？" "你又黎啦！你唔好將所有野攬上身啦！ 個衰仔溫書大哂呀？ 唔洗顧你感受架咩？"　Candy其實都睇唔過眼。 "嗯，我諗佢都唔想既。"　Stella又開始心軟。 "你信我，總之你嬲下佢先啦！ 千其唔好主動搵佢呀！" 三日後。 "Candy呀...我好掛住Hugo呀。 我唔搵佢，佢就真係唔搵我。 如果我地咁就一路唔搵大家點算呀？" "三日姐！俾少少信心自己！ 如果佢真係愛你，鬥下氣佢就一定會搵番你！ 你咪當今次係一個考驗囉。 如果，我話如果姐，佢真係一直都唔搵你， 呢d男人，唔要都罷啦。"　 Candy心入面都唔知咒罵左Hugo幾多次。 點解可以仲唔搵番Stella？ "唉...點解佢可以咁狠心唔理我... 我每日起身就諗起佢。 我有時寧願一睡不起..." "拿！你記住，做女人點都好， 就係唔可以為左男人要生要死！ 大忌呀姊妹！ 一要生要死，你就輸左一半！" 直至到兩星期後。

時間去到Hugo同Stella冷戰後十五日。 Hugo埋頭苦幹咁溫緊書。 另一邊廂，香港某醫院。 "醫生！我媽媽點呀？佢點解會突然暈左架？！" Stella激動問醫生。 "小姐，你冷靜d先。我地懷疑病人患左Cancer。" "點解會咁架？！我媽媽一直好健康架！醫生你要救佢呀！" "確實既結果都要等化驗報告出左先知道，不過以我咁多年經驗， 你媽媽患上乳癌既機會率，係百份之九十五。 而且，我諗發現得比較遲...病情已經唔係太受控。 我地會盡我地最大既努力去救佢， 但係都希望你地有心理準備。 我估計，病人只係得番一個月命。" Stella呆呆咁跌左係地下，想忍住眼淚但係都係情不自禁。 呢個時候，佢好想Hugo係身邊撐佢。 佢打俾Hugo，但係冇人聽電話。 接住落黎既三個星期，佢一直堅持每日都照顧住媽媽。 佢仲同學校申請左暫時停學。 希望係媽媽生命既最後時光，盡量陪住媽媽。 Stella慢慢發現，原來愛情永遠比唔上親情。 佢呢幾個星期，竟然漸漸放棄同Hugo復合既念頭。 佢恨呢個男人，係佢人生低潮既時候，依然係冇出現。 佢亦都對呢個男人漸漸死心。 要走都係要走，Stella媽媽離開左人世。 Stella以後淨係可以同姐姐相依為命。 呢一晚，唔飲得酒既Stella，始乎飲左唔少。 佢一個人呆坐係尖沙咀海旁。

尖沙咀海旁。 Stella飲到醉醺醺。 佢恨上天，點解要帶走佢最愛既媽媽。 自小佢爸爸已經唔係到。 一直以黎都係佢，姐姐同媽媽相依為命。 由媽媽病發都離開人世，都只係唔夠一個月時間。 點解唔可以俾佢好好孝順媽媽？ Stella恨Hugo。 呢個口口聲聲話愛佢既男人， 為左一件小事同佢冷戰，直到而家都未搵過佢。 Hugo係最困難既時候，Stella願意默默支持佢。 點解到到佢最需要呢個男人既時候，佢就消失？ Stella係到諗，Hugo仲憑乜野再值得自己咁愛佢？ Stella覺得好攰，佢好想合埋雙眼，乜都唔諗。 佢只係需要一個膊頭，俾佢好好捱住。 佢打俾Candy。 "Candy呀。你覺得我地做人其實為左乜野？" "傻妹做咩冇啦啦咁問呀？你係邊到呀？" "我游緊水呀嘻嘻。" "夜媽媽游水？係呢，伯母佢...？" "佢唔要我喇...嗚嗚...嗚..." "你係邊到？我同樂仔而家黎陪你！" "我唔要你地呀！我都話我游緊水！拜拜！" Stella望住自己既電話，不自覺咁禁到去電話簿入面既 "Hugo<3"。 佢不禁失笑，佢以後都唔想再見到呢個男人。 佢Delete左佢既contact，再大大力掉左電話落海！ "我憎死你呀！呀！" 樂仔同Candy估到Stella係海旁，因為佢每次有咩唔開心， 都會去海旁吹下風。 但，佢地知道今次對Stella打擊之大，佢地都無法想像。 佢地趕到去，周圍搵Stella既身影。 "有人跌左落海呀！" 有個男人大叫。

"SHIT！唔係呀嗎？" 樂仔驚呼，即刻拖住Candy源住聲音既來源跑過去。 "頭先個女仔係到要生要死，則邊既人都驚佢出事架喇。 點知轉過頭一野就跳左落去！ 唉，而家d後生仔女真係... 喂，報左警未呀？" 樂仔聽到海邊個呀叔講既野， 都冇時間怪責佢得把口仲唔救人。 佢掉低左身上既電話同銀包，就二話不說跳落水。 樂仔話哂係運動健將，今日既海面又唔係太大風， 所以佢都唔會有太大危險。 當然，Candy係碼頭邊緊係心急如焚啦！ 好彩，樂仔好番就拖住女仔既身體爬番上碼頭邊。 "咳...咳..." 果然係Stella。 好彩佢意識仲係清醒。 "你做咩咁傻睇唔開呀？" Candy喊哂口，好焦急咁問。 "我...我...唔小心跌左落水..."Stella解釋。 Candy同樂仔唔信佢既呢個解釋。 "唔好講喇！冇事就好！ 我地去醫院檢查下啦！"樂仔先開口。 "唔洗呀，我唔想去醫院。"大概Stella係怕會諗番起媽媽。 "唔得！點都去睇睇啦！點解白車仲未到架？" 原來一直冇人報警，樂仔知道之後就破口大罵班花生友冇人性。 "乖！我地搭的士仲快，我幫你call Hugo過黎。" 樂仔拎番個電話，準備打俾Hugo。 "痴線咩你！仲搵個賤人做咩呀？" Candy居然阻止樂仔。 "唔好打俾佢，我以後唔想再同呢個人有任何關係。" 連Stella都堅決咁講，樂仔都冇再講乜野。

醫院既病房內，Stella訓左係床上，冇乜大礙。 Candy話出去買少少野俾Stella梳洗， 而家得番樂仔同Stella兩個。 "其實，你同Hugo攪咩呀？ 嗌交都係好小事姐，唔洗攪到自殺架嘛！" "我真係冇自殺，我飲得太多，有少少企唔穩就跌左落水喇。 我同佢....算啦，我已經對呢個人好失望。 我都決定同佢分開，唔想再見到佢。" "唔好咁啦！你兩個都係我地好朋友， 我見證住你地一齊咁幸福， 我真係唔想睇住你地咁樣收場。" "哀莫大於心死，我仲好愛佢。 但係我知道佢唔會為我改變乜野， 佢既然認為其他野比我重要， 又完全唔顧我感受， 我又何必留係一個唔愛我既人身邊？" Stella清醒左好多，始乎佢真係傷心好深。 樂仔覺得，一個百般遷就男朋友既女仔， 講得出一番咁既說話，大概佢已經覺悟左。 佢暗嘆可惜，唔知Stella以後會點呢... 呢個時候，病房門外，有個男仔拎住d利賓納行左入黎。 佢見到Stella之後，就放低d利賓納。 佢打斷左樂仔同Stella既對話。 "你冇事丫嗎？"男仔語帶關心。 "Darren你黎左？我咪叫左你唔洗專登過黎囉。 我冇事呀放心。" 呢個叫Darren既男仔，有少少熟口面。 佢身形比較瘦削，戴住副眼鏡， 望落去都係一個斯文既男仔。 佢有少少似TBB個坤哥。 "傻啦，朋友出左事點可以唔黎睇下你？ 咦，呢位係？" "我係Stella既朋友，我叫呀樂。" "樂哥你好，唔阻你地傾計呀可？" 樂仔暗鬧左一句頂你個肺知道仲唔死開？ 或者樂仔心入面明白，呢個男仔同Stella未必單純係朋友。 所以佢對Darren有少少厭惡。 "唔阻呀，我女朋友都過緊黎， 我陪Stella傾下計之嘛。" 呢個時候，樂仔電話響起。

樂仔電話響起，打黎既係Hugo。 樂仔猶疑左一陣，都係決定唔係Stella面前接呢個電話。 "你地傾住先，我去一去廁所。" 樂仔離開左病房，走向一個比較少人既地方。 佢打番俾Hugo。 "唉，死仔。你做乜鬼野呀你？ 為左考個試，冇左個咁好既女朋友，值得咩？ 好自為之啦。快D追番人地啦！ 唔講喇我有少少野忙緊，再搵你啦。" 樂仔亦都冇等Hugo回應，就趕左番去病房。 佢而家唯一可以為Hugo做既，就係睇住Darren同Stella有咩發展。 但願Stella呢個時候，唔會俾Darren承虛而入。 呢個時候，Candy都已經番左黎。 Candy見到樂仔，就拉左樂仔埋一邊。 "喂，個賤人係咪打左俾你？ 我同你講呀，你唔好諗住幫佢呀！ 我一定唔同意佢兩個係埋一齊架！"　Candy發出嚴正聲明。 "係，佢係打過俾我。但係點解唔幫下佢？ 我地都想佢地好番架嘛？"　樂仔嘗試說服佢。 "唔想，我唔想再見到Stella受傷。" "但係呢d係佢地既事呀，唔輪到我地反對呀。" "總之唔得！你而家係咪想為左佢同我嗌交先？" "唔係..."樂仔暗嘆一口氣。 "兄弟，靠你自己喇。"

由於Stella唔係太嚴重，第二日已經出左院。 樂仔呢日又收到Hugo電話。 "樂哥！！！小弟既終生幸福靠哂你喇！ 你幫下我啦！！！" "唉你估我冇幫你咩？ 我一早係咁同Candy講好說話啦。 我都唔明點解佢咁堅決，連我都冇面比。 我地都因為呢樣野嘈左幾次呀！ 　 我再幫你問多佢一次啦..." 樂仔好想幫Hugo，但無奈佢又唔可以做d乜。 另一邊廂，Darren拎左一煲白粥，企左係Stella屋企樓下。 "Stella？你而家方唔方便落一落黎呀？有野想俾你。" "嗯，好。" Stella著住套運動衫，應該係佢平時係屋企既服裝。 "Darren你搵我咩事？"Stella睡眼惺惺。 "冇呀，我見你岩岩先出院，煲左d粥俾你呀。" Stella有少少驚訝，佢估唔到Darren係一個咁細心既人。 "多謝你。不過下次唔洗咁麻煩啦！我冇乜事喇！" Stella接住煲粥。 "好小事姐！你快d好番就得！係呢，我有少少野想問你呀？" "嗯？" "你介唔介意我問你點解要跳海？" "我真係唔係跳海，我真係唔小心跌落去咋..." "嗯，明白。咁....你同你男朋友而家點呀？" "唔好提個衰人，我唔會到見佢。" "嗯，其實有d說話，我收埋係我心入面好耐。"

"其實自從我中一識左你，我已經認定左你係我女神。 當然，你咁好條件，我只係一個普通男仔，我實在係唔敢靠近你。 到左你同左現任呢個男仔一齊，我都係真心祝你幸福快樂。 我以為我睇住你開心就可以，覺得自己慢慢可以忘記你。 但係直至最近幾個月，我知道你一直都唔係咁開心。 我居然仲係覺得好在意。" Stella冇出聲，靜靜咁等緊Darren講埋佢。 "或者，我係呢個時候講d咁既野實在係唔太君子。 但係我真係接受唔到佢令到你受傷。 Stella，不如我地試下一齊？ 我會努力保護你，照顧你，令你做呢個世上最幸福既女人。" Stella冇諗過呢個識左咁多年既朋友，居然中意左佢咁多年。 而家仲要同佢表白？ 坦白講，佢對Darren其實只有好感，講唔上係中意。 而且佢心目中有既係Hugo。 如果Darren 呢番說話，係佢地冷戰之前講， Stella一定會毫不猶疑咁拒絕。 但係，呢一刻，見到一個默默對自己好既人， 彷彿佢係Darren身上見到自己既影子。 "Darren，我..好多謝你對我好。 但係，我都只係岩岩離開左佢。 我實在冇心情咁快再諗新既關係。" Stella嘗試講得婉轉一d。 "我明白架。你可以當我係一個好好既朋友， 你可以當我試用期，我只係想係你身邊照顧你。 假如有一日，你想番去佢既身邊。 我都會依舊祝福你。" Darren非常誠懇。 Stella見到呢個男仔，心中實在有莫名其妙既悽涼感。 點解呢個世界係咁唔公平？ 默默付出既一方，永遠都係受害者？ "Darren，你俾少少時間我考慮下好嗎？" "冇問題！" 番上樓之後，Stella反覆思考Darren講既說話。 呢一刻佢未完全打算接受佢。 但係佢既誠意的確令到Stella心軟。 由於冇左個電話，Stella問左家姐借佢手提。 "9434...." Stella係收件人一欄，輸入呢個佢相當熟悉既電話。 "Hugo，我知道你想搵我。 我諗得非常清楚，我地不如分開一下啦。 ..............................." 命運既輪盤，正在重覆運轉。

鏡頭轉番去Hugo既身在地。 我收到Stella既信息，完全講唔到任何一句說話。 冇可能，Stella唔會同我講分手架！ 一定唔係佢。 佢一直都係咁愛我，佢點捨得放低我？ 我地都只係冷戰左一陣姐，點會咁快對我冇感情？ 咪住，究竟Stella出左咩事？ 點解冇人同我講架？ 我決定，打番個個電話俾Stella。 "喂？Stella。" "我係Stella家姐，佢行開左，你邊位搵佢？" "我係佢朋友，我見佢之前電話唔通，佢咁岩用呢個號碼sms我，所以我就打番黎試下。 "你留低名同電話，我叫佢覆番你啦。" "好呀。" 不過我心入面知道，如果Stella唔想理我， 佢都係唔會搵番我。 所以，我一定要係第二度入手。 "點呀Hugo哥，我仲未搵到機會幫你呀。 你都要俾少少時間我架？" "唔係呀唔係催你，我係想問Stella究竟出左乜野事？ 佢而家同我講分手呀..." "唉，好啦我同你講佢發生咩事啦。 你唔好話係我講架，佢唔想俾你知。" 於是，樂仔就一五一十咁將Stella媽媽過左身，佢跌左落海，同埋Darren去探病既事講哂俾我聽。 "呢幾個月既Stella低落到極點。 而家就一直都冇係佢身邊出現過。 俾我都失望啦。 亦都係因為咁，Candy先至唔想幫你。 至於個個男仔，我唔知佢地兩個咩關係。 我就咁睇Stella對佢就冇乜野既。 總之你好自為之啦。"

我係到苦苦思量，應該點樣氹番Stella。 特別係聽到Stella呢幾個月經歷左咁多， 我居然唔係佢身邊。 或者佢講得岩，我根本冇企過係佢既角度去諗。 點都好，我既第一步就係要搵到Stella先。 如果佢堅持唔見我，我根本冇野可以做到。 所以我決定去佢樓下等佢。 但願上天俾一個機會我。 鏡頭轉到Stella既一邊。 Stella send左個sms俾Hugo之後， 其實佢都好難受。 佢冇諗過佢地真係會分開， 更加冇諗過會由佢講分手。 諗到呢到，Stella又忍唔住流眼淚。 呢個時候，佢諗起Darren。 佢真係冇諗過Darren中意佢。 而家回想起，咁多年黎，Darren又真係一直對佢好好。 Stella暗暗嘆左一聲，呢個世界，感情本來就係錯綜複雜。 Stella覺得好攰，佢唔係一個堅強既人。 佢都只係一個普通既女人，只係想人愛想人照顧想人痛鍚。 唔知呢一刻，Hugo收到個信息有咩反應呢？ 唔知佢唔會追番我呢？ 雖然已經下定決心唔再見呢個男人，但係心入面又不期然對佢有少少盼望。 Stella擰擰頭，下定決心，就算呢個男人點樣氹番佢都好， 都唔可以心軟再信佢。 呢個時候，Stella屋企電話響起，係Darren。 "Stella？你咪跌左個電話既？ 我幫你買左啦，而家係你樓下，你得唔得閒落黎拎呀？" "你做咩幫我買電話呀？咁麻煩你！" "好小事姐，你冇左電話一定好唔方便。" "唔得架，咁啦，你買左幾錢？我俾番你。" "唔洗啦少少錢，由佢啦，你請我食餐飯啦。 我未食野呀好肚餓。" "嗯，飯還飯，電話錢我都會俾番你。 我而家換衫落黎。" Stella好快咁換左條裙，佢諗起呢條裙係Hugo好中意， 成日都叫佢著。 Stella既心突然一痛。 佢係到諗，算啦，俾個機會自己，從頭生活。 於是，佢換過另一條裙，就衝衝落樓。

"個電話幾錢呀？我俾番你！" "真係唔洗呀！唔好講呢d先，你陪我食左野先啦好嗎？" "嗯" Stella唔知點解覺得周身唔自在，覺得好似有人監視緊佢咁。 Stella同Darren去左附近既一間茶記。 "係呢，你呢幾日過成點呀？" "冇呀，都係係屋企休息下咁啦。 我想收拾心情，畢竟我停左學咁耐，要追番d 進度。" "咁呀，不如我幫你補下習？ 我雖然唔係好叻，不過我都有聽書架哈哈！" "會唔會好麻煩你呀？" "緊係唔會啦，我當係自己溫書之嘛！" "好啦，多謝你。" 係茶餐廳既一角，係我，Hugo。 話說我頭先去到Stella樓下等佢。 居然去到就俾我見到Stella！ Stella睇落消瘦左唔少，對眼好腫。 我諗佢應該喊左好多次.... 正當我諗住走上前叫佢既時候， 有個男仔比我快一步。 我皺一皺眉，聽下佢地講咩。 佢地講左幾句，就一齊離開。 我決定跟住佢地。 去到一間茶餐廳，就聽到佢地既對話。 我心諗，呢個應該就係樂仔口中既Darren。 我見到Darren拎左個電話俾Stella。 頂！樂仔又話佢地冇野？ 送電話喇喎都冇野？ 以我認識既Stella邊會咁容易收人禮物！ 睇黎唔止Darren想追佢，唔通Stella都有意思？ 我諗到呢到，突然覺得個人軟哂，晴天霹靂。

唔得！我一要搵機會同Stella講清楚！ 但係Darren係到，我真係乜都做唔到。 我跟住佢地離開茶記， 心入面暗暗希望Darren快d走， 咁我就可以搵Stella喇.. 不過事與願違，Darren直接送Stella到樓下。 "死狗公！"我咬牙切齒，暗鬧一句。 呢個時候，我都唔理得咁多。 如果我唔把握機會，真係唔知等到幾時先可以同佢傾到計。 "Stella！" 我向佢地走去。 Stella個樣好驚訝。 "可以傾兩句嗎？" "我冇野想同你講，我亦都唔想再見到你。 請你離開。" Stella冷冷咁講。 我個心一痛，我冇諗過係Darren面前佢居然講得咁絕。 "你應該係Darren？唔好意思，我有d野想同我女朋友講。 你介唔介意行開下？" 我專登用女朋友呢個字眼，下馬威。 未等Darren開口，Stella先開口。 "第一，我同你已經分開左唔係你女朋友。 第二，你憑乜野叫人走？你當你自己係邊個？ 第三，你又當我係乜野？想搵我就搵？呼之則來？ Hugo，你真係好自私。" 講完之後，佢就想拉住Darren走。 我上前攔住佢地。 "Stella，我只係想同你傾幾句姐。咁都唔得？" 對唔住，我只係想同你道歉姐... "我講最後一次，我唔想再見到你，亦都冇野好講。 希望我地以後唔會再見。" Stella揮揮手。 "點解你咁決絕？" "我絕？邊到及你一半呀Hugo先生。嘿。 況且，我已經有我既新生活。 我男朋友對我好好，唔該你唔好再騷擾我地。" Stella橋住Darren隻手。 佢地居然一齊左？唔係呀嗎？ 我唔會相信架！ "Darren，你同佢一齊左？" "嗯，Stella係我女朋友，請你以後唔好再攪佢。" 冇喇冇喇，乜都冇喇。

"我明白喇。但係我真係想同你傾幾句，講完之後我以後都唔會再煩你。" 我只係想同Stella道歉，同埋我真係想知道佢係咪真係同左Darren一齊。 "好，我俾幾分鐘你。以後你唔好再浪費時間。Darren，你走先啦，我再搵你。" 或者Stella心底知道，唔俾少少時間我，我係唔會罷休。 "對唔住，Stella。" 我收埋左係心底既呢句說話，終於可以親口講。 "我知道我冇盡我作為你男朋友既責任。 但係可唔可以俾一個補償既機會俾我？ 我錯左既呢一次，係咪真係冇任何挽留既機會？"　我繼續講。 "冇。你知道嗎？你係我最需要你既時候，你完完全全消失左。 到我解決哂所有事，諗住重新開始既時候，你又黎搵番我？ 我真係唔知道你幾時又會發癲又唔見左人。 Hugo，我好攰喇。我唔想再愛人喇。 我只係想靜靜咁過以後既生活。" "咁你又同Darren一齊？你真係中意佢？" 我真係想知Stella係咪真係咁絕。 "我中唔中意佢唔關你事。 我淨係知道佢一直對我好好。 而我而家所需要既只係一個對我好既人，就係咁簡單。 Hugo，放手啦。好嗎？" "我明白喇。對唔住，祝你永遠幸福快樂。 希望我地仲可以做番朋友？"　我知道冇得勉強。 "我唔知道。但呢一刻，我真係唔想再面對你。" "明白，有咩事，隨時搵我。再見。" 我講完就轉身走，我唔想係Stella面前落淚。 祝你快樂，分手快樂，你可以找到更好的。 我係心入面默念。

Stella見完Hugo之後，番到屋企，打番俾Darren。 "Sorry呀頭先請你走先。" "傻啦。你....解決左喇？" Darren試探性咁問。 "嗯，我同佢講得好清楚喇。 我唔想番轉頭。” Stella斬釘截鐵。 "嗯。頭先你講既野，係咪真架？" "頭先？" "你話我係你男朋友嘛..." "呀，唔好意思呀借你過橋。 我想佢完全死心。你唔介意架可？" 聽到Darren咁講，Stella有少少內疚。 "哈哈，我點會介意呢。 其實，我係想問，我地有冇機會一齊？" "......我唔可以確保你D乜野呀Darren。 我真心覺得你好好。但係我難保我未完全放低Hugo。 咁樣對你都唔公平。 除非..." "除非咩呀？" "除非你應承我，無論日後有咩事， 你都唔會唔理我，唔會離開我。 或者我呢一刻未放低哂佢，但只要你好好咁對我， 有朝一日，我都可以全心全意咁愛你。" Stella心諗，如果呢個男仔可以對佢好好， 咁接受呢個愛自己既人都唔係一件壞事。 "我應承你，無論以後有乜野事，我都一定就哂你，照顧你。 咁你即係應承我同我一齊？" Darren有少少激動咁問。 "嗯。" 呢對需要表白既戀人，又會否走到最後？

係好耐好耐以前，有一個男仔叫Hugo。 佢得唔到佢心儀對象琪琪既愛。 直至佢遇上一個對佢好好既女仔，叫Stella。 佢俾呢個女仔所做既野感動。 Hugo諗，或者搵一個愛自己多過自己愛佢既人， 自己會好過d？ 於是Hugo就同左Stella一齊。 係今日，有個叫Stella既女仔。 佢失去左佢最愛既男仔，叫Hugo。 同時有個叫Darren既男仔出現 佢俾呢個男仔所做既野感動。 Stella諗，或者搵一個愛自己多過自己愛佢既人， 自己會好過d？ 於是Stella就同左Darren一齊。 或者呢個世界，感情事都係大同小異。 今日既Stella，就如當日既Hugo。 每個人都有權利選擇。 Hugo如是，Stella如是，Darren亦如是。 我地選擇左屬於自己愛既方式，愛既人。 無論對與錯，無論自私與否，呢個，係我地自己既選擇。 有人選擇重蹈覆轍，有人毫不猶疑仰首向前。

我知道Stella真係好決斷之後， 我選擇唔再強人所難。 如果上天希望我地係埋一齊，我知道我一定會再遇Stella。 相反，如果我地真係有緣無份，我亦都冇必要強求。 有人講過， 既情深何必嘆緣淺，既緣淺又何必種情深。 冥冥之中自有主宰。 不知不覺，已經到左放榜既大日子。 就係兩年前放榜，帶領左我黎左呢間學校，因而結識左Stella。 我唯有相信，一切都會有新既開始。 約左樂仔番學，搭火車途中我地又遇到火車姐姐。 "乜你仲要番學架咩？" 我問。 "番黎拎少少野咋！係喎你地今日放榜喎！ 緊唔緊張先？"　 "我呢d天才唔洗緊張啦！"　講真，我緊張到手腳到震埋。 "哈哈，考得好要請食飯！" 火車姐姐疑似敲詐。 "冇問題啦！你開到聲喎！考得唔好都請架啦！"我又不自覺咁口花花。 樂仔完全冇搭過一句咀。 番到學校，等班主任入黎個十分鐘，我緊張都野都講唔到。 畢竟呢兩年黎，我盡左我百分百既努力去讀書。 如果入唔到大學我都唔知點算。 不過我要求真係唔高，有OFFER就已經可以喇。 班主任入到黎，開口就講： "逐個嗌名出黎拎啦。" 結果，第一個就係嗌我個名。 班上既同學仔即時起哄。話哂呢兩年，我都係呢班既表表者。 我考mock既時候，平均分已經拋離左第二名接近十分。 我望住班主任，佢開口同我講："恭喜你！" 我一邊行番位，一邊深呼吸，打開張成績單。 我既第一個反應係："下？！" 之後就呆左係到。 有幾個同學即刻擁埋黎，搶左我張成績單。 "嘩！嘩！"我都未出聲，佢地已經公開左我成績。 就係咁，我成功踏入大學之門。 但係，我既下一個煩惱就黎喇。 JUPAS。由於我事前冇諗過考得咁好， 三大既科我一科都冇放到，換言之， 係我手頭上最好既大學，係理工同城大。 最後我揀左POLY，當然成功入讀啦。 放左JUPAS之後，我就收到POLY個電話。 "請問係咪Hugo？你好，我係香港理工大學打黎架。 我地想通知番你，由於你既成績附合左我地獎學金既要求..." 下刪一萬字。 結果，我既中學生涯正式完結。

接住落黎最重要既日子，就係REG DAY喇。 點解咁重要？除左註冊學位外，仲係報OCAMP既好機會！ 以前成日聽D師兄講，去大學既OCAMP係幾咁令人熱血沸騰！ 我真係萬分期待呀！ 第一步，係影學生證。 我真係好後悔我冇用自己既證件相。 有人話，一生人影過最樣衰既相，POLY學生證必定進佔首位。 我以前唔信，而家信了。 之後聽左好多資料，終於到達我最期待既部份！ 學生會！ 各個屬會，大莊，學院會等等林林種種。 有人舉牌，有人大嗌，目的都係吸引新生。 由於我係比較早註冊既一個， 我去到學生會COUNTER既時候， 簡直係嚇親！佢地好似前世未見過人咁。 "同學，去唔去OCAMP呀？大O好好玩架！" "同學，想唔想識自己學院既人呀？呢邊呀呢邊呀！" "呢邊係福記呀喂，最多靚仔靚女既地方！" 佢地好似餓鬼搶屎，對住我同其他新生怒吼。 當然，企得係COUNTER既，都係一眾靚仔靚女。 好多新生都俾班靚仔靚女吸引左埋去。 呢班莊員俾我既感覺好唔同。 佢地少左中學生個份稚氣，取而代之既係一份朝氣蓬勃，唯我獨尊既感覺。 "同學，有冇玩過CAMP FIRE呀？"　冇啦啦有個男仔問我。 "冇呀..."　我唔慣同陌生人講野。 "咁就岩喇！我地OCAMP有CAMPFIRE玩，仲燒到五層樓咁高架！" 最後，我選擇左學院會同學系會既OCAMP。

八月初，天氣已經熱到不行。 呢一日，係我第一次去PRECAMP。 PRECAMP ，係俾一班新生去OCAMP前， 互相認識一下。 我被分配既一組，大概有二十人。 "大家好，我係你地既組媽。 我地唔好就咁介紹咁簡單，講完名之後講埋自己有冇拍拖呀！" "我叫Peter，er...A1。" 有個叫Peter既男仔介紹自己。 "咩叫a1呀？"我問身邊既人。 "A，即係Available；1，係拍拖既次數。"身邊既個位同學仔答我。 "哦，原來係咁。" "我叫Carrie，a0" "大家好我係呀儀，都係a0" "Hi this is jessie, a zero" "而家既學生咁純情架咩？個個都係A0既？"我不禁懷疑。 "你唔明架喇。A0通常會搶手d，佢地為左增加拍拖既機會， 好多女仔都會話自己A0" 個位同學仔再解釋。 "哦..."我心諗，拍拖有咩好隱瞞？ "我叫Ada，都係A0。大家多多指教。"我身邊個位同學仔原來叫Ada。 佢仲同我打左個眼色，我諗係叫我唔好篤穿佢。 "我叫Hugo。A2。" 我突然諗起Bobo同Stella，唔知佢地點呢？ 介紹完自己之後，就玩一d　破冰既遊戲。 咩朱古力波彈彈波，出前一丁等等。 全日既行程都係玩下唔同遊戲，跳下d奇奇怪怪既舞。 可能由於我太慢熱既關係，我唔係太投入。 呢個時候，Ada走過黎我到。 "hey hugo，做咩咁悶咁既？" "唔係呀，天氣太熱姐。" "come on，過黎一齊玩啦，要hyper d！" 講完之後Ada就拉左我一齊去玩。 而家我先真正留意Ada個樣。 佢個樣算係靚女，皮膚幾好，對眼好似識笑咁。 不過d牙又少少唔太齊。 我不禁係到諗，點解呢個女仔咁快咁投入？

雖然Ada拉住我，但我冇乜興奮既感覺。 唔知點解呢一刻我都係唔想同女仔玩得太埋。 或者，Stella仲係我心入面掛。 如是者，玩到夜晚既時候，活動就完結喇。 一大班新生就襯呢個機會同其他人交換下電話。 相信好快會傳出有人拍拖架喇。 雖然呢班好大可能將會係我第時一齊上堂既同學， 但我真係冇乜興趣去認識佢地。 只係問左幾個男仔拎電話，話第時一齊踢下波咁囉。 Ada呢個時候走左埋黎。 "你電話幾多號呀?" "你可唔可以俾你電話我？我地成班同學其實玩緊遊戲。 我就負責問你拎電話。你介唔介意俾我？" Stella問我。 "喂，hugo？你做咩發牛豆呀？你電話幾多號？" Ada再問我。 原來我諗Stella太入神。 "sorry，我電話係....." "喂！我電話同你差兩個字咋！好岩呀！" Ada好興奮咁講。 "咦，係喎！哈哈！"我都有少少他鄉遇故知既感覺。 佢地一大班同學打算一齊去唱k，我就選擇番屋企。 番到屋企，都真係幾寂寞。 於是，我打開msn，睇下有冇人可以陪我傾下計。 琪琪，嘩，我有幾耐冇搵過佢呢？ 自從佢同番Philips一齊，我地都冇搵過大家。 算啦，都係唔搵佢喇。 樂仔，佢去左又一城市大學。 不過我地都經常聯絡，所以冇乜野想同佢講。 火車姐姐，係喇，搵火車姐姐傾計先！ "hello，係唔係到呀？" 過左好耐，佢都係冇應我，我最後都係放棄，選擇訓覺。 唔知係咪今日玩得太攰，好快我就訓著左。 仲訓得好冧，連有電話message都冇嘈醒我。

一起身，就見到個電話有十幾個message.... 痴線，邊個發癲呀？ 我一睇，原來係Ada！ "喂，我係Ada呀！做緊咩呀？" "好悶呀呢到，早知唔黎啦。" "嘩！你記唔記得今日既Peter同呀儀？佢地玩到咀哂咁啦。" "唔應機架你！哼！" 我心諗，呢個女人都幾煩架喎。 我簡單應左佢一句: "sorry呀琴晚訓左" 點知Ada好快就覆左我。 "咁早訓？我地岩岩先玩完去緊食早餐咋。 你出唔出黎？" 佢地係咪咁鬼好精力呀？我攰到一早訓左，佢地居然玩天光？ "唔喇，你地玩得開心D。" 食個早餐，我冇野好做，決定去跑下步。 點知我一路跑，Ada就一路message我。 "點解唔出呀？" "我去跑步呀。" "出啦出啦出啦！你住邊呀？" 佢真係好撚煩。我決定唔理佢，專心跑步。 Ada再send多幾個message黎，我都係冇應佢。 佢就放棄左喇。 話咁快，就去到另一個ocamp既precamp。 由於有左先前個次既經驗，我都變得冇咁靜。 呢一組，都係大概二十人。 基本上，做既野，玩既野都係差唔多。 玩玩下朱古力波彈彈波既時候， 突然我見到隔離組既一個人，我呆左咁望住佢。 佢個樣，好似Stella。

眼前呢個女仔，無論身高，外表，打扮，化妝，都同Stella極到相似。 "哦！！！你輸左！" 掛住望個個女仔，我唔記得左我玩緊遊戲。 "懲罰！懲罰！懲罰！" "有野睇！有野睇！" 一班莊員同組爸組媽慣性咁叫囂起哄。 我回過神，將焦點放番係呢大班人身上。 "Hugo！你輸左，要懲罰！"某個組爸講！ "罰佢跑圈啦！"有個組仔講。 我屌你咩你估我而家跑馬拉松呀？ "俾你揀個女仔黎咀喇？"有個組媽見我咁靜，講野刺激我。 "咁益佢？叫佢去隔離組，搵個女仔示愛啦！" 有另一個組媽提議，好似驚左我會搵佢黎咀咁。 "就咁話啦！Hugo快手d！"我肉隨砧板上，騎虎難下。 我掃視隔離組既女仔，竟然俾我見到Ada！ 本來諗住佢都叫做識既，冇咁尷尬丫嘛！ 但係，我見到佢望住我，顯然覺得我一定會揀佢。 我真係幾唔中意佢呢種自以為是既心態。 我寧願尷尬都唔搵你呀！ 突然，我見番個個好似Stella既女仔。 我慢慢向佢個邊走去。 佢左望右望，好似有少少驚訝點解我會走埋去。 "hi，我係hugo，岩岩玩輸左要同人示愛。 我愛你。" 我簡單直接，諗住講完就算。 點知班人起哄。 "佢咁hea你唔係受佢呀？" "唔得呀！俾d誠意啦！" 我萬分無奈咁望住佢，佢又好尷尬咁望住我。 "我願意保護你，照顧你，以後都唔離開你，我唔會俾你有事，永遠都係你身邊。 我愛你，做我女朋友好嗎？" 或者我當左面前呢個女仔係Stella，我真情流露。 點知呢個時候，假Stella面露驚訝，又閃過一絲不屑， 好求其咁應承左我。 當然，其他人都冇得唔收貨啦。 玩到去休息既時候，有人拍一拍我膊頭。 我一望，係頭先個假Stella。 "你係Hugo？你....識Stella？"

我都幾驚訝，呢個假Stella 居然問我係咪識Stella ？ "你係...?" 我突然諗到喇。 一個外表打扮衣著都咁似Stella既人，唯一可能就係... "我係佢家姐。" 家姐答我。 "我都估到喇。你同佢咁似樣。但係家姐你點認得我？" "Stella有一次好開心咁番到黎同我講，話佢男朋友為佢準備左好多野佢好感動。 我睇過佢同你既合照，所以依稀對你有少少印象。" 我諗家姐講緊既係黃金海岸既一次。 我為Stella做既，就僅此一次而矣。 忽然又覺得好心酸... "Stella佢好嗎？" "嗯，我冇估錯，你地真係分左手。 佢幾好咁啦，不過變得靜左好多，唔似以前咁活潑。 而家有個男仔對佢幾好咁啦。" "嗯，佢過得好就好。" 我地對視無言，空氣中有種尷尬既味道。 我留意到周圍有好多其他新生議論紛紛， 可能係以為我地因為頭先既示愛而撻著。 我無視佢地。 "家姐，我想，我想問你拎電話。 我而家已經冇方法知道Stella 既情況。" "嗯，其實我搵你係有野想同你講。 我唔係好中意佢男朋友。 雖然佢表面好正直，對佢好好，但我硬係覺得佢唔係一個好人。 如果有機會，你多D同佢傾下計，培養番下感情啦。 雖然，我知道你傷害左我細妹，我實在係唔應該搵你。 但係我直覺覺得佢仲未放低你。" 咁就解釋左點解頭先家姐會對我有一絲不屑。 仲有，我得到左一個最重要既信息。 Darren唔係一個好人？

"點解你覺得佢唔係一個好人？ 我都叫見過佢幾次，佢都似係一心一意咁對Stella丫。" 家姐擰頭，只係講左句 "女人既直覺"。 不過，或者家姐太高估我喇。 Stella對我恨之入骨， 就算Darren係好係唔好，我都冇能力，亦冇資格去做d乜野。 "嗯，雖然我都做唔到乜野。 不過我地keep in touch啦家姐。" 家姐走開左之後，Ada又走埋黎。 "喂！你死喇你溝女？" 我一臉無奈，我都廢事同佢解釋咁多。 "做咩唔答我呀？你心虛呀？" "Ada姐，我溝唔溝女好似唔關你事架喎？" 可能我語氣重左少少，但佢真係好煩呀！！！ "洗唔洗咁大聲呀！同你玩下姐！" 跟住佢就走左去。 我先唔會追番佢。 到左晏晝，開始玩一d組同組之間既遊戲。 不幸地，我竟然成為左對面組既目標。 "痴線！攪咩呀？"我鬧佢地。 而係我望到Ada既一刻，我就明白係佢煽動人地咁做。 正一八婆黎！不過好男不與女鬥。 玩遊戲玩到身水身汗，我去左廁所清潔一下。 一出到黎，就見到Ada。 我連同佢講野都唔想，向住相反方向咁走。 不過佢又走埋黎我到。

Ada又首先開口。 "喂，同你玩下之嘛。你唔係嬲呀嗎？男人老狗。" 呢d叫一啖沙糖一啖屎。 明明個勢似係道歉，點知佢又跟手窒我一句。 真係頂佢個肺丫。 "我冇嬲。"我保持冷靜，盡量唔發作。 "咁你而家去邊呀？"　Ada追問。 "番屋企囉。" "今晚佢地話去飲野喎！"Ada眼仔碌碌。 雖然佢都算係一個靚女，但係性格太難頂。 我冇興趣同佢飲野。 "我唔去啦，好攰呀！"我求其搵個籍口。 "死虧佬。" "冇你咁好氣，拜拜。" 我根本唔想理佢。係番屋企途中，我係到思量家姐講既說話。 如果Darren真係唔係好人咁點算？ 不過我又有咩資格話人地唔係好人？ 就算佢係衰人，我又可以點？ 去打佢一身咩？ 諗下諗下就已經番到屋企。 好耐冇on msn，一on就收到火車姐姐既message。 "sorry呀hugo，上次我出左去，冇應到你。 你搵我咩事呀？" "冇呀，搵你傾下計之嘛！" "你掛住我呀？" "係呀哈哈！得唔得閒出黎食個飯？" 唔同Ada，同火車姐姐食飯我係非常樂意。 "好呀！我仲煩惱緊我今晚冇飯食！"火車姐姐爽快回應。

雖然以前都同火車姐姐出過街， 不過我都盛裝打扮，以示尊重。 我地出到尖沙咀，就去左厚福街搵下野食。 "點呀你最近？番學OK嗎？"我問火車姐姐。 "幾好啦。有少少悶啦，今年中六喇開始緊張喇。 同埋見唔到你同樂仔番學有少少怪囉哈哈。" 諗諗下，個時同火車姐姐每日番學見面都已經成為習慣。 "哈哈，緊係啦。而家學校少左我地兩個靚仔你緊係唔慣啦。" "樂仔都算係既...你就..."　佢一連不屑。 "你而家算點先！"　我作勢打佢。 食下傾下，我地傾到Stella。 "你地真係冇彎轉？" "嗯，佢已經拍緊拖喇。" "哦。算啦，舊既唔去，新既點黎呢？咁學校有冇靚女先？" 聽到火車姐姐一問，我唔知點解諗起Ada。 "冇呀。佢地連你一半都冇啦。真係好失望！ 不過我反而聽樂仔講佢做左camp草喎。 我打死都唔信架喇。"　你叫我點接受樂仔做左camp草，自己仲係新朋友都唔多個？ "哈哈，口甜舌滑！我識左你幾耐呀？ 我唔會受你呢套囉！ 唔係丫！樂仔都幾好呀。 高大靚仔，又係運動健將。"　我發現火車姐姐真係成日都讚樂仔。 "車你講到佢咁好，你當初做咩唔追人呀？" "我心有所屬嘛！"我諗佢一時口快快，爆響口。 "嘩！冇聽你講過喎！快d講黎聽下！"　我緊係乘勝追擊啦 "個個咪你囉！" 火車姐姐笑住咁講。 "丫你幾時邊到咁主動？黎，咀啖先！"　我作勢要鍚佢。 "死開啦變態佬！" 我地打打鬧鬧，好快已經食到成十一點。 見番舊朋友感覺真好。 呢個時候，電話響。又係Ada。

我皺一皺眉。 "sorry我聽個電話先。"我同火車姐姐講。 "喂，點呀？"　我只係想盡快收線。 "你係邊呀？" "尖沙咀食緊飯，做咩？" "喂岩喇！我地係諾士弗台呀！過黎啦！" 又係叫我飲酒。點解佢地咁中意飲酒架？ "唔過呀，我食緊飯呀。" "過啦，我醉喇！你送我番去啦！"好明顯，佢扮緊野。 "大把人爭住送你啦。"　不過真係真心話，佢個樣都厄到下人既。 "救命呀救命呀！" 之後Ada就收左我線。 "喂？Ada？" 我嘗試打番俾佢，不過唔通。 "做咩呀？"火車姐姐問我。 "冇事呀，有個朋友打俾我姐。"我諗，Ada唔會出事掛。 "但你個樣變哂喎！愁眉深鎖咁。 如果你有事可以走先架，我地都食完飯啦。" 火車姐姐睇穿左我。 我都唔明白，一個岩岩相識仲要咁煩既人， 我點解要擔心佢。 "嗯，我有個朋友可能有事，我想去搵搵佢。"我講真話。 "咁你仲唔快d去！呢餐我請啦！ 你快d走啦！我自己番去得架喇。"火車姐姐真係一個為人著想既女仔。 我打左幾次俾Ada，不過都係唔通。 於是，我就向諾士弗台出發。 "唉，唯有盲中中咁搵佢啦！"

厚福街同諾士弗台其實好近 我好快就去到諾士弗台。 不過我知道漫無目的咁搵都唔係辦法。 於是，我試下打俾其他同學。 "Peter哥，你有冇去飲野呀？" "冇呀。不過呀儀去左。我俾佢電話你。" "呀儀？我係你個組個Hugo呀。你地係邊到飲野？" 知道地點之後，我突然間後悔。 我問下呀儀咪知Ada有冇事囉！ 不過算啦，都到左喇。 我入左一間酒吧，直上二樓。 佢地成班人坐左係近角落既位置。 佢地見到我，就係一陣既叫囂聲。 下？見到我唔洗咁興奮呀？ 我正想走過去問呀儀關於Ada既下落。 但係我發現Ada既居然坐左係到，完好無缺。 "你冇事丫嗎？做咩嗌哂救命咁呀？"我強忍心中既怒火。 雖然，好明顯，我俾佢厄左。 "冇呀同佢地玩緊之嘛！做咩呀你緊張我呀？" "咁你電話又唔通？" "冇電咪唔通囉！黎啦一齊飲野！" "你冇事咁我走喇。" 我真係頂佢個肺咩。 呢個時候，身邊既同學甲出聲。 "都黎左啦！飲杯先走啦。" 都岩，唔黎都黎左，同班同學聯宜下啦。 不過我仲係好嬲Ada，於是我坐左係另一堆同學個邊。 咁當然，成班人飲野，都係開心既。 兩杯落肚，我都開始投入左，開始唔記得Ada厄我既事。 Ada呢個時候坐左埋黎。 有個男仔跟住一齊坐埋黎。 "喂！Ada！頭先我輸左，自罰一杯！" "嘿，都話我贏硬架啦！" "你地講緊咩呀？" "其實咁既，頭先佢地話你咁靜，點都唔會出黎飲野。 我話我一定有辦法叫到你出黎。結果你咪黎左啦？ "......"

我真係完全無言，我居然淪為佢地賭酒既工具。 兩杯落肚，我真係好想開Ada火。 不過礙於其他同學係到，我忍！ 以免佢地對我印象唔好。 "哦，你拎我黎賭？自隊三杯先啦！" 我要向Ada報復。 "嘩！你咁都得？醉左你送我呀？" "呢到咁多仔仔，俾你揀個送你番去喇！ 拿，我俾足面你，我先飲為敬！" 我就唔信我飲酒會差過一個女仔。 Ada身邊既一班餓狼同學見我隊佢， 我開頭仲諗住佢地會阻止我。 "係囉Ada，大家咁開心，你唔係唔飲呀嗎？" "都叫你唔好玩Hugo架啦，你快d飲，同佢賠罪啦！" 呢班仆街一齊附和我，果然個個各懷鬼胎呀下。 唔好俾我睇死，佢地一定係等緊Ada飲醉啦。 Ada咁要面，俾咁多人逼佢飲既情況下，佢都好難推卻。 我有少少唔忍心叫佢飲。不過，鬼叫佢玩我？ 俾少少教訓你都好。 基本上，係每一個飲野既地方， 你都會見到而家既情況。 男人係到灌女人。 玩玩下，我都飲左唔少。 點知Ada居然仲好清醒！ 我頂呀佢咁飲得既？ 佢走埋黎我到，同我講： "點呀Hugo，你叫我飲，你唔係唔飲呀？" 佢仲要挑釁我。作為一個男人， 如果傳左出去我飲輸俾個女人，我呢三年係大學點過呀？ "飲咪飲，你唔好醉呀" 我逞口舌之強。 Ada係我耳邊細細聲講： "我醉左大把人送我番去嘛。你講既。"

上回講到 Ada係我耳邊細細聲講： "我醉左大把人送我番去嘛。你講既。 不過，你放心咩？" 我一路都火遮眼，到而家先留意Ada既裝扮。 佢上身著左件好單薄既絲織衫。 下身係一條黑色緊身裙。 加一對過膝長boot。 難怪班餓狼會想入非非。 如果我唔識佢，我都會吞下口水既。 不過，我對佢少少好感都冇。 "哦，我好虧架，冇力扶你番去就唔好啦！" 飲醉酒講野係小氣d。 "哼！" 佢冇理我，繼續同班餓狼飲酒。 而事實上，我真係冇需要擔心佢d乜野。 我繼續同其他同學飲野。 我地一行人玩到3點，個個都醉得七七八八。 我都已經就黎到頂。 呢個時候，有人就提議走喇。 "Ada，我送你番去好嗎？"餓狼A問。 "你都唔近。我同Ada順路呀，我送你啦。"餓狼B搭咀。 "唔洗喇，我同佢番去得喇。"呀儀幫Ada解圍。 我就當然係一邊食住花生睇戲，睇下邊個奪得煩人歸。 呢個時候，Ada突然大叫： "唔洗你地送我！我上Hugo到呀陣間。" 我嚇到花生都噴埋出黎。 你個八婆擺我上台，我以後點面對呢班狼呀？

我感覺到有一班紅著眼既狼對我怒目而視。 "仆街，唔關我事呀..."我心入面驚呼。 "Hugo，咁Ada交俾你喇。"呀儀同我講。 唔係呀嗎你做咩咁信我呀大佬？ "不如我地一齊送啦！一齊走安全d！" 餓狼A望住我講。 你條友仔，即係暗示Ada同我走唔安全？ 好明顯人地就係怕你地班狼，先攪到我咋喎。 不過，我恨不得一齊走啦！ "嗯，我地一齊...."我未講完，Ada又出聲。 "你地聽唔到我講咩呀？我都話我同Hugo走。 你地煩唔煩呀死都要跟住黎？" 我忍唔住笑左，佢居然話人煩。 "走喇走喇，我地唔好阻住佢地啦。" 有個男仔話中有話咁講。 結果，班狼係唔情願之下走左。而我，又係唔情願之下，要送佢番屋企。 不過，又談何容易呀？ 原本以為佢好飲得，點知佢係比較遲鈍咋。 而家先一次過發哂d酒氣出黎。 走之前已經不醒人事。 Ada連樓梯都落唔到，放軟哂手腳咁捱落我到。 我冇辦法就唯有咩起佢啦。 雖然我知道佢著住裙，咩住佢，佢一定會走光。 但係佢訓鬼左，叫極都唔醒，我都唔顧得咁多。 佢個頭捱左係我膊頭到，酒味同香水味撈埋左一齊。 可能受酒精影響，我居然有少少情迷意亂。 到左街上。 仆街喇，佢住邊呀？

"喂，醒下啦。 你住邊呀大小姐？"　我向住係我背上既Ada講。 Ada冇反應。 唉呢次真係自作孽。 本來我有諗過去附近既公園坐下，等佢醒先算。 不過如果我一路咩住佢周圍行，陣間俾人誤會就唔好啦。 冇辦法啦，帶佢番左屋企先啦。 於是，我伸手截的士。 幾經辛苦，先安置好Ada上車。 我從司機既倒後鏡見到，司機面露淫相咁望住後座既Ada。 我望一望Ada，發現佢坐到腿張開，裙下春光一覽無遺。 於是我攬住Ada，將佢捱係我身上，再放好佢對腳，等佢唔好再走光。 拿，我對你都算係咁啦。 呢個時候，司機呀叔開口。 "後生仔，玩到咁夜呀。好好睇住女朋友喇。" "朋友黎姐。"我講完之後就好後悔，我肯定呢個淫叔一定亂諗。 "咁記得安安全全喇。" 我冇再理佢，廢事愈描愈黑。 我閉目入神，好快就到左屋企樓下。 呢個時候，我先發現原來Ada已經醒番。 我扶左佢落車先。 "喂，你冇野丫嗎？ 你住邊呀？我唔知你住邊所以帶左你黎我到先。" "我住沙田呀。你帶我黎你屋企想點呀？嘻嘻。" "我冇想點。頭先你醉到不醒人事，又唔知你住邊。 唔通掉你係街咩？行啦咁我送你番去啦。" "一場黎到，你唔請我上你到坐呀？" "唔好喇。陣間你又以為我對你做乜野。" "唔制，我要上去參觀！"

我對住佢真係冇哂辦法，唯有盤算住俾佢休息陣再送佢走啦。 經過大堂，見到看更望住我，我唯有好尷尬咁笑啦。 鬼咩，之前一直都係Stella上黎。 而家冇啦啦帶個滿身酒氣既女仔番黎， 佢地一定以為我亂攪男女關係啦。 冇喇冇喇，我一世英名冇喇。 最衰都係你呀 Ada。 我帶左佢上樓，叫佢細聲少少，唔好嘈醒我屋企人。 入左房之後，我就叫佢坐係床，我就推捱住張床，坐左係地下。 攰到想死。 突然佢從後攬住我，伸個頭過黎，一野咀左落我到。 "嗯..唔好..呀..."我推開佢。 "做乜鬼呀你？你醉喇好好抖下啦。" 我佩服自己既冷靜，又或者好好彩，我對佢真係冇興趣。 不過我擰轉頭同佢講野既時候，由於佢坐左係床， 佢裙下神秘既三角若隱若現，我即刻擰番轉面。 "你唔想得到我咩？"佢係我耳邊吹氣。 "好心你女仔人家就唔好飲咁多酒啦。 好彩係我送你咋！俾著頭先班狼，你渣都冇呀。" 我教訓佢。 "好啦好啦，我唔玩喇，你上黎一齊坐，陪我傾計啦。" 我坐左上床，坐左係佢則邊。 佢突然爬起身，坐左係我大脾到。 之後佢雙手搭住我膊頭，仲要輕輕扭動佢既蛇腰。 話哂我都係一個血氣方剛既男人，仲要飲左酒。 我努力唔俾自己亂諗，但身體卻非常誠實。

"你仲話唔想要？" Ada摸住我心口問我。 讓理智在叫著冷靜冷靜。 "Ada，你聽我講，你醉喇，乖啦冷靜少少好冇。"我唯有溫柔d咁氹佢。 Ada唔理我，佢居然拉起件衫想除左佢，一個黑色厘士既BRA呈現眼前。 "你做乜呀！穿番佢啦凍鬼死你呀！"我禁住佢唔俾佢除。 "Hugo，我俾多次機會你！你真係對我完全冇興趣？"　Ada今次比較強硬。 "我地係朋友嘛。你冷靜d啦好冇？"　我氹佢，而且，我真係唔想同佢上床。 Ada終於放棄，但就開始抽泣。 我見到呢個情況，一時唔知點反應。 佢喊喊下就攬住左我，僕左係我膊頭喊。 我輕輕撫摸佢頭髮，安慰佢。 呢個女仔情緒點解大起大落架？ 喊喊下佢就起番身，坐番係我身邊。 佢終於開聲。 "對唔住Hugo，攪到你。" "傻啦，你係咪有咩事？" "我...你有冇興趣聽下故仔？" "嗯，好呀" "我岩岩分左手，我既男朋友背住我同第二個女仔上左床。 我發現左，但係我真係好唔捨得佢。 佢應承左我，會同個個女仔分開。 點知，我發現左佢居然仲有第三個！ 我就知道我地冇可能再係咪一齊。 個陣我好激動，我打左佢一巴。 佢就發哂癲咁打我，話我淫婦，佢淨係想同我上床咋。" 我冇出聲，靜靜咁聽。 "跟住落黎，佢仲周圍唱我。 話係我呢樣唔好，個樣唔好，又同男仔玩得好埋。 呢段時間我真係好唔開心。 直至我遇到你，你既行為動作令我諗起佢。 偏偏你性格同佢好唔同。 所以我就成日煩住你，想痴住你。 對唔住呀Hugo，我知我煩到你... 但係我不知不覺當左你係佢喇..."

我聽到呢到，我由憎佢，變左同情佢。 我都俾人傷害過，我都傷害過人。 個種痛真係難以言語。 而被人傷過既，往往都會做唔番自己。 "Ada，雖然我唔知個個男仔係邊個。 但係既然佢咁對你，你又何苦要為佢作賤自己？ 放低佢你先可以走向前。" "但係我放低唔到呀。" Ada好細聲咁講。 "有冇聽過一句說話？ 愛情就好似拎住一杯滾水， 痛到頂唔住就會放手。" "我已經盡力唔諗佢架喇...但係佢成日都係我腦海出現。"　Ada抬起頭，雙眼通紅咁望住我。 "如果我叫你千其唔好諗一隻粉色既大象， 你腦海第一個出現既影象就會係呢隻粉色既大象。 忘記，唔需要刻意去做。 順其自然，唔好咁執著啦。 我都俾人傷害過，我明白你既感受。" 我突然間哲學家上身咁，將我聽過既野都講番哂出黎。 Ada冇出聲，淨係望住我。我再講： "由今日起，你係我既好朋友。 有咩唔開心既，隨時同我講。 不過我有一個要求。" "你唔係而家先要同我上床呀？" Ada破涕為笑。 "認真架頂你。我希望你當我係Hugo，而唔係個個男人。" "好。對唔住呀，我唔會好似個低b妹咁煩住你。 不過，我都有個條件。" Ada若有所思。 "咩呀？" "可唔可以俾我攬下你...." 我冇出聲，主動將Ada一擁入懷。 不過，佢件衫實在太薄，我一攬住佢，又自然有左生理反應。

"你個死咸濕仔！" Ada打我心口，不過冇推開我。 "sorry，我唔想架。"我尷尬咁笑。 "其實點解你頭先忍得住架？" 我諗Ada一定好想知點解我咁都唔同佢上床。 甚至佢會以為我係基。 "因為你好冇魅力囉哈哈！" 我當然知道因為我對佢冇興趣啦。 "你夠膽講多次！你係咪想死？" Ada恐嚇我。 "Ada小姐，因為你冇魅力呀！"我真係講多次。 "去死啦去死啦！ 你對我冇興趣，我都唔俾你對第二個有興趣呀！" 呢個女人好陰毒！結果佢就係咁打小Hugo... "呀仔？" 突然有人敲門！我老媽子。 仆街喇一定係玩得太大聲。 "你快d喱入去被入面先！俾老媽子見到真係水洗都唔清呀！"我同Ada講。 "老媽子，唔好意思，我嘈醒左你？" "你帶左人番黎？" "冇呀，頭先煲劇大聲左少少。" "早d訓啦！"老媽子望左一望我間房，就走左喇。 我鬆左一口氣，叫番Ada出黎。 但當我擰轉身個時，今次仆街鳥。 我唔記得收埋Ada對Boot...

自從Ada同我講左佢同佢男朋友既野之後， 我地就愈來愈黎好傾。 不過我地都冇乜野，真係單純係好好朋友。 而老媽子一直都冇提過個件事， 咁樣就令我仲緊張，究竟佢睇唔睇到呢？ 呢排我主要都係同Ada，樂仔同火車姐姐傾計。 除左我偶爾覺得火車姐姐心情好似有少少飄忽之外。 一切如常。 家姐方面，雖然我拎左家姐電話，但係我短時間都唔會搵佢住既。 我都冇野可以做到。 同埋如果Stella有咩事，我相信家姐都會話我知。 時間過得好快，我同Ada已經玩完一個ocamp。 淨低既就得番學院會個個。 當日天氣好好，我都做足準備。 我興奮既原因，除左真係去玩之外， 仲可以見到家姐。 可以同佢八掛下Stella既近況。 我約左Ada一齊食個早餐先再番學校。 一連三日既活動，基本上都大同小異。 不過由於去左一個ocamp，今次我都投入左好多。 其中一晚，我專登去左搵家姐。 "家姐，最近你點呀？" 我當然冇單刀直入。 "你問我？你想知Stella點咋掛？"　頂，篤穿左我。 "唔好咁講，我都好關心你架家姐！" "得喇！佢呢排都冇乜野，不過個人開朗番好多。" "嗯，咁就好喇。"我都唔知聽到佢咁講，我應唔應該開心。 至於其餘時間，一有私人時間我就去搵Ada吹水。

我地一見面就乜都傾一餐。 "喂，聽日出camp去邊呀？"　Ada問我。 "唔知呀，去睇波掛。" 我都唔知有咩做。 "睇咩呀？我又去！"　Ada成日都話要跟埋我去。 "你睇咩丫你你自己冇咩？"　我明串Ada。 結果，我又俾佢毒打一餐。 緣份既野真係好奇妙。 上一秒我仲係憎呢個八婆，覺得佢好煩。 下一秒我地簡直friend過夾band。 係camp入面，有時我地傾計傾到攰， Ada都會捱落黎我到。 我都覺得好自然冇乜問題。 雖然其他同學都已經當我地兩個係一對， 我地都一於少理，做番自己。 直到家姐出camp前搵我。 "呀Hugo生，請問你同個個女仔係咪一齊呢？"　佢用質問我既語氣。 "唔係呀，做咩呀？"我好好奇點解家姐會理我既的事。 "唔係就唔該你同佢保持距離啦！"唔知點解我覺得家姐好好火。 "點解呀？我同佢係好朋友。" "但個個都話你地有路丫嘛！"家姐見我唔聽佢講，嬲到就黎出煙。 "咁我地清者自清姐！何況我地唔介意其他人點睇。"我真係唔覺得有問題喎... "如果你真係仲愛Stella，你係咪應該同其他女仔保持距離呢？"

"但係，我都可以有朋友姐。 我同佢冇野架喎。"我同家姐解釋。 "呢個世界好細架咋。 你唔好話我唔提醒你。 如果你同個個女仔既事傳到去Stella到， 冇人幫到你。" 家姐雖然係好心提醒，但聽落去既感覺唔係咁好。 "我..."我未講完，家姐又出聲。 "你冇必要同我交待，你好自為之。"講完家姐就走左。 其實我而家真係係一個好尷尬既位置。 追番Stella又唔係，佢又同緊Darren一齊。 我拍拖，我又放唔低Stella。 而家連有個close d既好朋友，都要怕Stella知道。 我可以點做？ 我可以無視全世界，但我唔能夠無視Stella。 俾家姐鬧完之後，我一直都心不在焉。 Ada當然一直係我身邊，不過我不自覺咁同佢保持距離。 旅遊巴番到學校既時候，Ada搵埋我一齊走。 "唔喇，我有少少野做。 開學見啦！" 我拒絕Ada。 "你去邊呀？我好悶呀....我同你一齊去丫。" 其實某程度上，我明白Ada怕自己一個既時候又會亂諗， 所以佢成日痴住我。 不過，今日我真係冇心情陪佢。 "sorry呀，今日我真係有野做，我搵你啦再。" "咁好啦...你有時間就搵我啦。"Ada好失落。 其實我冇野做，不過我真係想一個人靜下。 我番到屋企，攤左係床。 諗諗下我同Ada係咪應該要保持距離就訓著左。 訓到半夜十二點， 我俾一個message 嘈醒。係火車姐姐呀。 "Hugo，可唔可以出黎陪我？"

"做咩事？" 我問火車姐姐。 "冇呀，我，有少少悶姐。 你唔得閒就算啦。"　火車姐姐又係好奇怪。 "我下次陪你啦好嗎？我今日好攰呀岩岩去完camp。"　我冇乜心情出去。 "好啦，早d休息呀Hugo。" 呢排既火車姐姐都係咁樣， 好飄忽。 我問佢係咪唔開心，佢又唔話我知。 所以都係不了了之。 好快就開學喇。 我到而家都仲未諗好點樣處理同Ada既關係。 我一直都盡量避開佢。 就算見到佢，我都同佢保持距離。 直到有一日，Ada終於問我關於呢件事。 "Hugo，可唔可以傾兩句？"佢襯上堂前問我。 "可以，做咩事呀？" "我地出去傾？"Ada冇等我已經行左出lecture hall。 我唯有跟埋出去。 "你點解要避開我？"Ada單刀直入 "我...冇呀。"我額頭而家應該刻左心虛兩個字。 "唔洗厄我。 又係你自己話當我好朋友既， 但係自從ocamp之後，你又冇啦啦變哂。 如果你有咩原因既，你可以講我聽架喎。"　Ada既真心，令我唔想再厄佢。 "我唔係咁既意思。 我真心當你好朋友架。 不過...唉...好啦我講你聽啦。" 我將我同Stella家姐講過既野講哂俾Ada聽。 當然，我同Stella既事，我冇完全講哂。 Ada聽完之後，淨係問左我一句： "你仲記得當初佢愛既你係點樣嗎？"

Ada聽完之後，淨係問左我一句： "你仲記得當初stella愛既你係點樣嗎？" "佢好似講過樣衰，肥仔，黑人憎囉..." 其實我都唔知Stella中意我乜野。 "我唔理佢中意你既係樣衰又好靚仔又好， 重點係佢中意你做番自己呀。 你撫心自問，咁多年黎， 你改變左幾多？" 的確，由bobo到琪琪，再走到Stella。 我由一個對愛情真心真意既人，變到求其搵一個愛我既人。 或者，如果Stella唔係咁好，我到而家都可能仲係會搵一個愛我既人就算。 但係，我更加知道，如果我唔改變，我都會受傷呀... "咁人係會大架啦。 對每樣野既睇法都會改變， 對愛情都唔例外。 你估我唔想做番以前既我咩？ 但係，我寧願受傷既係人地唔係自己。"　我解釋。 "咁講既話，即係你寧願受傷既係Stella？ 如果係咁既，你仲有咩資格話你愛佢？ 我而家見到既，只係一個收藏自己係陰暗面，扭扭擰擰既你。 一d都唔charm。 你咁樣，就算你唔同女仔friend，Stella又點會睇得起你？ 如果你做番自己，你同女仔有幾friend，佢都係會愛上你。 愛就係愛，唔愛就係唔愛。幾時要拖其他人落水？" 我有少少惱羞成怒。或者，我俾佢篤穿左。 "佢睇唔睇得起我唔關你事。" "Hugo，你唔覺得咁樣好辛苦咩？" Ada冇怪我，仲行上前攬實我。

我冇出聲，亦冇推開Ada。 "我當初特別留意你，除左你似我前男友之外， 仲係因為覺得你個人好有魅力。 但係好遺憾，完左OCAMP之後， 你個光環已經唔見左。 作為你既...朋友，我唔中意見到你咁。"　Ada繼續講。 "我都想做番自己，我都好想番轉頭呀... 但係...都冇可能..."　我其實好沮喪。 "冇人叫你番轉頭呀傻佬。 向前行唔得架咩？ 如果你地係有緣份既， 你地一定會再一齊。 好好做番自己啦好嗎？我唔想見到你咁樣..." 其實Ada都係一個好好既女仔， 如果佢唔發癲既話。 每個人背後都有一串故事， Bobo係咁，呀健係咁，琪琪係咁，Stella係咁，Ada同我都如是。 如果我地唔活在當下，只會一直將自己困係死胡同。 或者，我有少少領悟喇。 "嗯，多謝你。"我真係多謝Ada呢個好朋友。 "唔洗，咁我番入去上堂喇。"Ada擰擰頭，表示唔洗客氣。 "喂，一齊坐啦。"我拉住佢。 就係咁，我決定唔理家姐講既野。 我決定做番自己，我想點就點。 我唔想為左Stella困住自己，直至老死。 好，下一個要解決既問題。 係火車姐姐。 佢呢排非常唔尋常， 問親佢又冇野。 之前我一直都冇心機理佢， 作為佢既朋友，而家都係時候搵下佢喇。 "靚女，得唔得閒呀？" 我message火車姐姐。

"咁好口呀Hugo哥。番緊學呀，做咩呀？" "冇呀，掛住你搵下你唔得架咩？"我慣性既開場白。 "掛你條命咩扮哂野！上次搵你出黎你又唔出。" 女人真係小氣，唔出一次就記咁耐。 "我真係攰嘛上次！所以今晚我打算請你食飯補償啦！" "哎呀今晚我唔得喎，我約左班朋友飲野呀。" "食飯同飲野有關係架咩？" 我忍唔住串左火車姐姐一野。 "咁又冇既，食完飯你陪埋我去得唔得？" "飲野？我唔識佢地架喎。" "總之你陪我去啦！你陪唔陪！"你都咁講啦，我有得揀咩？ "陪陪陪..." 就係咁，夜晚我左去同火車姐姐食飯。 "點呀，最近係咪有咩煩惱呀你？"我同佢吹左陣水之後就問。 "做咩咁問呀？"佢眼神有少少閃縮。 "係人都睇得出啦！你呢排神神化化呀大佬。" "我...冇野呀。"佢都係死都唔肯講。 "有野唔怕同我講喎。" "真係冇事。" 佢咁堅持我都冇計。 就係咁，我地出發去尖沙咀飲野。 唔知點解，我覺得火車姐姐好緊張。

"Hugo，不如，我地唔去咯。"火車姐姐突然話唔去飲野。 "下？點解呀？今朝又係你叫我陪你既？ 其實我都想問，有咩人係到架？" 點解女人都係咁善變？ "朋友囉。算啦唔去喇， 我地自己去飲杯野算啦。" "你話事啦。"　其實我都係打算陪下佢，去唔去都冇所謂。 就係咁，我地兩個轉戰赫德道既酒吧。 個到有間Tequila Jacks既酒吧，一直係我最愛。 我地坐低左之後，除左嗌左兩杯Stella外， 火車姐姐都冇出過聲。 "做咩突然諗住唔去？"我問火車姐姐。 "冇呀冇心情之嘛。"　佢又講大話。 "你收收埋埋我好難陪你傾計架喎？" "我...唉。一言難盡，我地飲杯啦。" 火車姐姐一杯接一杯，好明顯想灌醉自己。 "夠喇呀魚。唔好飲咁多。"我好少直接叫火車姐姐個名。 "你理得我姐！哈哈，你把我灌醉，你讓我流淚..." 已經醉左，仲要係到唱歌，我實在係哭笑不得。 "ok，咁你飲之前係唔係應該話我聽咩事呢？ 你唔講我就唔俾你飲。" 火車姐姐眼仔碌碌，望住我，慢慢開口。 "你陪我去個地方丫？"

"去邊呀？" "唔準問，你跟我去就得喇。 你唔係唔想我再飲咩？" 火車姐姐以命令式既語氣咁講。 女人最叻既就係，好似俾左選擇你， 但係其實冇得揀。 "好，行啦。" 我跟住火車姐姐行，好快就去到目的地。 時鐘酒店。 我一臉愕然。 "我地黎呢到做咩呀？" 我好似有少少明知故問呀可？ "都話唔好問。你上唔上去？ 唔上我地就番去酒吧。"火車姐姐皺一皺眉。 我死死氣咁跟左佢入去。 呢個時候，我個心跳得好快。 我完全唔明白點解火車姐姐要帶我黎時鐘酒店。 佢飲醉左？我覺得佢又未醉得哂。 嗯，一定有陰謀。 上到去，我企左係到，一言不發。 "你..坐住先，我沖個涼。"火車姐姐同我講 ".............."我真係乖乖咁坐左係到。 任何一個男人，係時鐘酒店。 個女人去左沖涼，一定會想入非非。 我承認我真係諗緊同火車姐姐纏綿既情況。 但係令我猶疑既係火車姐姐既動機。 唔通佢中意我？ 由幾時開始中意一個人係由性開始架？ 火車姐姐出到黎，只係蓋住條大毛巾， 企左係我面前。

我望住火車姐姐，吞一吞口水。 佢冇出聲走埋黎，開始鍚我。 而我仲未接受到眼前既呢個事實， 好似成尊石像咁。 佢自己拎開左條大毛巾， 佢連bra都冇戴。 突然間諗起Ada，嗯。 呢個人相當有嫌疑。 但係今次，我並冇好似阻止Ada咁阻止佢。 或者由我係火車見到佢以黎，我對佢都存有一絲好感。 我好快就放鬆左身體，亦都慢慢配合佢。 我雙手開始係佢身上遊走。 我諗，佢同我做得呢d野，應該係中意我掛？ 轉眼間，我地亦轉戰到床上。 全個過程，我地一句說話都冇講過。 呀，當然，除左呻吟聲。 完事後，我攬住火車姐姐，喘住氣咁攤左係到。 我鍚左佢額頭一下，佢居然避開？！ 我忍唔住問佢。 "你想講既事，就係你中意我？" "嗯，我係中意你。但係，我地既關係，謹此而矣。" 下？咩叫我地既關係謹此而矣呀？ "我唔明白。"我想攪清楚佢既意思。 "我中意你。我唔知你中唔中意我。 不過並唔重要，你當係one night stand啦。"火車姐姐淡淡咁講。 "下？唔得，咩叫當係one night stand呀？ 而家算點呀？"　我思緒一片混亂。 或者你會話你就爽啦Hugo！ 但係你試下諗下你好朋友撩完你上床之後話當冇事？ 你都會攪清楚掛？

"我仲講得唔夠清楚咩？ 我係中意你，想同你發生關係。 但係，我地唔會一齊，亦都冇可能一齊。 所以，我地將呢件事留係今晚就算啦。 出左呢到，我地當咩事都冇發生過。" 火車姐姐真係冷靜得唔尋常。 點解好似我同佢掉轉左角色咁？ 而家佢趙完鬆呀？ 雖然我冇蝕底，但係我一定要攪清楚！ 我最憎俾人蒙在鼓裡。 頭先一直以為火車姐姐中意我， 我都有意同佢發展， 我先會同佢發生關係架喎！ "唔得，我地一定要講清楚。 如果你中意我，我地點解要當冇左件事？" 我不到黃河心不死。 "如果因為今晚，你想同我一齊， 呢d叫責任唔係中意。 我問你，如果你同我一齊， 你即係放棄同Stella復合既機會。 你真係諗清楚喇咩？" 我無言，佢諗得咁清楚， 一定係事先已經諗住咁做。 但我冇出聲，我等佢講埋落去。 "再者，你心入面，仲有第二個人。 你接受到自己做第三者咩？"　佢依然一臉平靜。 仆街，你講咩話？

"第三者？即係咩意思？"我保持冷靜咁問。 "你真係要知？你知道左既，我地番唔到轉頭。" 火車姐姐望住我雙眼，好似想睇穿我咁。 "我要知。"我字字鏗鏘。我一定要攪清楚。 "我有男朋友。"下？即係我俾左綠帽佢條仔？ "咁點解你要咁做....？" "佢背住我出軌，我想報復。 你一直都問我點解呢排咁神化， 其實係因為我發現佢出軌，不過我冇講佢聽我已經知道左。 我只係恨佢平時扮到對我咁好，居然係背後做左咁多野我都唔知。 所以，我想報仇。" 我睇得出火車姐姐雙眼，充滿恨意。 ".......點解你唔同佢分手？" "因為我愛佢。"　呢個時候既佢又柔情似水。 呢D係咩道理黎？ 唔想同佢分手但係又要報仇？ 因為人地出軌你就俾番帽人地戴？ 眼前呢個女人，我睇唔穿佢收埋幾多野。 我睇唔穿佢邊句真邊句假。 我淨係知道，我作為佢朋友。 我接受唔到佢咁做。 原來我只係佢既一隻棋。 雖然外人睇到之後覺得我都佔左便宜， 但係呢個係我既好朋友。 我一直都好真心咁對佢。 點解佢要厄我？我諗番起呀健。 我好嬲咁同佢講： "你玩我？你好自私呀。" "人都係自私架啦。 你掛住讀書個陣有冇諗過Stella？ 你同我上床個時有冇諗過Stella？ 你咪一樣咁自私。"　火車姐姐毫無內疚之意。 我冇野好講，我選擇推開大門，離開呢個地方。

我離開左之後，一直都冇再同火車姐姐聯絡。 無他既，我接受唔到我好朋友厄我， 仲要當我係一隻棋。 究竟火車姐姐一直都係咁攻於心計？ 定係佢漸漸變成咁？ 我都無興趣去深究。 經歷左呢件事之外，我多左一份防備，少左一份信任人既心。 當然除左樂仔呢個好兄弟。 我連佢都唔信既話， 呢個世界都冇人信得過。 Year1 餘下既生活都係平平無奇。 我間唔中會搵樂仔食飯， 睇下佢同Candy過成點。 聽到一切安好我都好放心。 我都會八卦下Stella既近況。 暫時都係相安無事。 至於琪琪，我偶爾都會同佢傾下計。 佢同Philips離離合合。 佢心情唔好就會搵我傾計， 同Philips冇事既，我搵佢都會唔理我。 呢舖真係鐘無艷。 我都有諗過恨下決心，唔再理佢。 不過佢每次搵我我就會心軟陪佢。 基本上我同Ada都係形影不離。 番學放假都一齊。 連樂仔都收到風，問我係咪同佢一齊。 既然樂仔都知道，我諗Stella知道都唔係一件出奇既事丫。 不過坦白講，比起一年前，我對Stella既感覺都已經愈黎愈少。 間唔中會係半夜諗起同佢一齊既事囉。

正如我講過，我呢個暑假既生活平平無奇。 見得最多都只係Ada。 話說有一日，我同佢去左又一城踩冰。 "喂，其實呢，我唔識踩架喎。" 呢句說話唔係Ada講，係我講... "唔係呀嗎？你咁大個人唔好同我講你冇踩過冰呀！" Ada以嘲笑我既語氣問。 "唔得架咩？我不屑玩呢d小朋友遊戲囉！"我都要面架大佬。 "得喇巴閉喇，我教你啦大朋友。" 就係咁，我地換好哂裝備，準備出場。 我當然死都捉實條欄杆啦！ "你捉實條欄杆點樣踩呢？你試下放手啦。"Ada說服我。 我一放手，就仆左係到...Ada當然係到大笑。 呢個時候，有個男職員走埋黎扶起我。 我好尷尬咁望住佢笑， 佢既表情彷彿係到嘲笑緊我。 呢次真係係Ada面前柒到出汁。 "哈哈，你冇事丫嗎？" Ada扶住我。 "你仲笑？我呢次真係柒到呢..."我拍拍屁股上既冰碎。 "你冇聽過好朋友理論咩？ 你柒左我會幫你，不過你要等我笑完先。"佢仲笑緊。 "頂你..."我作勢打佢，點知我講完，又冼左係到。 呢次佢笑得仲大聲。 唉，有咩柒得過冼低一次？咪係冼低兩次囉.... "你又話教我？"我索性坐你地方唔起身。 "係喇係喇大朋友，起身啦！" Ada扶番我起身。 我一隻手就扶住欄杆慢慢行。 呢個時候Ada就拖住我隻手教我。 我居然有少少觸電既感覺！ 嗯，我諗應該係乾燥得濟有靜電。

不過以我呢個天才學野既能力， 我好快就掌握到要訣，唔洗再扶住欄杆。 唔知點解我唔係好捨得放開拖住Ada隻手。 咁我就扮下學得慢啦。 當然，Ada好有耐性咁教我。 我偶爾都會偷偷地望下佢。 一個唔留神，我又仆左係到。 今次我仲拖埋Ada落水。 兩個一齊坐左係地下傻笑。 好快就已經玩完。 我地換番鞋，就去係又一城食個靚飯。 "喂，其實放暑假，你唔洗番下工架咩？" Ada問我。 "要呀，諗住玩下先之嘛。 我搵緊工架喇。你呢你唔洗番咩？"我老實作答。 "我都係搵緊呀。有冇咩介紹先？" "我會搵office既part time。張cv都靚d嘛。 不過你知唔係咁易架啦。" "咁又係。咦，你唔係應承左去ocamp做組爸咩？"Ada問我。 "係呀，我應承左呀。到時請幾日假囉。最衰你唔去啦！" "哼！你擺明去溝女啦！我去黎做咩姐！"Ada扮嬲咁講。 "點呀？一齊溝囉！"　我個樣同個公仔一樣 "你去死啦！我唔似得你呀濫交佬。" "咩話？邊個濫話？當初邊個飲完野..."我故意提起當日既事。 "你夠膽就講落去！"我都未講完，佢就隔住張二人台係咁打我。 突然，佢停哂手腳，目光注視住餐廳門口。 我向門口望去，見到有個男人行緊入黎。

我見到一個大概廿幾歲，都幾青靚白淨既男人一個人行左入餐廳。Ada一直注視住佢，視線冇離開過。"Dada你識佢架? 眼定定咁望住人既?" 我問Ada。唔知幾時開始我會叫佢Dada。"嗯。" 佢好簡單應左我一句。佢咁既反應一定有問題。當然我冇特別追問，我知ada會話我知咩事。我地一段時間冇出過聲，淨係低頭食野。"你記得我講過我個賤人ex嗎?" ada 淡淡咁講。"嗯，似我個個嘛" 我講完後突然意識到d 野。果然，ada用眼神示意，叫我望一望頭先個個男仔。冇錯，佢就係ada個賤人ex。"邊到似我呀，我靚仔好多囉。" 我專登講笑，想氹下ada 。不過好明顯，佢神色好凝重，心事重重。我地係一個好靜既環境下食完餐飯。無論我點同佢講野，佢都只係簡單咁應我。"走喇。" ada 明顯想快d 離開餐廳。我地埋單之後，匆匆咁走左出餐廳。出到門口既時候，我差少少撞到人。"Sorry 。" 我下意識望一望個個人。同我差唔多高，淡淡既妝，對眼好似識笑咁。佢仲係咁靚，不過已經少左個份mk味道。呢個熟悉既面孔我永遠都唔會忘記。

差少少俾我撞到既係Stella。咁耐冇見過佢，估唔到再見面係咁既情況。我對佢禮貌性笑左笑。"最近好嗎?" 我首先問。"幾好。你呢?" 佢終於肯同我講野喇。"我都係咁啦。"我地互相對望，居然冇話題再講落去。"呀，呢個係我朋友，Ada。"我怕Stella 誤會我地關係。"我聽講過你地係好特別既朋友嘛"睇黎家姐講左佢知，不過佢講得好平淡。"我地係好朋友姐。" ada 居然幫我解圍。我好感激咁望住佢。"好啦，我約左朋友，拜拜。"講完之後，Stella 頭也不回咁入左餐廳。雖然佢始乎仲嬲緊，不過講番野都係好既一步丫。美中不足就係咁岩佢見到我到ada一齊。

"頭先個個就係Stella？好靚女喎。 唔怪得你中個頭埋去啦。" Ada問我。 "嗯，佢同我分手之後好似靚左。" 我自嘲一番。 "不過你應該同人地講清楚d嘛。佢誤會左我地咁你咪好蝕底？" Ada一臉擔心。 "哎呀，當初我同你保持距離，又係你叫我做番自己，唔洗咁介意人地點諗？ 而家你又叫我講清講楚？神又係你鬼又係你喎dada。" "咁點同姐，而家係佢面前呀！ 陣間因為我攪到你地距離又遠左就唔好啦！" Ada急住解釋。 "你睇得自己咁重要架咩？ 你對佢黎講冇乜威脅架咋喎。"　 我諗住窒佢兩野，因為佢嬲包包又反駁唔到個樣實在太可愛。 "係喇知我唔夠佢靚女喇。"Ada一臉死灰。 "點會呢！我dada咁靚女！ 喇！我唔理呀，佢誤會左， 你就要負責任！" 差d激親佢，都係氹下佢先。 "痴線！關我咩事呀？ 同埋負乜鬼野責任呀？" "你唔知我既夢想係食拖鞋飯咩？" 每次我講出黎都覺得好自豪。 "食屎啦你！你咁既質素就想食拖鞋飯？食懞左你呀？" Ada有時真係好粗魯。 "喂喂喂。同你講左幾多次唔好咁粗魯姐？" 我皺皺眉。 "哼！你理得我！" "唔好講呢d喇！頭先食飯咁趕住走， 你仲係好介意咩？"我講番d正經d既話題。 Ada沉默左一陣，先再開口講。 "我好似仲未放得低佢..."

"不如我地搵個地方傾下計？" 我提議。 "嗯。" 我地兩個走左去starbucks，幾經辛苦終於有位坐。 "點解你覺得自己仲未放低？" 我劈頭就問。 "唔知呀...我見到佢之後又諗番起以前同佢既事。 成個日好down...我發現我情緒好受佢影響..." Ada愈講愈細聲。 "會唔會係你未習慣冇左佢？ 又或者，佢只係見到佢之後諗起d唔開心既事？" 我嘗試開解佢。 "我成日有一絲覺得佢當日個番說話唔係認真。 我心底入面有少少希望佢仲係中意我。 唉，我覺得我好犯賤。" 睇黎佢前男友係佢心目中都仲唔係衰得哂。 "唔可以咁講既，慢慢黎啦。 有朝一日，你會放低佢架。 只係新個個未出現姐。" "或者啦。但係你知道唔容易架。 你自問放低左Stella未先？" "咁又點同。 個男人拖欠你。 而我係拖欠人個個。" 呢一刻，我地都冇出聲。 因為我地明白，拖欠人又好，被拖欠都好。 我地都係受傷既一群。 呢一刻，我好想將Stella完全放低。 "黎，番去沖個涼先。 沖完涼我帶你去個地方！"　 我心生一計，向Ada提議。

"去邊到呀我地？" Ada問我。 "今晚你咪知囉！記得著得輕便少少。 喇！而家番去沖個涼先。 沖完涼再見！" 我懶係神秘。 "好啦，今晚見！" 或者有d人，我地用一輩子時間都唔可以忘記。 但我地可以其他人同事去取代。 下午四點，我約左Ada準備出發。 "點呀點呀，我地去邊呀？" Ada心情始乎好番少少。 "做咩咁緊張呀你？同你去玩囉好冇？" "嗯！" 我地好快，就到左下白泥。 我同Stella定情既地方。 其實再次番黎呢個地方， 真係有少少感觸。 當初我係為左激琪琪， 所以帶左Stella去睇日落。 而就係因為帶左佢去睇日落， 我地先至成為情侶。 而最後，就係我地一齊左， 我傷害左Stella。 所以，下白泥係我回憶中一個非常重要既地方。 "點解帶我黎呢到呀？" 佢唔係好明白。 "同你睇日落囉！好靚架！"我指住遠處既咸蛋黃。 "嗯，真係好靚。 多謝你，我知道你氹我開心所以帶我黎。"　Ada睇落好感動。 "唔止係咁架。 呢到，係我同Stella定情既地方。 呢到對我黎講，有住唔可以忘記既回憶。 但係如果我要忘記Stella，我一定要有人去取代佢。 就正如你要忘記你個ex，你都一樣要有人取代佢既位置。"

"我唔係好明你想講咩？"Ada皺哂眉咁問我。 "我既意思係，呢個原本係屬於我同Stella既地方。 而家我將你帶黎呢到，係希望你同我一齊努力建立屬於我地既回憶。 將呢個地方，變成我地兩個既地方。" 我抖一抖，望一望Ada既反應，再講： "同樣地，我希望你都會放開自己。 帶我去屬於你同佢既地方。 久而久之，我地要將佢地踢出我地原來既生活。 當回憶出現重疊，或者，我地就唔會咁重視原本既回憶同關係。" "嘩！你發燒呀？ 你咁樣算唔算同我示愛先？"　Ada摸一摸我額頭。 "愛你條命呀愛。我指係屬於好朋友既回憶。 如果一個人既一生，有愛情，有親情，有友情。 點解我地唔可以以友情親情去蓋過愛情帶黎既傷害？" "你講野突然咁有深度既？ 雖然聽落有少少道理。 我講得簡單d，即係我地要帶對方去以前去過既地方啦！"　Ada哭笑不得。 "咪就係咁囉！拿我今次帶左你黎..."我未講完，Ada截停左我。 "頂你個肺咁你就簡簡單單咁講唔得架咩？ 係到要扮哂大道理咁。" "都叫左你唔好咁粗魯咯！ 如果唔係就算我幫左，你到時冇人要呀！"我嘲笑Ada。 "你就冇人要呀死賤人！" 呢一刻，Ada捱住我，一齊睇日落。 呢一刻，我地既友情昇華到極點。 能成為密友，大概總帶著愛？Who cares？

我同Ada就係咁，係呢個暑假既時間， 遊遍左港九新界。 迪士尼，山頂，赤柱，長洲等等都有我地既足跡。 漸漸，我地建立左默契。 漸漸，我地不可或缺。 直至有一日，我地之間出現左考驗。 八月下旬，酷熱天氣警告無阻一班大學生進行迎新活動。 我今年既角色，已經由新生轉為組爸。 Ada今年冇參與，佢話佢唔想冧到班仔仔暈哂大浪喎。 而我個組，男仔就正正常常；女仔就青春無敵囉。 其中一個女新生特別引起我注意。 唔係佢外表特別出眾，而係我見到佢心口左邊有個玫瑰紋身。 恕我保守，我唔係太中意女仔有紋身係心口呢d位置。 當然，呢d係人地私事，我都唔會過問。 我真正同佢有一對一交談，係ocamp後既一次聚會。 話說大家都仲未到既時候，我同佢係最早到。 "Hugo爸爸，咁早既？"Rose問我。 "係呀，頭先係附近行緊街之嘛。你又咁早既Rose？" "我不嬲準時架啦！話時話，原來大學生活同中學咁唔同。 我好多野都唔識呀！"　Rose一臉無知。 講下Rose既外表先，佢唔係太高，對眼好大，齊陰。 其實佢個樣唔係太似香港人，有少少鬼鬼地。 "唔識咪慢慢學囉！我地好多人都幫到你架！" 當然，有一班餓狼組爸，佢地點會唔教你。 "靠你地喇！我有咩會問你架喇Hugo爸爸！" Rose好似好興奮咁。 "無任歡迎。" 我地交換左電話，不過彼此都知道頭先係寒暄既說話， 所以都冇搵過大家。 直到有一日，Rose冇啦啦話約我出去，想問下我功課喎。

"Hugo爸爸，你得閒嗎？" Rose 係msn問我。 "嗯？做咩呀？"　 "有d野唔太明，我想請教你呀！"　嘩，呢個女仔唔似咁勤力喎！ "我盡量答你啦，我都唔太識架！"　事實係我入左大學之後真係冇乜讀書。 不過，Rose問既問題都唔係太難，所以我都可以解答到佢。 "太好喇！多謝你呀爸爸！ 話時話，你有冇住Hall架？ 我住14 樓架。" 咁岩？我真係琴日先搬入黎住... "我岩岩搬左入15樓呀。" "哈哈，咁即係你而家係hall？不如一齊食飯？ 我roommate唔係到呀！" Rose仲要打多隻笑既公仔。 "好呀，轉頭見啦！" 呢個時候，我電話響起，Ada。 "Dada，做咩呀？"我非常輕佻咁問。 "冇呀，我見而家天地堂，搵你食飯囉！" 的確，呢段時間只需要大家一出聲，基本上隨傳隨到。 "我岩岩約左人食野呀！你一唔一齊？"我問。 "我識唔識架？" Ada有少少猶疑。 "唔識架，今年既新生。" "你個死佬又去溝女啦一定！我點會阻你丫！ 算啦我自己食啦！" 我當然知道Ada唔會嬲啦。 "今晚搵你食啦一係？" "到時先算啦！拜拜！"

就係咁，Rose拎住好多lecture notes，同我一齊食飯。 "我仲以為你問哂，你都幾好學架喎。" 我冇諗過有人會拎住d notes話一路食飯一路問。 "我蠢丫嘛！所以緊係一次過問哂你啦！" "咁樣點食飯呢？"　 "食完飯先傾啦咁我地！" 我同Rose係year2既上半年，就係因為咁樣而熟絡左少少。 中間試過好幾次因為應承左佢教佢野，而去唔到同Ada食飯。 Ada都開始變得有少少緊張，佢都開始注意到Rose既存在。 "喂Hugo，又唔得閒同我食飯呀？ 又約左個個咩Rose？" Ada都未等我開口就窒我。 "係呀，應承左佢教佢野嘛。"呢句係真心說話。 "有冇咁多野問呀佢？" 我聽得出Ada好不屑。 "人地好學姐！" "Hugo哥，我都好多野唔明呀！你教埋我啦不如？" "唔好玩啦！唔同你講住喇！" 事實上，由於Rose建立左一個勤奮好學既形象， 我對佢的確有少少好感既。 當然，我唔打算做D咩。 畢竟，係心入面要收埋琪琪，Stella同Ada既各種關係已經好吃力。 直到有一日。 "Hugo，今日我唔想溫書喇！" Rose突然同我講。 "哦，冇所謂呀，咁下次見啦！" "唔係呀，我指我地之間都唔係淨係溫書架姐！ 不如今晚我地出去飲野？" "飲野？你岩架咩？" "想試下飲之嘛！一係我地買番hall飲？ 咁我醉左都冇事嘛！" "你中意啦！我冇乜所謂，就你。" 跟住Rose就買左d酒，直剷上我既hall 房。

"你roommate呢？" Rose拎住d酒問我。 "唔係到呀，佢成日都唔番黎既。" 我地吹下水，傾下往事，不知不覺大家都飲左唔少。 呢個時候，Rose想去廁所，不過差少少就仆左係到。 我伸手去扶佢條腰，佢都攬實我企番穩。 呢個姿勢其實有少少尷尬，就好似一對情人攬住對方咁。 原先我以為佢會縮開手，點知佢冇。 仲要望住我眼都唔斬。 結果係我又望住佢，佢又望住我。 正當我想移開我既視線時，Rose突然咀左落黎。 我地情不自禁咁不停濕吻。 佢攬住我條頸，我輕輕掃佢背脊。 不過，我地並冇進一步既行動。 呢個時候，佢就先開口。 "我去廁所呀！" 究竟係咪而家既女仔咁隨便？ 我望唔透。定係佢中意我？ 嗯，一定係，唔係邊有咁多功課問？ 佢出番黎之後， 我地之間又好似冇野咁繼續傾計。 只不過有時佢會捱落我到，有時我又會攬住佢條腰。 到差唔多天光既時候，佢就番去自己房喇。 我冇諗咁多，畢竟飲得太多酒，個頭好痛。 我訓上床，好快進入昏睡狀態。 我訓醒既時候，已經係黃昏。 我慢慢醒番起琴晚同Rose發生既事。 我諗我係咪應該攪清楚我同佢既關係呢？ 佢都係一個幾好既女仔丫，又勤力。 我禁一禁電話，見到幾個Ada既message。 我又有少少內疚既感覺。 始乎我同Rose愈熟，我同Ada就會愈疏離。 愛情同朋友真係不可兼得？ 呢個時候，正當我以為呢一切都係幸福既抉擇。 又有邊個估到，呢個係惡夢既開始？

我同Rose自個次起，成日都會約埋食飯同飲野。 Rose有陣時都會俾d暗示我，所以我深信佢係中意我既。 不過我地仲係維持住好朋友關係。 除左我自己都唔知自己有幾中意佢之外， 如果因為咁樣而傷害到Ada我就覺得好唔抵。 好多人都試過俾戀愛表面欺騙左。 表面睇到既野，唔一定係事實。 "Hugo，今日我想去南丫島呀！" Ada其實唔止第一次問我。 "但今日我唔得喎。" 南丫島之旅拖下拖下已經成個月。 "你呢排攪咩呀？成日都唔得閒。 你真係同個個女仔搭上左？"　我聽唔出Ada既語氣有咩含義。 "咩搭上呀，你可唔可以唔好咁難聽呀？" "得，咁你幾時陪我去南丫島？" "再算啦好冇？" 我真係唔知幾時得閒。 Ada冇再講乜野。 我今日陪唔到佢既原因，係因為我約左Rose。 呢日，我地又係hall到飲野。 嗯，呢排見到佢，都有種曖昧既味道。 不過今日既Rose有少少特別。 我有預感佢有野同我講。 "Hugo，其實你係咪中意我？" 哎呀？有趣有趣，黎一個反客為主。

明明係你中意我。丫你又反客為主！好，我滿足下你啦。 "係呀，我係中意你。"我一個懇樣咁講。 "嗯，我都知架喇。" Rose當時係咁樣答我。 下？即係點呀？同Rose相處有時真係要鬥智鬥力。 經歷左咁多，你估我仲係當初個舊魚生咩？ 雖然我認為表白真係冇乜用， 但係我知道女仔都要少少面子既。 正當我打算開口，Rose出聲截住左我。 "Hugo，多謝你中意我。 唉，我唔識揀呀？" Rose一臉苦惱咁講。 "唔識揀？我唔明你意思。" 今次又點呀？ "係咁既。我對你都有好感，我覺得你都係一個好男仔。"　Rose停左一停。 哈哈！第一次有人話我係好男仔！ "不過，我身邊其實有個追左我兩年既男仔喇。 本來你未出現，我應承左佢聖誕前俾個答覆佢架。 我諗住應承架喇，偏偏你又出現左。 我....又好似中意你多d喎。 你話我點揀喇？" 出現了！即係原來我有情敵？ d女人幾時咁花心架？ 兩個都想要？ "咁你咪隨心而行，揀個中意d既囉？" 我都唔識點答佢，唯有黎個標準答案啦。 "但係我問過朋友，佢地又覺得耐d個個誠意大d喎！" 丫！好波，神又係你，鬼又係你。 睇黎Rose平時份人係幾好，但感情上始乎太過唔決斷。 Rose一個反客為主之後，我係呢場遊戲明顯處於被動。

雖然而家係廿唔知幾多世紀，但係男人既基因都係冇變架。 好勝。 我淨係知道我出左手，我唔會俾自己輸！ 而好勝，足以令到一個人陰溝裡翻船。 "我明白佢追左你兩年，真係好有耐心好有誠意。 但係愛情並唔係只係計到場既先後。 如果因為我遲黎就當我冇誠意， 咁樣對我並唔公平。" 我又一個懇樣。 "我明白，你俾時間我諗下啦好嗎？" Rose望住我雙眼。 如果當時我識諗既話， 其實好清楚明白呢個女人貪心，想兩個都愛想兩個都對佢好。 而我，只係一隻棋。 可惜，我諗通得遲左少少。 有人話當局者迷，的確冇錯。 我最後悔既唔係自己柒左， 而家傷害左Ada。 "Hugo，我想同你傾下。"Ada打俾我。 "做咩呀Dada？" "我淨係想知道，你仲會唔會同我去南丫島？" 點解Ada要咁執著南丫島？ "我真係冇時間呀...你有冇咩緊要事要去？ 如果冇既你搵其他人同你去？" 我當時係咁樣答Ada。 好明顯，係，鬧我啦，我冇心肝。 又係我話要建立我地既回憶， Ada提左我咁多次，我就應該要知道南丫島對佢黎講好重要。 "冇，冇緊要事。算啦。" 明顯地，Ada好失望。 可惜當時我正正只顧住Rose。 鏡頭一轉，我約左Rose，不過佢遲遲未出現。 我打俾佢，聽電話既係一個男人。

當我仲諗緊我係咪打錯電話。 個男人首先開聲。 "Rose唔得閒呀，拜拜。" 跟住佢就收左線。 我仲以為我打錯電話，睇黎並唔係咁樣。 我嘗試sms Rose。 "喂，唔係出街咩？" "I have told you she wont go out with you." "who are you?" "Her BF." 我晴天霹靂。 BF斷估唔會係Best Friend掛？ 我完全失哂方寸，即係佢地已經一齊左？ 仲有另一個更惡劣既可能，不過我唔想承認， 亦唔想去懷疑Rose。 當我再sms佢既時候，佢就已經冇再覆過。 我唔知痴左邊條根，決定去佢樓下等佢番黎。 問清楚佢件事。 今晚天氣都幾凍，十度都唔夠。 我一個人企左係Rose樓下僕佢。 望住一班又一班既住客番黎， 我始終見唔到佢身影。 但係我知道佢一定係出左去。 因為佢同我講過今日會出去先再搵我。 等呀等，望一望手錶，1230am。 我已經等左3個鐘，正當我諗緊好唔好放棄既時候。 我見到Rose係另一邊既入口番黎。 本來我打想上前去叫佢， 但係眼前既鏡象令我卻步。 佢橋住左一個男仔等緊lift。

唔知你見到眼前呢一幕會點做？ 我對腳完全郁唔到，硬班班咁企左係到。 點解會咁架？ 即係個個男仔真係佢男朋友？ 既然冇野做到，我唯有番宿舍啦。 番到去，我愈諗愈嬲。 我再send多幾個sms俾Rose，都係冇覆。 好，我就睇你點解釋。 雖然我好想等Rose覆左我先訓， 但係我實在太攰，好快就訓著左。 張開眼已經係第二日既早上。 我望一望電話，仲係冇覆我。 屌！電話又唔通，message又唔覆？ 想點呀究竟！我不自覺就諗到Rose同個男仔纏綿既情況。 我既怒火即刻幾何級咁上升。 就係咁，Rose好似突然消失左咁。 直到第二日既晚上。 佢終於覆番我。 "Hugo？Sorry我放左你飛機。" 我完全感受唔到Rose有道歉既誠意。 "你去左邊呀？電話又唔通？"　我強忍我既怒氣。 "我電話冇電呀！我而家探緊婆婆，夜少少會番Hall。" 我好想問佢咁琴晚呢？不過我冇。 "咁點解我搵你會係個男仔覆我既？佢仲話係你BF。" 我只係想知道佢地係咪一齊左。 "個個我呀哥黎架。佢玩野咋。今晚再講啦！" 你呀哥？你當我大埔lulu呀？ 咁我個晚係你樓下見到乜野呀？ 不過我冇講呢件事佢聽。 我唔會再俾佢覺得我緊張佢。 如果Rose話我知佢地一齊左， 我或者都會冇咁嬲。 但係佢選擇左再厄我。 我諗，我要反擊。

到左夜晚，我終於見到Rose。 佢番到hall沖左個涼就上左我房。 "sorry呀Hugo！我電話冇哂電， 我又留左係婆婆屋企，所以一直都冇搵你。" 呢個就係佢既所謂解釋。 "唔緊要。你話個個男仔係你呀哥？" "係呀。其實我哥識個個男仔。 我諗佢想幫個男仔。" Rose解釋。 "其實，你揀好未架？"其實呢個問題對我黎講已經唔重要。 "嗯，你俾多少少時間我啦好嗎？"Rose既答案，我一早已經預左。 "好，唔好講呢d野喇！你放左我飛機，陪我飲野啦！" 今晚我刻意灌醉Rose。 當佢醉得七八分既時候，我對佢就唔再客氣。 我強吻佢，佢開頭都會反抗。 但好快佢都投入左，反客為主，壓左我落床。 我坐番起身，除左佢件tshirt，扯開左佢個bra。 彈出既除左佢既胸部，仲有佢個個玫瑰既紋身。 (咁先係道歉架嘛！) 我對佢非常粗暴，不停搓佢個胸。 唔知點解佢反而好興奮。 佢主動除左我條褲，就烏低身幫我用口。 佢既技巧非常純熟，完全打破哂佢係我心目中既形象。 由於佢太純熟既關係，我都差d忍唔住係佢口到派彩。 我抽番出黎，繼續實行我既大計。 當我準備好小Hugo既時候，佢大叫唔好。 我就當然一於少理。 完事後，我地就好快訓左。 呢件事之後，我就冇再理過Rose。 佢開頭都仲會搵下我既。 不過好快佢都放棄左。 我到今時今日都唔知當日同rose番屋企個個男仔係咪佢男朋友。 又或者，個個只係第二個我。

解決左Rose事件後，係時候搵番Ada。 事實上，呢段時間以黎，我係完全忽略左Ada既感受。 連Ada想去南丫島我都左推右推。 真係要諗諗點樣補償同氹番佢。 我打俾Ada。 "Dada！做緊咩呀？有冇掛住我呢？ "我故作輕鬆。 "做咩要掛住你呢d衰人？"　Ada聽落好冷淡。 "唔好嬲啦！我知我呢排衰仔陪唔到你！ 我應承你，我以後都唔會唔理你架喇！"　我主動哂冧。 "應承？你都應承左我陪我去唔同地方架。 結果呢？你做唔到唔緊要，但係你唔好應承我。 仲有，你去搵Rose咪得囉，你唔洗理我架。"　 Ada呷哂醋咁講。 "Dada呀我知今次係我唔岩。 我真係講得出做得到！ 聽日就同你去南丫島好冇？ 我以後都唔會搵個個女人架喇。"　有死冇死，繼續死狗就岩架喇。 "哼，九成係人地唔要你，你就番黎搵我啦。 你當我係咩呀？" 嘩！咩人地唔要我呀！真係丫！ 不過我把口緊係唔會咁講啦！ "唔係唔係。由始至終你都係我最好既Dada！ 你就原諒我一次啦靚女！"　我加多兩錢肉緊。 "咩你既Dada？我唔係你架衰人。 我原唔原諒你就睇你聽日服侍得我周唔周到啦！" 攪掂！Ada真係易氹。 "係既大人。小人一定唔會令你失望。" 當然，要氹番Ada唔係太難。 不過我係真心同佢道歉， 所以都要有少少準備。

轉個頭已經到左第二日既早上。 我同Ada約左係中環等。 "早晨呀Dada大人！小人已經為你準備好早餐架喇！" 我送上早晨全餐。 "你又知我未食早餐既？" Ada一臉驚奇。 "識左你幾耐呀？你肯定又怕肥唔食野啦！"　我meet左佢面豬登一下。 坐上左開往南丫島既船， 我同Ada係船上有講有笑。 睇黎佢已經唔再嬲我，我都放心好多。 到左之後，我同Ada一路遊山玩水，吃喝玩樂。 食完飯既時候，Ada慣性咁拎左錢出黎俾番我。 "唔洗喇！今日我請你，當係同你賠罪啦。" "好啦！早知食多d啦！"Ada當然係講笑，佢同我食飯一直都會就住就住，唔平唔食。 行下行下，我同Ada去左沙灘，坐左係到傾計。 "Dada，你同你之前男朋友黎過呢到？" 佢咁堅持想黎，我估呢個係最主要原因。 "嗯，係呀。個陣時我又係同佢坐係呢個沙灘到。 佢話過佢會一生一世咁愛我， 會好好照顧我。 佢話佢好有計劃，畢業之後就會同我結婚。 我個陣真係信哂佢。 佢又好浪漫，我記得個日佢準備左好多玫瑰花瓣， 砌左個心心出黎，話送俾我。" Ada望住個海，平靜咁講。 "咁識氹女仔呀！咁我乜都唔做咪同佢差好遠？" "你又唔係我男朋友！你為我做咁多我會驚架喎！"　Ada笑左一笑。 "哈哈！你放心，我唔會整個心心俾你！ 不過你合埋眼先好嗎？"

"做咩要合埋眼呀？你想咀我呀？" Ada古靈精怪咁問。 "咀你就唔洗合都咀得啦 " 我真係偷襲左佢塊面一下。 "你個變態咸濕佬！" Ada又打我。我發現佢成日都打我。 "好喇好喇！快d合埋眼啦大人。" Ada乖乖地合埋左眼。 我立即狗衝去同我幾個朋友會合。 佢地已經一早係沙灘既一邊等緊我既指示。 我地拎出幾個結他，咪，以及其他既工具， 靜靜雞咁去到Ada面前。 我就坐番係Ada身邊。 "可以開番眼喇！" Ada見到眼前幾個人，好似平時係見到人地街頭賣唱咁企左係佢面前。 "嘩你攪咩呀！"Ada哭笑不得。 我示意Ada唔好出聲。 "是咁的，今日我地收到一位朋友既點唱。 佢想點唱俾佢一位最好既朋友靚女Ada小姐聽。 事緣佢好唔識死咁樣得罪左Ada小姐， 佢好希望Ada小姐可以原諒佢。 所以我地特別準備左呢隻歌，送俾Ada小姐。 希望佢可以原諒個個又蠢又花心既死肥仔啦！" 主音開口解釋咩事。 "喂！台詞都冇呢句！"我抗議！ 佢地示意我唔好出聲。 我唯有死死氣收聲。 "請原諒我　原諒我不成熟...." 佢地以一首"原諒我"作開首。

隨後佢地又唱左幾隻歌， 都係我專登揀俾Ada聽。 大意都係叫佢忘記佢前度。 最後就既一隻，係"我不難過"。 "我真的懂 你不是喜新厭舊 是我沒有 陪在你身邊當你寂寞時候 別再看著我說著你愛過 別太傷痛 我不難過 這不算什麼 只是為什麼眼淚會流我也不懂 就讓我走 讓我開始享受自由 回憶很多 你的影子也會充滿我生活 我並不懦弱 你比誰都懂 雖然寂寞 這會是我 最後的寬容" 表演完之後，我就多謝個幾位朋友，請佢地離開。 呢個時候我望向Ada，佢已經哭成淚人。 "做咩喊到咁呀！" 我即刻搵紙巾。 "冇野呀！做乜鬼最後要唱我不難過呀！ 我同佢分開個陣日日都聽..." Ada抺乾眼淚。 "哎呀呢個我真係唔知道... 不過點都好！我只係希望你知道， 你既事我絕對上心。 應承左你既事，我一定會做到！ 好喇唔好喊喇！你喊真係好醜樣呀！" "你係咪想死呀？" "講笑咋！你最靚女喇！" "喂！衰人。" "嗯？" "多謝你。" 就係咁，除左氹番Ada外，我亦都借呢個機會希望幫到佢忘記前度。 我地既關係又變得以前咁好。

有一日，我同Ada出街既時候， 佢突然問我： "喂！你有冇去過邊到旅行呀？" "我未去過旅行呀，做咩呀？" "係咁既，我...我同佢去過日本。"言下之意，即係Ada想同我去旅行？ "哈哈，你借d意想約我去旅行呀？" "哼！你可以唔去架！"Ada擰轉面，扮哂嬲咁。 "去去去！咩唔去呀！女神約我去旅行喎！"我有時會戲稱Ada做女神。 "咩女神呀！唔彩你喇！sem break去好唔好呀？" "你話事啦！" 就係咁，我地約好左好旅行喇！ 由於我未坐過飛機，事前我真係有少少緊張， 咩都問一餐。 "老媽子！有乜野唔帶得上機架？" "自己上網搵啦咁大個人！" "我驚去唔到旅行丫嘛！陣間佢地唔俾我上機點算？" "你係咪傻架仔！話時話，你同邊個去旅行呀？幾多人去呀？" "朋友囉。兩個呀。" "女朋友呀？" "唔係呀！普通朋友咋！" "我話你聽呀你做人要小心d呀安全最緊要！" "乜野呀呀媽？都話普通朋友咯。你諗左去邊呀？" "我叫你做人小心d之嘛。你諗左去邊呀？"

幾經辛苦，我終於考完試。 Sem break既來臨，就意味住我同Ada出發去日本喇！ 由於呢次最係陪Ada遊覽番佢之前玩過既地方， 加上我係第一次去日本， 所以我都係打算跟住佢。 check in，出境，登機，入境，好快我地就到左東京喇！ 一切都算非常順利，我地搭左JR，好快就到左我地間酒店。 入到房，嘩，間房好細呀！ 不過都算乾淨，算啦，學生哥要平係咁架喇。 下一個問題就係，點解係一張雙人床既？ "喂Dada，洗唔洗換房？" "點解要換房呀？" "冇，冇野。" 由於當日機票酒店都係Ada負責， 我都唔知佢會BOOK左雙人床。 不過佢見到又冇出聲，應該係唔介意既。 咦，咁呢４晚我地咪同床囉？ "喂！你諗緊乜野呀？叫左你幾聲都冇反應！" "冇呀，可能坐完飛機攰姐！好喇我地去邊呀第一站？" "東京鐵塔呀！" 雖然我一直都唔識分東京鐵塔同巴黎鐵塔， 不過呢D舉世聞名既地方，的確係要去下。

我地展開左東京之旅， 行程上其實唔算好密。 新宿，澀谷，淺草，銀座等等我地都有去。 有時候，我地都會去下咖啡廳坐下。 每去到一個地方，Ada都會同我講番佢同前度係個到做乜野。 每一個細節佢都記得好清楚。 每一次佢講起佢前度既時候，時而雙眼發光，有時又閃過一絲哀傷。 聽佢講完，我都會覺得有d酸酸地既感覺。 畢竟佢既行為話俾我聽，佢並未放低個個男人。 其中一晚，我地買左少少酒番去傾計。 "Hugo，多謝你專登陪我過黎日本。" "傻啦，當初呢個方法係我諗出黎。 我緊係捨命陪君子啦。 其實我同你都去左好多地方， 你覺得呢個方法有冇用？" "嗯，有用呀。 起碼我而家去好地方都係諗起你丫。 雖然我知道我冇可能忘記佢。 但係我而家諗起佢，都已經冇咁痛。" "幫到你就好。" 某情度上，我覺得Ada只係因為唔想令我失望先話有用。 當然，我亦唔會篤穿佢。 究竟點樣先可以幫到佢？ 點解個個男人可以影響佢咁深？我唔明白。 唔知幾點，我不自覺咁訓著左。 直到半夜扎醒，我見到Ada唔係我身邊。 我見到洗手間既燈著左，我推開門，Ada坐左係地下。 佢見到我入黎，抬起頭望住我，佢喊緊。

見到喊緊既Ada，我個心不期然咁痛。"傻妹，做咩事半夜係到喊呀?" Ada 只係擰擰頭，繼續喊。我坐左係佢則邊。"乖，話我知咩事好冇?" 其實佢唔講，我都估到關佢前男友事。佢都係冇出聲，我只好靜靜咁坐係佢身邊，掃下佢背，安慰下佢。點知佢愈喊愈大聲，最後仲轉身攬住我，捱係我膊頭喊。係男人都怕女人既眼淚。而且，呢個仲係一個對自己好重要既人。我恨自己不知所措。我只係可以緊緊攬住佢，俾佢係我懷入面喊。過左一陣，我成個膊頭都濕哂。Ada 喊完好似情緒好番少少。佢終於開口。"呢到係我同佢第一個旅行既地方。我永遠都忘記唔到同佢係到有幾快樂。我愛佢愛到第一次都係到俾埋佢，點解佢要咁恨心唔要我..."聽到呢到，我既思緒都比Ada刺激到，差唔多喊埋一份。"傻妹，你一定會遇到一個更好既人。呢個人會照顧你愛惜你。好好放低，向前走啦好嗎?""我已經好努力去放低..但係每次見到同佢有關既野我又會忍唔住。我就黎連你都當係佢架喇。"

如果我可以取代到個個男人，令到Ada 開心幸福既話，我絕對願意咁做。但係，我真係可以咩?我當然有諗過追Ada，只不過我絕對冇信心去做一個百份百好男友。如果我同Ada一齊，我可唔可以完全放低Stella ?如果我冇信心可以放低，到最後我只會成為傷害Ada既另一個男人。"Sorry Hugo。我意思係你既行為舉止真係好似佢。我同你一齊去唔同地方，我有時會有個錯覺我仲同緊佢一齊。當然，我知道你對我好好。但我仲係不自覺將你地連埋一齊..."我突然諗通左。"其實你中意佢乜野?" 我問Ada。"我...佢追我之前好細心，好識照顧我需要，又會俾驚喜我。我就好似一個小妹妹，佢係我哥哥咁。""如果有一個比佢更細心，更識照顧你既男人出現，你又會唔會放低佢?""我諗唔會..." Ada簡單直接咁答。"點解呢? 一個更好既人喎。""我唔識答。我中意佢掛。感覺既野控制唔到。""係囉。你未遇到一個你更有感覺既人姐。如果真係放唔低，不如唔好嘗試去控制，做番自己啦。想諗佢就諗佢，想喊就喊。既然我地愈刻意去取代個個男人，去忘記個個男人，但又偏偏唔成功。咁不如我地掉番轉咁做。""我唔係好明.." Ada 一臉疑惑咁望住我"如果你想當我係佢既話，就當我係佢啦。"

我假設左Ada係感情動物。 一個咁衰既前度，佢都依然係放唔低佢。 證明感覺比起理性重要，更加係我地解決問題既方向。 如果Ada當過我係佢前度，或者代表佢對我都有一定感覺。 我唔想再理究竟日後會點，我唔理我會唔會放得低Stella。 我淨係知道呢一刻，我好想照顧Ada。 Ada一路冇出聲，始乎係等緊我繼續頭先講既野。 "我既意思係，不如你做我女朋友好嗎？ 我會帶住你走出呢段咁不堪回首既記憶。 或者我唔細心，但我會全心全意照顧你。" Ada呆左，佢應該冇諗過我會無啦啦表白。 我靜靜等佢回答。 "Hugo...我唔想當你係水泡。" "Dada，你淨係答我，你對我有冇感覺？" "有，但係我怕我只係當左你係佢既替身。 我怕我會傷害左你。 當友情變成愛情，我地就冇得番轉頭架喇。" "你又何必要諗埋我個份？ 你估我冇諗過我可能只係一件替代品？ 連我自己都唔介意，你又介意咩呢？" "咁Stella點算？" "我...我相信佢冇左我都一樣咁幸福快樂。 而且，呢一刻，你比佢更重要。 點呀？我好高鬥架！ 你唔答應我，我搵第二個架喇！" "你夠膽？你搵第二個我一定切左你！" "嘩！切左我？到時你冇幸福咋！" 我地雙視而笑，十指緊扣。

"Hugo，我好攰喇，不如訓喇。" "嗯，當然好啦。" "我有一個小小既請求，你可唔可以攬實我訓？" "哈哈你唔講我都會咁做啦！" 呢一晚，我同Ada就咁攬住一齊訓。 坦白講，你估我冇反應咩？ 但係一黎旅行左幾日，半夜起身攪左咁耐，我都攰喇。 二黎我唔想Ada因為呢d事勾起唔開心既回憶。 同Ada係一夜之間，又好朋友變成情侶， 坦白講我真係唔係好慣。 Ada始乎都係有少少尷尬。 鬼咩，大家都咁熟啦！ 我地旅行既行程好快淨低最後一日。 我地亦繼續爭取時間，建立屬於我地既回憶。 呢一日，我地專登一早去左淺草。 我想同Ada做一樣佢冇做過既事。 著和服！ 我諗呢樣亦係一眾女孩子夢寐以求既一件事。 Ada租左一套粉紅色既和服，配以可愛既頭飾， 淡淡既妝容，真係好靚。 "Dada你好靚呀！" "即係你話我平時唔靚啦？"佢想起飛腳。 "喂！叫左你幾多次唔好咁粗魯！ 平時都算啦！著住和服就好心你斯文d啦！ 我乜野幻想都冇哂喇！" "哼！今日就放你一馬！ 番到酒店你就知死！" 我地去左一所寺廟，最主要都係想影下相，留個紀念咁。 途中有好多外國人，都唔理我地係咪日本人， 要求同我地影相，我地都係來者不拒。

我地好快就玩到天黑。 聽日我地就要坐早機番香港， 意味住我同Ada既日本之旅就黎完結。 我諗今次行程既最大得著，就係我同左Ada一齊。 希望佢可以快d忘記個個男人啦。 夜晚，我地去食左個拉面就番左酒店。 "好攰呀！我去沖涼先喇！" Ada唔理會攤左係床既我，準備去沖涼。 "Dada呀。"我都係改唔到口。 "做咩呀？" "不如我地一齊沖涼咯！ " "痴線唔制呀！你就想呀！死變態佬！" 哈哈見到佢紅都面哂真係覺得佢好得意。 佢沖涼期間，我繼續攤左係床到。 由於太攰既關係，我不知不覺訓著左。 "起身喇污糟豬！快d去沖涼！" Ada已經沖好涼。 我踏入洗手間準備沖涼。 房間仲充滿住Ada沖涼既香氣。 而且，我見到Ada既內衣就咁掛左係到！ 拿，我冇咁變態架！ 不過我有偷偷地幻想下咁囉.... 沖完涼，Ada坐左係床上面，睇緊書。 "傻妹，做咩仲唔訓呀？" "等埋你丫嘛！我要攬住你訓呀！" 就係咁，Ada背住我，我從後面攬住佢一齊訓。 好香。我好中意Ada身上發出既香味。 唔知係咪沖完涼個人太過精神，我居然訓唔著。 Ada發出輕輕既呼吸聲，我諗佢已經訓左。 唔知點解，攬住Ada既我又開始有生理反應...

雖然話我有生理反應， 但我話俾自己聽唔可以亂黎。 當然，幻想下，FF下，都得掛。 我既雙手開始遊走於Ada既雙乳。 嗯，佢冇戴到胸圍。 豐滿既雙峰，佢身體散發出黎既香氣， 加上Ada輕輕發出既嗯嗯聲， 我真係興奮到不得了。 Ada轉身面向我，開始輕輕咁鍚我。 我既右手亦轉移向Ada既私處出發。 一掂到Ada既私處時，鍚緊我既佢都不忘發出銷魂既叫聲。 基於男人既征服感，我更加興奮。 我反壓Ada係床上面，除左佢既睡衣， 一副完美無暇既身軀展現係我面前。 我忍唔住係咁鍚佢，由咀鍚到落頸，由頸鍚到落心口，再到肚臍， 最後就係Ada既私處。 Ada呢個時候已經唔顧得女孩既矝持， 雙手輕扯我既頭髮，瘋狂咁大聲呻吟。 我知道係時候喇。 "鈴鈴鈴鈴鈴...." shit，邊個阻住我同Dada親熱呀？ "鈴鈴鈴鈴鈴...."原來係我既鬧鐘。 "起身喇Hugo！今日要番香港，唔可以賴床架！" Ada輕輕拍我。 嗯？我幾時訓著左架？

原來琴晚既事我只係發夢。 "呀又幾鬼真實喎。"我望住眼前既Ada心諗。 Ada叫醒我之後，我地就開始動身執野， 準備出發去機場。 由於我地冇上網check in， 結果去到機場就只係分配到中間機位靠近走廊既位置。 由於只係好短既機程， 除左Ada會埋怨下點解冇得坐窗口位外； 我地係到睇下戲咁， 好我地已經番到香港國際機場。 "喂，衰人。你係到黎香港之後會唔會唔要我？"　Ada 搣左我手臂一下。 "痴線做咩番左黎就唔要你？" "冇呀。當初你應承同我黎日本，都係為左令我忘記個個男人。 咁而家都番左黎啦，你會唔會同我分手架？" 我都分唔清楚Ada係講真定講笑。 "我同你一齊係想睇住你呢個白痴妹架嘛。 廢事有人以後呢係廁所都喊冇人理啦。" "死賤人！窒少我一陣駛死咩你？" 雖然Ada把口係咁鬧我，但係佢係笑住咁鬧。 或者Ada係當我係佢前男友先同我一齊， 又或者我係出於同情先同Ada一齊， 不過呢一刻，我相信佢同我一樣覺得幸福快樂。 我地好快排隊入左境，去左等行李。 而我又要講多次，呢個世界真係好細。 因為，我見到Stella，同樣等緊行李。 我諗佢望我唔到，由於Ada亦都係到， 我決定扮見唔到佢就算，廢事尷尬。 不過我覺得個天一定係高登花生友，中意睇戲。 "咦？Stella喎！" Ada同我講。

"咦，係喎！唔知佢同邊個去旅行呢。" 我扮岩岩先見到Stella。 "洗唔洗過去say個hi？" Ada問我。 我聽唔出佢究竟係真心定係想試我。 "哦，唔洗啦！"我當然老虎蟹都話唔洗啦。 "你真係放低左喇咩？" "我拎得起左你呢個肥妹就要放低佢架啦！" "我邊到肥呀？！好，我減囉！" 其實Ada好鬼瘦，得個九十磅，我都係隨口一句叫佢肥妹。 "對唔住，唔好減，我唔想睇住你升仙呀！" 呢個時候，居然有人叫我。 "喂！Hugo！咁岩既？" 有把男人聲叫我。 我擰轉頭，叫我既係我中六七既同學，叫軒仔。 輝仔係中學好出名架，因為佢好靚仔。 如果100分滿分我會俾101分佢。 如果佢同樂仔比，我諗佢都可以輕鬆完勝。 不過佢份人比較低調，我同佢都唔算係好熟。 "軒哥咁岩既！你又旅行完？"　我搭住佢膊頭問。 "係呀！我岩岩係台灣番黎。 咦，你身邊呢位靚女係？" 佢當然係指我身邊既Ada。 "哦，佢係Ada。我...女朋友。" 軒仔都知道我同Stella中學時期拍拖， 所以係佢面前講Ada係我女朋友真係有少少尷尬。 "Ada你好！ 嘩Hugo哥！你就好啦！Ada咁靚女！"　 佢仲有個優點，佢真係好識做人。 我見到Ada係側邊笑得好開心。 女人都係中意俾人讚，而且仲要俾個靚仔讚。 "靚？邊到靚呀？睇過？" 我又忍唔住揶揄Ada一番。 "哈哈，你地真係sweet。"　軒哥幫我兜。 "係呢，你自己一個去旅行？"　因為我淨係見到佢一個人。 軒仔靜左一陣，先再開口： "唔係呀，我都係同我女朋友去旅行。" "拿！你既女朋友就一定係靚女喇！ 係邊呀佢？" 佢未答我，佢身邊已經有個幾高既女仔走緊埋黎。

"軒，你撞到朋友呀？我幫你拎左行李喇！"個個高妹講。 我而家可以更加肯定，上天一定係高登仔！ 中意睇人仆街呀！ 因為走埋黎既，正正係Stella。 Stella呢個時候先望到我同Ada，佢面色一變， 氣氛尷尬到極點。 "Hi Stella！咁岩既。 喂軒哥，你同Stella去旅行呀？" 我一臉冷靜，我諗呢到得我一個可以解圍。 "Hi Hugo，Ada！你地....去旅行呀？" Stella好冷靜咁答我。 "係呀，岩岩係東京番黎。 你地去完台灣？" 我反問。 "嗯，係呀去左墾丁。" "哦，喂再講啦！我地要拎行李喇！ 得閒出黎食飯啦！" 係人都聽得出我借d意走人啦。 "好啦，拜拜！" 軒仔同Stella一齊講。 之後我地就向相反方向離開。 軒仔同Ada就冇出過聲。 畢竟軒仔係我同Stella既common friend。 而Ada，我地之前仲大大聲咁話我地只係好朋友。 "喂！Stella唔係同個個咩Darren一齊架咩？" 女人果然好八卦。 "我點知姐，咁樣應該係分左手啦！" "攪錯呀你點解唔知架？你唔係中意人架咩？"嘩！呢個問題擺明係陷阱。 "冇你咁好氣呀小姐。我仲中意佢點會同你一齊？" 我都唔知自己有冇講大話。 "哼！都唔知你邊句真邊句假。"Ada好明顯就係甜笑緊啦。 不過我當然都有相同既疑問， Stella唔係同Darren一齊架咩？ 咁而家即係分左手？ 咁佢又點同軒仔搭上架？ 雖然大家個時都係同學校， 不過我冇聽過佢地本身好熟架喎。 嗯，有機會要八卦下先。

我地拎完行李，就去左搭的士番屋企。 呢個時候，我電話響起，係樂仔。 "點呀？"我聽左樂仔既電話。 "喂你唔見左幾日既？唔係香港咩？" 我先記得原來我冇同樂仔講我會去旅行。 "係呀去左日本之嘛！" "冇聽你講過既？同邊個去呀？"叻仔，一問就問到重點。 我隊左個電話俾Ada，示意叫佢出聲。 "Hello樂仔，我係Ada。" Ada把聲即刻扮哂斯文。 樂仔同我咁熟，當然有聽過我同Ada之間既事。 "喂死仔！你同人friend到去左旅行？ 我識左係咁多年你都冇帶過我去旅行喎！" "哈，再解釋俾你聽啦。 點呀搵我有事呀？" "冇呀，見咁耐冇見想搵你食飯之嘛！ 今晚得唔得先？" "緊係得架，我都咁岩想搵你食飯。" 當然，我有別有用心架啦。 約好左時間地點我就收左線。 "哼！你今晚唔係陪我食飯架咩？ 一番到黎就掉得我！" Ada嘟起個咀。 "傻妹，邊到係掉低你呀？ 我諗住你咁耐冇見屋企人，要番屋企食飯咋。 一係我陪你食？我之後再約佢？" "講笑咋傻佬！我係咁專制架咩！ 你玩得開心d！ 我約左成班仔仔陪我食飯架喇你唔洗擔心我！" 丫，死妹釘。

我約左樂仔係屋企附近既餐廳。 "點呀樂哥，同Candy點呀？"我地寒暄一番。 "都係咁啦，呢排大家都忙，見少左。 你又點呀？做乜鬼去左偷情唔話我知？" 樂仔笑得好鬼衰格。 "你都識講偷情啦話你知做乜。" "點呀，你究竟係FRIEND到可以同人地兩個去旅行， 定係想溝人呀？"　佢個樣認真番少少。 "一匹布咁長，總之我地而家一齊左啦。" 我唔打算慢慢解釋。 "一齊左喇？請食飯啦！ 不過一場兄弟我先問你，你放低左Stella喇咩？" "冇話放唔放低既。係呢，佢最近點呀？"　我都知我答左等如冇答。 "都係既，你地開心就好。 佢呀，聽講佢同個個Darren分左手， 咩原因我就唔知，但係始乎Darren都唔係好人。 而家好似同左另一個男仔一齊。" "點解唔係好人？你知道d咩呀？" "Candy唔肯講我知呀，淨係係咁鬧Darren。 鬧鬧下連我都鬧埋，話男人冇個好人喎。"　樂仔攤攤手，表示唔清楚。 佢講完之後，我真係好想知佢地之間發生左咩事！

"喂，拍硬檔，幫我八卦下佢地發生咩事啦。"　我合十向樂仔請求。 "我可以試下問Candy既。唔擔保問到乜野呀！"　 "冇問題！呢餐我請啦！"　靠你喇樂仔！ 雖然我唔期望樂仔問到乜野，但佢的確係我唯一知道Stella消息既來源。 不過，到左夜晚，我就收到樂仔電話。 "喇！我都算好兄弟啦！ 為左你我請左Candy去食大餐呀。 我借D意問佢先肯講左少少俾我聽咋。 原來個個Darren表面正經，但係其實佢同時間flirt緊好多女。 最近就係有一次俾Stella斷正，所以佢地就分左手。 我淨係八到咁多咋。" 樂仔一口氣講哂佢知既野俾我聽。 "喂，唔該你呀！下次食飯我既！" 之前家姐都話過覺得佢唔係好人，女人既直覺真係準。 不過我又可以做d乜野？安慰佢？ 佢連理唔理我都成問題啦。 唔理喇，試下搵佢啦。 原來我一直都冇Stella新既電話， 我問左樂仔拎左Stella既電話， send左個whatsapp俾佢。 "Stella，最近點呀？" 我諗住佢會記得我電話號碼，我都冇特別mention自己係邊個。 "who are you?" 佢係咪專登架！有咩可能唔記得我電話？

"Hugo呀。" 當然，我都冇必要厄佢。 "oh，I am a bit busy right now. chat later." Stella咁樣覆我。 嗯，我都唔知佢係咪真係忙， 定係唔想理我。 一直去到半夜，我訓到溫溫登登之際， 我收到個message。 "Slept?"　居然係Stella！ 我即刻睡意全消。 "緊係未訓啦！點呀你最近？"我即刻彈左起身覆佢。 "Not bad, 你同 ada點呀？"　佢問左我最尷尬既問題。 "都係咁啦，我地岩岩先一齊。 係呢，你唔係同darren一齊架咩？"　 當然我就輕輕帶過啦。 而且我仲扮哂唔知佢地分左手。 "我地分左手。"　 "點解呀？講唔講得我知？" "um...一言難盡。 有機會講你知啦。" "嗯，好呀。聽晚？"　我決定打蛇隨棍上。 "聽日答你。" 其實就算我知道左佢同Darren發生咩事，我都冇乜野可以做到。 究竟係出於好奇，定係我真係關心佢？ 我自己都唔知。 或者佢地既一齊，正正係源於我同Stella既反目， 所以我好想知道佢地之間既事。

到左第二日。 Stella真係答我今晚一齊食飯。 我有少少緊張，畢竟好耐冇試過同佢單獨相處。 同時我都考慮緊話唔話俾Ada知。 不過醜婦終須見家翁。 "Hugo，今晚放學一齊食飯丫。 我想食壽司呀。"　Ada落堂之後問我。 "今晚我唔得呀，我約左人食飯呀。" "約左邊個呀？" "Stella呀。不過你唔中意我可以唔去呀。"　我支吾以對。 "你地幾時聯絡番架？你幾時約佢架？"　Ada睇落好似好緊張。 "今日先約番之嘛，都係大家朋友食餐飯。" "好啦你去啦。你都約左啦。" 我覺得Ada有少少失望。 不過佢就係咁樣，有事都會收埋自己吞左佢。 "乖啦放心，我地冇野架。" 係咪有少少欲蓋彌彰呢？ 不過Ada都係話佢冇野。 到左夜晚，我終於見到Stella。 久違左既感覺。 我地揀左一間西餐廳食野。 我地寒暄左一陣，我就殺入大直路。 "點呀？我見Darren都幾好架之前？ 因咩事會分手架？" "嗯，都係既。 佢一直對我都好好，照顧得我無微不至。 一開頭，我都唔係真係好中意佢。 只不過覺得佢好好，所以就同佢一齊試下。 久而久之我就真係安心交自己俾佢。" "跟住呢？"　我見佢冇繼續講，所以就心急追問。 "跟住有一日，我上左佢到。 佢去左沖涼，我好奇就拎左佢電話禁下囉。 點知我發現左佢搵女人... d對話仲好核突...睇睇下我就知道個個係援交妹。 我完全係晴天霹靂，我真係覺得佢好污糟。 當然我都對佢仲存有少少既希望， 只係希望呢d係誤會。 後黎我仲發現佢約哂時間地點，於是我就打算跟佢去睇下..."

"下？唔係呀嗎？跟住呢？" 我想像唔到一個男人，有Stella咁既女朋友， 都仲要去搵援交妹？！ "我跟住佢去左九龍塘， 我只係默默期待佢只係約左普通朋友。 不過後黎我見到一個短裙女向佢走去， 佢當街就搣人patpat... 最後我睇住佢地入左酒店，我就完全絕望喇。" 唔撚係呀嗎？佢有冇病架？ 咁樣對Stella？！ 呢一刻我面紅耳赤，出哂煙。 "估唔到佢係咁既雙面人。 你有冇蝕底俾佢呀？" 呢樣係我最關心既話題之一。 雖然我地已經分開左， 但係如果知道左佢俾一個咁既人攪， 我一定會嬲到爆炸。 "有呀...不過唔係好密。 其實佢仲有好多變態既要求架... 個時覺得佢只係想有少少情趣， 而家諗番起，我覺得佢只係當我係個d女人..." 我雖然好想繼續問落去佢有乜野要求， 但係我真係唔忍心係佢傷口上面曬鹽。 "早d認清佢都好既。 咁你點同軒仔一齊架？ 我記得你地唔係好熟架咋喎。" 我轉移話題。

"係呀個陣我同你一齊，邊會同其他男仔熟丫。 我同佢聯絡，係我同你分手之後。 有一次我係街撞到佢，佢叫我，話係你朋友。 話有少少野想搵我幫手。 我都覺得佢好熟面口，所以就冇所謂啦。" Stella解釋俾我聽佢地相識既情況。 我心諗，你咁憎我，你又幫我既朋友... "之後我同佢就熟絡左。 直到我同Darren分左手， 佢就好快同我示愛。" Stella繼續講。好明顯，Stella就應承左佢啦。 "你睇清楚左佢架喇？ 我同佢唔熟，我都唔敢亂比意見呀。" 我心入面好怕Stella又遇到唔好既男人。 "嗯，我覺得佢都幾好既。 不過我都識得保護自己，佢既要求我都拒絕。" 要求自然係指性。 "咁咪好囉。男人唔識珍惜呀，睇定d先啦。" 呢句說話由我講出口好似冇乜說服力。 就係咁，呢一晚我同Stella最主要都係傾下佢既事。 佢偶爾都會問下我同Ada既事，不過我冇講太多。 佢又會鬧下我個陣唔識珍惜佢， 我唯有笑笑口咁講係囉係囉。 傾傾下，佢突然話： "Hugo，你講野成熟左。 "如果，你個時成熟d，你話幾好呢？" 如果命運能選擇。

"噓，講呢D。" 我實在無辦法正面回應Stella呢句說話。 如果如果，如果乜野都可以從頭黎過， 我就唔會同bobo個八婆一齊啦！ 不過點都好，我地終於做番正常朋友。 都算了左我一件心事。 時間過得好快，sem2話咁快就完喇。 由於意識到好快就要搵工，我花多左好多時間係學業上。 拿拿拿，唔洗驚。 我唔會因為同一個原因而失去Ada囉。 我同Ada都過得好快樂， 我地漸漸變得比較似情侶， 唔似得岩岩開始個時咁尷尬。 今年暑假，為左唔好重蹈覆徹，我冇左去ocamp幫手。 取而代之既係搵左份係中環番工既intern。 Ada聽到之後不知幾開心。 除左因此我搵到野做之外， 仲要因為我話佢聽公司得班大姐姐， 佢就話唔洗擔心人地會睇得上我喎。 丫！睇少我？ 不過，師兄教落，職場既野， 係到食唔好係到柯， 我當然做番平時既我，即係乖乖仔啦。 所以係公司都冇乜特別事發生。 搵到錢既時候，我又會同Ada食下大餐。 去下唔同地方玩。 至於Stella，我地都會間唔中聯絡既。 佢同軒仔始乎都冇乜特別事發生。

話咁快又就黎開學。 有一日，樂仔搵我出去飲野。 "點呀你？我好少見你想飲野喎。" "冇呀，想飲下野放鬆下姐。"樂仔愁眉苦臉。 "你有野煩緊咩？唔似你喎！"　的確，樂仔好少咁既樣。 "唉，Candy逼得我好緊姐。 成日呢樣管個樣管， 出個街又要理， 又要打電話報度， 差在未叫我去到邊都要係facebook check in一次咋。" 樂仔講完之後，就將支啤酒一飲而盡。 "唉！飲杯啦兄弟。 有冇同佢講過先？" "講鬼講馬咩。佢邊到會聽人講野架！" 咁又係，Candy真係好鬼硬淨。 "唔試下點知呢？ 你唔溝通下佢又點知你諗咩先？" "喂，你唔似會講呢d野喎。 大個仔喇喎下？" "鬼咩，仲好似以前咁乜野都死衝爛衝就死啦。 放鬆d，搵佢傾下啦。" 我拍一拍樂仔膊頭。 經歷左咁多事，諗野點都會成熟左既。 雖然我都唔知自己係大個左， 定係只係旁觀者清。 不過事實證明，我始乎仲係後者。 有咩事我就騰哂雞唔識解決，死衝爛衝。

時間已經去到開學後。 今年我係final year，好多野都更加忙。 我除左花好多時間係追gpa之外， 又要拍拖啦，又要番part time。 真係冇乜時間淨。 好多時我同Ada既活動，都變左上我屋企。 我又做我既野，佢就會拎書出黎睇。 好記得Ada第一次上黎既時候 (其實係第二次...) 我老媽子好似幾中意佢。 係咁問Ada我有冇蝦佢。 有人話，拍拖耐左，就會冇左當初既激情。 愛情會變成細水長流既感情。 有人過到呢關，就可以繼續走落去。 有人捱唔住，就會唱下歌： 互纏著到老　不死都疲勞 還是跟你痛快結束 我地兩口子不知不覺有少少老夫老妻既感覺。 當然，Ada係一個好女人，安於本份。 就算我冇為佢做乜野，準備乜野驚喜，佢都冇所謂。 直到有一日，我無聊得濟打開左久違既msn。 自從有左facebook/ whatsapp之後， 我真係好耐好耐冇開過msn。 一上線就有一個對話方塊。 見到佢個名，我先知原來自己好耐好耐冇搵過佢喇。 琪琪。

一七四) 琪琪出沒　注意 可能真係我太耐冇開過msn， 原來琪琪搵我，係好幾個月之前既事。 不過我估都唔係咩緊要事， 佢冇打過俾我。 "Hugo，呢排點呀？" "喂，唔應人既？" "去左邊呀你？我想搵人傾計呀？" "連你都唔理我喇...." "唉，再見。" 個時要處理Stella，火車姐姐，Ada同Rose既事， 加上琪琪同philips一齊都唔會點理我， 所以我都冇搵琪琪。 即係咁，唔通琪琪又散左？ 好奇心驅使我send左個message俾佢。 "琪琪，做緊咩呀？" "你終於覆我喇咩？你心入面仲有我架咩？我而家係澳洲呀！" 下？琪琪去左澳洲？乜野事呀？ "下？點解既？"我追問。 "我去左讀書嘛！不過我就黎番喇架喇， 我都係想留係香港。" "咁你幾時番黎呀？" "下星期呀！我唔理呀， 個日冇人接我機，你接我啦。" "Philips呢？" "散左十世啦！" 幾時開始琪琪由一個好靜既人，變到講野咁豪爽架... 不過接佢機姐，冇乜所謂啦！

當然，基本上我去見任何女人， 我都會俾Ada知。 "Dada豬！你做緊咩呀？ "我間唔中都會痴漢上身。 "死肉麻佬！你又有咩企圖呀？"Ada一野推開我 "冇呀！對你好d唔得架喎！"　睇黎我唔窒下佢唔安樂。 "哼！你扮野啦你！ 點呀你又約左Stella呀？"　嘩嘩嘩，你毀人清白，我幾時"又"呀？ "唔係呀，我約左朋友姐。 其實都唔係約左，係我去接個朋友機姐。" "去啦去啦，我咁岩都約左幾個靚仔呀 "佢一臉得戚。 "死妹釘！" Ada就係咁，永遠都係咁大方可愛。 一星期後，香港國際機場。 "嘩！你真係黎接我機架？"琪琪見到我有少少驚訝。 "你又話你冇人接機既？" "我講下之嘛！點知你會真係黎架姐！" 我同琪琪有講有笑。 而家既佢亭亭玉立，比起中學既時候， 別有一番風味。佢而家既打扮， 真係有少少偽abc既感覺。 我地一直都係閒話家常。 問下佢點解會同Philips分開呀， 又講下我同Ada既事俾佢聽咁。 比起以前，而家少左一份曖昧， 多左一份信任。 以前中學既回憶又再一次翻騰。 不過，Hugo呀Hugo， 你咁諗就仆街啦。

自從琪琪番左黎， 我又同佢有番聯絡。 不過都係出黎食下飯咁。 直到有一日。 "喂！得唔得閒陪我睇戲呀？" 琪琪打俾我。 "唔得喎，今晚我要睇波呀！"　今晚係曼聯對車仔。 "咦...去邊到睇呀？" "屋企睇咋。" "一齊出去睇啦！我好悶呀！" "你岩睇波咩？悶死你呀！" 我預計到，同琪琪出去我就會冇時間睇波。 但係琪琪死都要跟住黎， 結果我地去左尖咀既一間bar 當然，結果我地真係掛住傾計， 冇乜睇過場波。 講講下，琪琪話我知佢屋企人去哂旅行。 "上我屋企繼續飲囉。" 琪琪冇啦啦咁講。 "車！驚你呀！上咪上！" 我飲多兩杯講野都大膽d。 "哼！我屋企冇酒喎！"欲拒還迎呀你而家？ "又係你提出既！買酒囉！" "行囉！" 我地真係去左7-11買左枝紅酒。 我買完之後琪琪就縮沙。 "唔係真係上去嗎？唔得架！"琪琪見我真係買左酒又淆底。 "車！玩野呀你？買左酒喇喎！"我不滿。 "上你到囉咁！"琪琪又再度提議。 結果我地真係上左我屋企。

上到我屋企，我地入左房繼續傾計飲酒。 "喂，上pps睇下有冇戲睇好冇？" 琪琪問我。 如是者，我地揀左套志明與春嬌。 我地坐左係床，捱住床頭方向既牆， 拎住部laptop一路睇戲，一路飲野。 睇睇下，琪琪捱左係我膊頭。 琪琪剪左一頭清爽既短髮。 佢既頭髮攪到我好痕， 同時又覺得佢既頭髮好香。 我合埋眼，享受呢一刻既溫柔。 唔知點解，琪琪今晚都飲得幾多， 明明平時佢唔飲得架嘛。 我偶爾會望下琪琪，突然佢察覺到我望住佢。 我地四目交投，我望住佢既眼珠， 彷彿見到自己野獸既一面。 琪琪合上眼，微微嘟起小咀。 而我，諗都冇諗就鍚左落去。 我地既情感好似洪水咁一發不可收拾。 我推開個電腦，壓住佢係床。 我地不停濕吻，琪琪緊緊抱住我， 我既雙手都開始唔安份。 呢個時候，我隱約聽到電話既震動聲。 不過我地都冇停低，繼續沉醉係呢個不倫不類既世界。

我地不知不覺咁就除哂對方既衫。 我開始摸琪琪，佢既胸好脹好脹， 不過唔算好大。 琪琪都算幾敏感，我只係輕輕掂到佢個胸， 佢已經忍唔住呻吟。 佢既手都開始隔住褲摸小Hugo， 仲開始除我條boxer。 呢個時候我都忍唔住喇， 我推左佢落去，細細聲同佢講："幫我。" 佢毫不猶疑就用口開始幫我。 但係好明顯，佢技術實在太太太差。 我既感覺唔係太良好，有時仲會覺得痛。 於是我叫佢番上黎，繼續鍚佢。 好快，我就轉移進攻佢既下面。 佢伸手入去佢既裙入面，琪琪並冇阻止我。 當我觸及琪琪敏感地帶既時候， 佢全身不停咁震，佢既內褲都已經濕透。 有一刻，我係到諗琪琪究竟係咪處。 不過我見佢既反應唔似係第一次， 我都冇再深究。 當我既手指進入佢既身體既時候， 琪琪既呻吟聲就更大。 我學住AV既情節，不停刺激佢， 琪琪都愈黎愈濕。 我知道係時候喇。 於是，我進入左琪琪既神秘地帶。 琪琪瘋狂咁叫，攬住我，扯住我既頭髮。 呢一刻，我覺得自己已經係一隻野獸。

我有一個習慣:我每次做愛， 都好中意問女方舒唔舒服。 我諗，呢樣係源於男人既征服心。 如是者，我都有問琪琪一樣既問題。 我只見到佢好迷茫咁望住我，細細聲咁話好痛。 不過我冇可憐香惜玉，只顧發洩。 好快我地就完左事，我地攬住一齊好快就訓左。 一覺醒黎，頭痛得很。 我望一望身邊既琪琪，佢仲訓緊。 咦？！琪琪？！我琴晚做左咩黎呀？ 我努力回想： 我地去睇波，之後買酒上我屋企， 之後我地睇戲，之後我地就... 今次仆街了。 我扮哂鎮定，輕輕拍醒訓緊既琪琪。 "Hugo...我個頭好痛..." "黎，我送你番屋企先。" 一打開張被，成床血。 今次真係仆街到冇得再仆街了。 我真係差d當場暈左係到... 我冇出聲，琪琪冇出聲。 我都係決定送左琪琪番屋企先。 當然一直我都心不在焉。 送左琪琪番屋企之後， 我只係send左個message俾佢。 "Hey，I think we have to talk." "OK" 我呆呆坐左係床，好耐都出唔到聲。 對於同rose上床，我冇後悔。 畢竟大家單身，已經佢唔岩在先。 但係琪琪係我好朋友，我居然食左佢隻豬。 如果你同過自己好朋友上床，你就知道你地就到此為止。 你仲會好恨自己，點解會咁衝動。 呢件係我人生最後悔，到而家都不能磨滅既事。 而呢件事，完全改變左我日後既人生。

一覺醒來，已經係旁晚時分。 一張開眼，琪琪同張床單就自然浮番出我腦海。 食左朋友都算，仲要係豬.... 你點對得住Ada呀。 而家既我面對住一個兩難局面。 究竟我應該當係一夜情，繼續同Ada生活落去； 定係我應該負責任，照顧琪琪，同Ada分手？ 我冇答案，但我至少有責任同琪琪攪清楚件事。 我打算send whatsapp俾琪琪， 先發現原來有好多missed call。 12 個未接來電 "Dada豬" 仲有30個message... 我決定先搵琪琪解決左先。 "起左身未呀？" 我問琪琪。 "嗯，起左一陣喇。" "I am really sorry my dear..."　我真心致歉。 "It is okay."　我唔知道琪琪呢一刻既心情。 "我地仲係朋友呀可？" 我知道呢個係一個奢求。 "嗯。" 我地既對話僅此而矣。 我以為我可以同佢講番琴晚件事，但係我講唔出口。 我實在冇勇氣同琪琪講我會照顧佢一生一世。 原來咁多年黎，我早已經放低左呢個女人。 可悲既係，到左今日做錯事，我先知道自己應該一早遠離佢。 經過呢件事，我更知道我冇可能放低Ada。 連同佢分開既念頭都唔想有。 或者你會鬧我自私，但愛本身就係自私既行為。 我只可以慨嘆早知今日，何必當初。 我打開Ada send俾我既message...

"喂呀衰人，做咩唔聽我電話既？" "夜媽媽得我一個人，而家又行雷閃電，我好驚呀。" "我好掛住你，可唔可以聽下你把聲呀？" "傻佬你應該訓左？好啦早抖喇寶貝。" "早晨呀懶蟲！你仲未起身？" "喂呀！2點喇喎！你去邊呀？" "你唔好嚇我呀....你係咪出左事呀我好驚呀！" "快d聽我電話唔好嚇我啦..." "叮噹"　門鐘劃破左我既思緒。 我走去開門，當然係Ada。 Ada一見到我就已經喊哂口，衝左上黎係咁打我心口。 "你嚇死我喇衰人...我搵左你兩日喇！ 你去左邊呀？你係屋企又唔聽我電話？ 你係咪想嚇死我呀...." 我冇出聲，只係將Ada一擁入懷。 Ada打夠左，就僕左係我心口，攬住我繼續喊。 "sorry呀Dada。我... 我唔係好舒服，食左藥好似昏迷左咁。" 事到如今，我只能夠講大話。 "你冇事丫嗎？你見邊到唔舒服？ 睇左醫生喇？" Ada關心咁問。 我見Ada因為我病左佢又唔知而一臉自責， 我就更內疚。 "冇..冇乜事。我好餓呀成日冇食過野， 你陪我出去食好冇？" "唔好，我煲粥俾你食啦你乖乖地。" 望住Ada既煮野食既背影，我覺得好對佢唔住。 你有試過欺騙一個完全信任你既人嗎？ 你有試過因此而內疚嗎？ 說謊的人，要吞一千根針。 是嗎？

呢一晚，Ada話要留低睇住我。 "你屋企又冇人睇住你！有咩事點算呀？" 有一個咁既女朋友早應該知足。 雖然話佢要睇住我， 但佢反而比我更早訓左。 我諗個傻妹擔心左成晚應該好攰。 我沖完涼之後就跳左上床，從後攬住Ada訓。 我攬得好實好實，好怕佢係我身邊溜走。 Ada應該俾我整醒左。 佢轉身望住我，輕輕鍚左我一下，就合上眼繼續訓。 而我，差唔多成晚都冇訓過。 第二朝，我同Ada走哂d堂， 選擇一齊食個早餐。 諗左成晚，我想盡我能力補償俾Ada。 我地興之所至走左去赤柱，到美利樓參觀， 去沙灘漫步，係廣場感受陽光既和煦。 "如果我地日日都係咁幸福，你話幾好呢。" Ada望住日落，感觸咁講。 "嗯，我地以後都一定會好幸福，一定。" 我既腦海響起chilam既十指緊扣。 即使　可以暢聚 最幸運的一對伴侶 沿途仍舊要　牽手伴隨 原來為了溫韾之中帶著了恐懼 若那對手放鬆了　會怕失去 緊緊　擁抱以外 我用甚麼感到被愛 沿途陪著你　手鬆下來 遺留十吋空間誰相信　你在乎我 若罅隙拉闊　隨時會分開

有人講過， 內疚先至係維持感情既最好方法。 呢後時間，我同Ada都係糖痴豆一樣。 我地遊歷左好多地方。 直至三月份。 有一日我番到屋企，我老豆冇啦啦搵我傾計。 "仔呀，就畢業喇喎。你諗住做咩呀？"老豆問我。 "我都未知呀，申請下d MT掛。" 對我黎講，MT當然係遙不可及。 "你有冇諗過繼續讀書？" "冇呀做咩咁問呀？" "我同你老媽子都儲左少少錢， 你之前講過你冇去到exchange有少少後悔， 我地想睇下你想唔想去外過讀個taught master之嘛。" "應該唔會喇，我唔覺得一畢業就讀個MSc有咩用..." "你自己諗下啦，讀多張沙紙回都好d既。" 當然，我都冇諗住離開香港，你叫我點放心留低Ada係到。 "bb，如果我去左外國讀書，你會點呀？"我突然問Ada。 "下？你去讀書咩？"Ada一聽到個反應好大。 "唔係，問下之嘛。" "我唔捨得你囉。但係如果你真係想讀都係一件好事。" 我睇得出Ada既神色有少少黯然。

四月。我一生人都會記得既日子。 呢日我如常上堂。不過好奇怪，Ada居然冇番。 “Dada做咩唔番學呀？唔舒服呀？”我whatsapp左Ada。 不過佢冇覆我。 直到晚上，Ada搵番我，約左我去尖沙咀碼頭。 “Sorry Hugo，今朝有少少野做， 冇番到學又覆你唔到。” Ada同我解釋。 “唔緊要，你冇事就好。 你有咩做呀今朝？” “冇乜事。我想問你一樣野。”Ada神色好凝重。 “傻瓜問咩呀？”其實我覺得Ada有少少奇怪。 “你愛我嗎？如果我想你同我講真話，唔好厄我，可以嗎？” “究竟咩事呀？” “你同個個琪琪有咩關係？Hugo，求下你講真話。”呢個時候Ada已經雙眼通紅。 我如雷貫耳。 終究，紙並包唔住火。 呢個係一個考驗。 我應該講真話？定繼續欺騙Ada？ 沒有她 都會有別人 你我避免不過 混亂間將彼此錯過 有幾多故事最後 愛人仍然同一個 看清楚 誰都背叛過 誰亦曾被騙過

我唔知點解Ada會知道琪琪既呢件事。 我亦冇打算深究。 當前既問題係點樣同Ada解釋。 佢咁樣問得我，即係佢已經知道左當日既事。 而家佢俾個機會我，即係要我講真話。 亦代表住我冇得揀。 "Dada，對唔住。我個晚同佢發生左關係。 我知係我唔岩，你可以原諒我一次嗎？ 我個日之後冇再同佢聯絡喇。" 我拉住Ada隻手，我怕佢一走了之。 Ada聽到我真口承認，雙行眼淚已經流左出黎。 "Hugo，點解你要咁對我？" Ada擺脫左我既手，向住廣東道方向跑去。 我呆左企係到，直至我見到Ada跑到轉角位， 就黎消失係我眼前， 我先識去追番佢。 "唔可以就咁分手架！" 我好似跑緊100米賽跑咁，向住Ada跑去。 跑到地鐵站，我終於追到Ada。 "唔好走呀Dada！"我一手拉住佢。 "你放手呀衰人！我以後唔要再見到你呀！" Ada努力掙扎。 不過我點會放走佢第二次。 "你聽我解釋好嗎？"我墾求Ada。 "仲有咩好解釋姐？係唔係我對你好你就要咁對我？ 點解男人一個二個都係衰人？"Ada已經喊到口齒不清。 "對唔住，唔好離開我好嗎？ 我唔可以冇左你？"　我都雙眼通紅。 "你同佢做個陣你有冇諗過今日呀？ 你有冇諗過我感受呀？ 你仲賤過我前度呀！"　之後，Ada就一巴打落我塊面。 呢個時候，圍觀既人愈黎愈多。

我冇怪Ada打我，我都冇資格怪佢。 我只係想Ada唔好離開我。 "Ada我知道我真係做錯喇。 我只係希望你可以俾一次機會我。 我一定會做番個好好既男朋友架。 我地講過要一齊去畢業旅行； 我地話過要一齊俾心機做野，儲錢結婚； 我地講過我地要生兩個肥肥白白既BB架... 我地仲有好多野要做架... 俾多次機會我好嗎？" 我唯有動之以情。 Ada靜左落黎冇出聲，只係繼續喊。 我知道我一定要把握呢個機會氹番佢。 Ada從來都係一個心軟既人。 "Dada好多人望住我地喇。 我地不如搵個地方傾下好冇？" 四周圍已經好多花生友等睇戲。 Ada都係冇出聲，我就拉左佢走。 佢縮開手，唔想俾我拖住，但佢靜靜咁跟住我。 我到附近既m記，搵左個位坐低。 "傻妹，你餓唔餓呀，我地食少少野先好冇？" Ada只係擰擰頭。 "Ada，我知道我令你好失望。 我知道我做錯左。 但係我真係唔想冇左你。 我知道你對我好失望， 但係我只係希望有一個機會，去證明我係真心想改， 真心想同你一齊行落去呀。" "我唔知呀...."Ada終於肯開口。

"我只係請你信多我一次， 我再做錯既話我會自己走。" 我再一次墾求。 "你俾少少時間我諗下得唔得呀..." Ada應該就黎崩潰，我都唔想再逼佢。 "好，咁你食唔食野呀？ 食完我送你番去啦。" "唔食喇。唔洗喇，我自己番去。" Ada去意已決，轉身就走。 唉。點解Ada會知架... 我沒精打采咁番屋企， 飯都冇食就入左房訓覺。 只求聽日一早，Ada會有好消息俾我。 第二日清晨，我訓得唔係太好， 好早就醒左。 第一個動作就係check電話。 果然，Ada真係覆左我。 "Hugo，你知道我有幾心痛嗎？ 由我知道左你同佢發生關係，到你親口承認， 我真係諗過死左去一了百了。 我真係好愛你。 你係個個親手將我係涯邊救番上黎，俾我幸福， 俾我明白到呢個世界仲有希望仲有愛既人。 當我確認左你係我既男人， 憧憬可以同你白頭到老既時候， 你又親手推我落涯。 你明唔明白有幾震撼， 我有幾難受呀？ 對唔住，恕我冇辦法同你一齊。 我愛你，但我而家諗起你， 只係諗到你同第二個女人纏綿。 我接受唔到。 如果，你相信緣份， 而我地真係有緣既話， 到時先算啦。 你唔洗再搵我， 你知我唔會俾你搵到。 再見了。 曾經係你既Dada。"

時間追溯番去好耐好耐以前，我岩岩入大學個陣。 大家好，我係Ada。 我岩岩同男朋友分手， 我真係傷心到極點。 點解我咁愛一個人，佢要咁對我？ 原來佢只係為左同我上床.... 而家真係咁蠢信左佢.... 我諗我唔可能再愛上一個人。 直到去到precamp既一日，我遇上左一個男人。 令我心動既男人。 佢既行為舉止都好似我前度， 我都忍唔住望到佢兩眼。 而個天可能聽到我既心聲， 佢竟然係同我一組。 當大家介紹緊自己既時候， 佢居然同我講野！ "咩叫a1呀？"佢問我。 "A，即係Available；1，係拍拖既次數。"我答番佢。 我好想了解多d呢個男人呀... 佢雖然好似我前度，但係佢又散發出一種佢獨有既魅力。 "我叫Ada，都係A0。大家多多指教。" 到我介紹自己。 我打左個眼色，叫佢唔好篤穿我。 "我叫Hugo。A2。" 原來佢叫Hugo。 我見Hugo好似好唔投入，我鼓起人生既最大勇氣走向佢。 "hey hugo，做咩咁悶咁既？" "唔係呀，天氣太熱姐。" "come on，過黎一齊玩啦，要hyper d！" 我拉住佢隻手，嗯，好暖。 唔知佢會唔會覺得我太主動呢？ 呢日，係我同hugo第一次拖手紀念日。

好快就完左PRECAMP。 我見Hugo傻下傻下，成個傻仔咁企左係到。 嘻！佢都幾可愛喎。 我就走埋去： "你電話幾多號呀?" 佢冇反應，諗野諗到出哂神。 "喂，hugo？你做咩發牛豆呀？你電話幾多號？" 我再問佢。 "sorry，我電話係....." "喂！我電話同你差兩個字咋！好岩呀！" 我好似發現新大陸咁興奮。 "咦，係喎！哈哈！"　成日以黎我終於第一次見到佢笑。 可惜佢唔去玩丫。我一心以為佢會去我先去架咋... 唔知佢做緊咩呢？SMS下佢先 "喂，我係Ada呀！做緊咩呀？" "好悶呀呢到，早知唔黎啦。" "嘩！你記唔記得今日既Peter同呀儀？佢地玩到咀哂咁啦。" "唔應機架你！哼！" 唔應人架，應該係訓左喇。 其實我係咪主動得濟呢？ 我仲以為男人都中意女人主動... 直到早上，我先收到Hugo覆我 "sorry呀琴晚訓左" "咁早訓？我地岩岩先玩完去緊食早餐咋。 你出唔出黎？" 有冇攪錯呀！你幾時學到咁唔知醜架。 但偏偏我又不能自拔。 "唔喇，你地玩得開心D。" "點解唔出呀？" "我去跑步呀。" "出啦出啦出啦！你住邊呀？" 之後佢就冇覆我喇。 唉，平時既我明明係等人地黎追我架嘛。 點解我會咁主動架... 唔通，我潛意識當左Hugo係我前度？....

"咁益佢？叫佢去隔離組，搵個女仔示愛啦！" "就咁話啦！Hugo快手d！" 話說今日又係precamp，我竟然見到hugo要同人示愛。 佢會唔會搵我呢？ 但係結果佢搵左另一個女仔。 哼，懶係情深咁。 隔左一陣，我竟然見到Hugo仲係到同個個女仔傾緊計。 等佢傾完之後我就走埋去。 "喂！你死喇你溝女？" 佢冇出聲。 "做咩唔答我呀？你心虛呀？" "Ada姐，我溝唔溝女好似唔關你事架喎？" 佢好大聲同我講野，俾佢嚇死！ "洗唔洗咁大聲呀！同你玩下姐！" 我嬲包包咁走左去，佢都唔追番我！ 佢好冇風度呀！ 後黎我同佢講大家會去飲野，點知佢又唔去！ 唉，邊個話女追男隔層紗架？ 時間去到深夜。 我都飲左唔少，佢地唔知點解話Hugo好奇怪， 話佢唔埋堆。 "我叫到佢一定會出黎囉！" 我兩杯落肚，講野冇哂分寸。 要佢出黎...唯有扮出事啦。 Hugo真係黎左呀！原來佢都會擔心我架！ 不過佢好似嬲嬲地喎... 唔知點解Hugo突然又同我講野， 仲係咁隊我飲... 我飲到咁上下，見身邊個班狗公係咁話送我番屋企。 睇見都唔開胃！呀！有喇！ "唔洗你地送我！我上Hugo到呀陣間。" 嘻，對唔住喇！借你過橋。

但我發現，我既酒氣而家先發出黎。 好暈好暈呀。 濛瀧之間，我隱約覺得有人咩住我。 嗯，好似係我Hugo。 我攬得佢好實，好放心咁訓。 到我醒既時候，我估係hugo屋企樓下。 "喂，你冇野丫嗎？ 你住邊呀？我唔知你住邊所以帶左你黎我到先。" "我住沙田呀。你帶我黎你屋企想點呀？嘻嘻。" "我冇想點。頭先你醉到不醒人事，又唔知你住邊。 唔通掉你係街咩？行啦咁我送你番去啦。" "一場黎到，你唔請我上你到坐呀？" "唔好喇。陣間你又以為我對你做乜野。" "唔制，我要上去參觀！" 我承認我有少少任性。 我隱約覺得，Hugo就係我前度既化身... 入左房之後，我坐係床，Hugo就推捱住張床，坐左係地下。 嗯，佢真係好似我以前男朋友。 我從後攬住佢，鍚左落佢到。 "嗯..唔好..呀..."佢推開我。 "做乜鬼呀你？你醉喇好好抖下啦。" 我就唔信佢唔想要我！佢都係男人黎架！ "你唔想得到我咩？"我係佢耳邊吹氣。 "好心你女仔人家就唔好飲咁多酒啦。 好彩係我送你咋！俾著頭先班狼，你渣都冇呀。" 哼，想教訓我？ "好啦好啦，我唔玩喇，你上黎一齊坐，陪我傾計啦。" 佢坐左上床，我坐左係佢則邊。 我突然一個轉身坐係佢大脾到，輕輕扭動蛇腰。 嘻，我就唔信你頂得住。

我feel到佢有左生理反應。 "你仲話唔想要？" 我摸住佢心口問。 "Ada，你聽我講，你醉喇，乖啦冷靜少少好冇。"冇可能，男人都只係諗住性架咋！ 我想除衫。 "你做乜呀！穿番佢啦凍鬼死你呀！"佢禁住我唔俾我除。 "Hugo，我俾多次機會你！你真係對我完全冇興趣？"　 "我地係朋友嘛。你冷靜d啦好冇？"　 點解會咁架...一個男人可以為左上床而氹我厄我。 呢個男人連床都唔想同我上。 我忍唔住抽泣。 喊喊下我就攬住左Hugo，僕左係佢膊頭喊。 "對唔住Hugo，攪到你。" "傻啦，你係咪有咩事？" "我...你有冇興趣聽下故仔？" "嗯，好呀" "我岩岩分左手，我既男朋友背住我同第二個女仔上左床。 我發現左，但係我真係好唔捨得佢。 佢應承左我，會同個個女仔分開。 點知，我發現左佢居然仲有第三個！ 我就知道我地冇可能再係咪一齊。 個陣我好激動，我打左佢一巴。 佢就發哂癲咁打我，話我淫婦，佢淨係想同我上床咋。" "跟住落黎，佢仲周圍唱我。 話係我呢樣唔好，個樣唔好，又同男仔玩得好埋。 呢段時間我真係好唔開心。 直至我遇到你，你既行為動作令我諗起佢。 偏偏你性格同佢好唔同。 所以我就成日煩住你，想痴住你。 對唔住呀Hugo，我知我煩到你... 但係我不知不覺當左你係佢喇..." 邊個又估到，日後既hugo同呢個男人，根本冇分別。

"Ada，雖然我唔知個個男仔係邊個。 但係既然佢咁對你，你又何苦要為佢作賤自己？ 放低佢你先可以走向前。" "但係我放低唔到呀。" 我好細聲咁講。 "有冇聽過一句說話？ 愛情就好似拎住一杯滾水， 痛到頂唔住就會放手。" "我已經盡力唔諗佢架喇...但係佢成日都係我腦海出現。"　我抬起頭，雙眼通紅咁望住Hugo。 "如果我叫你千其唔好諗一隻粉色既大象， 你腦海第一個出現既影象就會係呢隻粉色既大象。 忘記，唔需要刻意去做。 順其自然，唔好咁執著啦。 我都俾人傷害過，我明白你既感受。" 我望住Hugo，呢一刻我覺得佢好好。 "由今日起，你係我既好朋友。 有咩唔開心既，隨時同我講。 不過我有一個要求。" "你唔係而家先要同我上床呀？" 我破涕為笑。 "認真架頂你。我希望你當我係Hugo，而唔係個個男人。" "好。對唔住呀，我唔會好似個低b妹咁煩住你。 不過，我都有個條件。" "咩呀？" "可唔可以俾我攬下你...." 由呢一刻開始，我對呢個男人芳心暗許。

時間過得好快。我同Hugo熟絡左好多，好多時我地都形影不離。 但係有一日，佢就突然間對我不聞不問。我都唔知發生咩事。 我決定問清楚佢。 知道左佢同Stella既事之後，我個心有少少痛。 雖然我一直都覺得做好朋友就夠喇。 我問左佢一句： "你仲記得當初佢愛既你係點樣嗎？" "佢好似講過樣衰，肥仔，黑人憎囉..." "我唔理佢中意你既係樣衰又好靚仔又好， 重點係佢中意你做番自己呀。 你撫心自問，咁多年黎， 你改變左幾多？" "咁人係會大架啦。 對每樣野既睇法都會改變， 對愛情都唔例外。 你估我唔想做番以前既我咩？ 但係，我寧願受傷既係人地唔係自己。"　Hugo反駁。 "咁講既話，即係你寧願受傷既係Stella？ 如果係咁既，你仲有咩資格話你愛佢？ 我而家見到既，只係一個收藏自己係陰暗面，扭扭擰擰既你。 一d都唔charm。 你咁樣，就算你唔同女仔friend，Stella又點會睇得起你？ 如果你做番自己，你同女仔有幾friend，佢都係會愛上你。 愛就係愛，唔愛就係唔愛。幾時要拖其他人落水？" 我唔想Hugo變到咁樣。 "佢睇唔睇得起我唔關你事。" "Hugo，你唔覺得咁樣好辛苦咩？" 我上前攬實Hugo。 我個心，跳得好快。 如果可以永遠同佢一齊，你話幾好呢？

有一次，我同Hugo去左溜冰。 個傻仔咁大個人都唔識踩， 成日仆低真係好好笑。 於是我就教佢啦。 佢拖實我隻手呀！ 其實我個心跳得好快， 我想呢個世界就咁停係呢一分鐘。 永遠唔好繼續。 踩完之後我地去左食飯。 我見到一個我好唔想見到既人。 我前度。我好想快d離開餐廳。 一踏出餐廳，Hugo竟然撞到Stella... 或者，我同hugo之間都永遠有d事唔會放得低。 或者就係咁，我地一日唔放低，都唔可能走埋一齊。 "頭先個個就係Stella？好靚女喎。 唔怪得你中個頭埋去啦。" 我問hugo。 點知佢一開口就窒我。 係，我知，我呢d俾人玩完既女人， 呢世都比唔上stella... 之後我地傾到我前度，Hugo就話帶我去個地方。 我地好快就到左下白泥。 "點解帶我黎呢到呀？" 我唔係好明白。 "同你睇日落囉！好靚架！"　Hugo指住遠處既咸蛋黃。 "嗯，真係好靚。 多謝你，我知道你氹我開心所以帶我黎。"　 "唔止係咁架。 呢到，係我同Stella定情既地方。 呢到對我黎講，有住唔可以忘記既回憶。 但係如果我要忘記Stella，我一定要有人去取代佢。 就正如你要忘記你個ex，你都一樣要有人取代佢既位置。" 點解呢個男人要對我咁好... 佢對我唔好我都可以死心丫...

自從Hugo應承我陪我去唔同地方之後， 我地真係周圍遊覽。呢段時間真係好開心！ 但係開心既時間直至一個女仔出現。 rose... Hugo為左佢，同我愈見愈少。 我甚至主動要求陪我去南丫島，佢居然叫我同第個去... 我對佢有少少失望架。 或者，當佢墜入愛海既時候，我就要退出佢既生活。 我日等夜等，終於等到Hugo搵我喇。 "Dada！做緊咩呀？有冇掛住我呢？ " 哼！呢條友仔，扮哂冇野咁！ 當然，佢肯主動陪番我去南丫島，我仲可以有咩要求丫。 佢係南丫島為我準備既事，我呢一世都唔會忘記。 點解？因為佢做咁多野，我以為佢同我示愛架！ 我同Hugo起起跌跌，都無損我地之間既情感。 但係，我唔覺得我地之間有變做情侶既感覺。 或者我同佢做朋友會比較岩呢？我都係唔好奢求同佢一齊喇.... 我既最後請求，就係同佢去日本。 我知道，我同前度去過既地方，終有一日會去完。 即係我同hugo可以去既地方，亦一日比一日少。 "Hugo，多謝你專登陪我過黎日本。" 其實我係想多謝佢一直以黎為我做既事。 其中一晚，當我諗起前度，又見到眼前既hugo咁唔嗲唔吊。 我忍唔住去左廁所喊。

"乖，話我知咩事好冇?" hugo問我。 我冇出聲，只係捱係hugo心口喊。 "呢到係我同佢第一個旅行既地方。 我永遠都忘記唔到同佢係到有幾快樂。 我愛佢愛到第一次都係到俾埋佢， 點解佢要咁恨心唔要我..." 其實呢段說話仲有後半部份架。 "當我搵到你可以代替佢， 點解我地又唔能夠係埋一齊呀？ 我同你一齊遠比前度快樂呀.... 如果你唔中意我，做乜事要對我咁好呀？" "傻妹，你一定會遇到一個更好既人。 呢個人會照顧你愛惜你。 好好放低，向前走啦好嗎?" 呢個人可以係你嗎？ "我既意思係，不如你做我女朋友好嗎？ 我會帶住你走出呢段咁不堪回首既記憶。 或者我唔細心，但我會全心全意照顧你。" Hugo突然既示愛，其實令我又驚又喜。 "Hugo...我唔想當你係水泡。" 其實，係我唔想你當我水泡。 原來當你同我示愛既時候，我又要擔心你唔要我要番stella... 不過係你令我知道， 原來拍拖可以咁快樂。 原來拍拖唔一定要有性生活。 係你令我相信原來愛可以咁簡單。 但係，當我完全投入去愛你既時候， 點解你要俾我知道左你咁做？

有一日既早上，我收到一個神秘既message。 "我勸你離開Hugo。佢唔係一個好人。" "你係邊個呀？" "我係你地之間既第三者。" "痴線，冇可能。" 我同Hugo日見夜見，而且我相信佢。 佢一定唔會對我唔住。 "我已經提醒左你，你唔好後悔。" 莫名其妙。我相信Hugo一定唔會咁對我。 又過左一排，我又再次收到呢個神秘message。 今次，係一張自拍照。 入面，係一個短髮既女仔同Hugo。 "你想點呀究竟？" "你點解咁信佢？" "佢每次出去都會同我講，我絕對信任佢！ 你究竟係邊個呀？點解想破壞我地？ 你就係相中人？" 個個人冇再覆我。我忍唔住好奇心， 上hugo facebook搵下有冇呢個人。 搵到喇，原來叫琪琪... 嗯...hugo好似提過佢之前去接個朋友機， 就係佢？究竟個神秘人係咪佢呢？ 不過點都好，我對我自己既男人絕對信任。 朋友之間影下相，好正常姐。 直到有一日，我搵極都搵唔到Hugo...

我不停搵Hugo， 打俾佢又好，send message又好，佢都係冇覆我。 我好擔心佢有事呀... 呢個時候，hugo同琪琪既合照係我腦海閃過。 嗯，唔會架！ 佢唔會背叛我。 直到第二日，我都係搵唔到佢... 我決定去佢屋企搵佢。 一定唔好出事呀！ 上到去，我終於見到Hugo。 見到佢冇事我都安心哂。 我煲左d粥，送入去房俾hugo。 我覺得佢房瀰漫住一股香水既味道.... 可能係我聞錯啦... 但係，過左一排，就證實左我冇錯... 我又收到個個神秘既message。 "我同你個hugo上左床喇。" "夠喇你係咪痴線架？" "信不信由你。" "你究竟想點呀？" "呢個男人以前明明好愛我，明明言聽計從。 點解而家要俾你霸住呀？ 哈，不過上完床我又對佢冇興趣喇喎。 留番俾你啦。" 我忍左好耐，開頭我都仲好相信Hugo。 但係而家真係不得不懷疑佢。 我有諗過默默忍左佢就算。 但係去到有一日，我真係頂唔順喇。 再自己一個係到諗落去， 我諗我會痴線。 Hugo，求下你唔好同我前男友一樣，可以嗎？

鏡頭一轉， 我岩岩收到Ada send俾我既分手短信。 我完全接受唔到Ada會同我講分開。 我完全接受唔到我將會失去呢個女人。 我即刻打俾Ada，不過佢電話已經唔通。 我毫無頭緒，點算呀點算呀？ 我一定要搵到Ada同佢傾下。 唯有去佢屋企樓下等佢啦... 我換件衫就出發去Ada樓下， 希望等到佢。 呢一幕好似似曾相識。 當日我都係去左Stella樓下等佢。 不過我知道結果會唔一樣，一定會。 去到Ada樓下，我再嘗試打俾佢， 不過都係唔通。 我可以做既只係等，等同埋等。 結果呢一日，我係佢樓下吹風吹左4個鐘， 我都係見唔到Ada既身影。 以前Stella有事，我都可以搵樂仔可以搵candy。 而家？只可以靠我自己。 鬼叫我呢年黎都只係同Ada糖痴豆，冇乜相熟既朋友咩.... 今日睇黎都見佢唔到架喇。 我唯有買少少野食就番屋企，打算聽日再等佢。 唔係喎！聽日要上堂架喎！ 咁即係可以見到Ada？ 佢唔會連學都唔番掛.....?

由於上堂既日子只係淨係大概兩個星期， 接住黎係考試， 如果我係呢段時間都見唔到Ada既話， 我諗，我呢世都未必見到佢。 如是者，我每日準時如常番學。 放假就去屋企樓下等佢。 但係，Ada就好似人間消失左咁。 直到番學既最後一個星期。 我終於係學校見到佢。 我見到佢既時候， 就好似一隻俾人絕左育既狗公，突然乜都俾番哂佢咁興奮。 "Dada！Dada！"我唔理其他人既目光，衝埋去Ada到。 Ada一臉冷漠，好似同我完全唔認識咁。 "Dada，你去左邊呀呢個星期？" "先生，我去左邊都唔關你事架可？" "俾多次機會我啦好嗎？" "我地已經冇可能。" "咁，做番朋友可唔可以？" "睇下點啦。" Ada揀左個位置坐低，當然我厚住面皮坐係佢身邊啦。 我一直係咁撩佢講野，講下我地以前幾開心呀， 有咩電影就黎上映，不過佢都係一句起兩句止。 真諷刺，以前我就嫌Ada煩。 而家就到我煩住佢，風水輪流轉。 淨低上堂既時間只有一星期...

呢一個星期以黎， 我都好乖咁準時番學。 當然係因為Ada啦。 不過Ada既態度始乎仲係好強硬。 唔通我真係冇可能氹番佢？ 就算以後見唔見到佢都好， 我決定同佢講哂我既心情。 於是，我寫左一封信俾佢， 係呀係信呀唔係message。 或者，最能感染人生既就係用心寫出黎既文字。 "親愛既Dada 寫呢封信既時候，我真係抱住忐忑既心。 仲記得三年前我地點樣認識嗎？ 個時既你話自己係A0我真係點都唔信架。 邊個叫你個時咁主動姐哈哈！ 雖然你擁有甜美既外表，但係我真係對你少少好感都好。 鬼叫你咁煩咩？ 不過到今時今日，我終於明白原來煩一個人都要好大既勇氣。 到後黎我知道你同你前度既事， 我對你心生同情，由個日起我地做左好朋友。 我地唔理人地點睇，個時既日子真係好開心。 我地中間都經歷左好多起起跌跌， 一齊去過好多地方，一齊喊一齊笑， 最後仲走埋係一齊。 我可以講，同你一齊既日子係我最開心最放鬆既日子。 唔知你仲記唔記得呢d日子呢？ 係沙灘漫步，係日本遊歷，係下白泥睇日落。 一切我都記得好清楚。 你係一個好好好好既女朋友。 對我百份百信任，照顧我無微不至。 係我對你唔住，利用左你對我既信任。 或者我唔值得你咁愛我， 但係我知道你就係我要搵既人。 如果上天俾多次機會我， 我一定會盡我所能咁去愛你。 我可能唔值得你再一次愛我， 但係我真係好想去彌補我做錯既事。 我地可以從頭黎過嗎？" 我親手將信交俾Ada。

Ada收到信，只係冷冷既望住我， 並冇即時睇信既內容。 或者我係佢面前，佢並唔方便睇？ 我倒吸一口氣，離開眼前既演講廳。 希望俾少少空間Ada。 我一個人走到學生會大樓既後座， 呆呆咁坐左係到。 "喂，Hugo。" 我望一望，叫我既係一個唔係好熟既同學。 "點呀？" 我無厘神氣。 "冇呀，見你呢排成個人落哂形咁，有冇野幫到你？" 我估唔到一個唔熟既人都睇得出我好唔掂。 "哈哈，冇事。男人煩都係個幾樣野姐，我攪得掂。"　我灑灑手。 "ok，攪得掂就好啦。咪成日苦瓜乾咁啦。煙仔岩唔岩？"　佢遞上左一包煙。 學生會大樓既後座，係學生經常煲煙既地方。 "嗯。Thanks。"　我接過香煙。 真低能，中學時候人地學壞食煙， 我就黎出黎做野先食煙。 呢個時候，我電話居然響。 因為Ada冇搵我之後，基本上都冇乜響過。 用了一支煙的時間　掛念誰 浪費了幾分鐘的　感情 計算得到還未算太累 而你似看穿我　扮強悍 笑我姿勢未純熟 吸了煙　呼出　眼淚

打俾我既竟然係Ada。 我即刻掉左煙頭，接聽電話。 "喂，Ada？"我心中有無限興奮。 "你係邊？" "我行開左，我而家即刻番黎。" "唔洗，去傾兩句好嗎？supersandwich等。" 我走到學生會大樓對面既超級三文治，搵左個位， 靜靜咁等Ada。 唔知佢想同我講咩呢？ 唔通我仲有希望？ 見到Ada四圍望，我同佢揮揮手。 Ada坐低之後，皺皺眉咁望住我。 "你食煙？" "一枝半枝姐。" "我...睇左封信喇。 坦白講，我真係接受唔到你同第二個女人上床。 你知道嗎？當我知道左你同第二個人上床既時候， 我一方面好心痛點解你會咁做。 另一方面，我好懷疑自己既魅力，畢竟你同我都冇做過個回事。" Ada終於肯同我傾下。 "唔係架，我唔捨得對你咁做姐。" 我都而家都真係唔知點解我會冇同Ada上過床。 我同佢一齊，真係好少諗個回事。 "點都好，呢一刻，我唔會改變主意。" 我聽到之後非常失望。 不過Ada停左一停又補多句： "不過，我相信緣份。 如果一年後，你仲係鍾意我， 而我地大家又係單身，到時先再算啦。 希望一年後，我見到你既改變。" 哈，居然同我玩緣份既遊戲。 定係佢睇死我根本捱唔到一年？

"一年...好！我應承你！" "哈，你唔好咁口響，我都未講完。 呢一年，我唔會理你。 話唔定一年後我已經唔記得你呢。" 以我認識既Ada，一定唔會。 "哈，又或者一年後你會好掛住我呢。" 就係咁，我地定立左呢個一年既約定。 亦都係因為呢個約定，我決定去留學一年。 希望籍住呢一年，可以好好充實自己， 令Ada刮目相看。 "老豆，我決定左去讀書喇。" "嗯，冇問題。" 我申請左英國好幾間大學既MSc program， 最終拎左兩個offer。 而家我就揀左去英國南部一個小鎮， 展開我既新旅程。 離開香港當日，香港國際機場。 我既一生只係飛過一次，同Ada去日本。 而今日既我，居然隻身去外國讀書， 係我諗都諗過既事。 黎送機既除左我屋企人， 當然仲有樂仔。估唔到Stella同Candy都一齊黎左。 唯獨係Ada冇黎。 "你呀，唔好掛住溝女呀。"Stella同我講。 "哈哈，我似d咁既人咩。 你呀，唔好掛住溝仔呀。 睇定d，搵個好男仔啦。" 我同佢地逐一擁抱，攬住我老媽子既時候， 佢忍唔住喊左出黎。 畢竟咁多年黎，我都冇離開過佢身邊。 我忍住眼淚，望一望四周圍。 確認左Ada真係冇黎之後，就步入禁區。 自從佢話佢唔會理我之後， 佢真係冇俾我搵到過佢。 我讀書既事都只係留左個message俾佢。 十二個鐘頭之後，我踏入倫敦希斯路機場。

由於學校會安排旅遊巴， 由機場送我地去所屬既宿舍， 我係機場等左兩個鐘， 終於見到負責既人。 放好行李，上左旅巴，緊張既心情從未停止。 呢個時候，我身邊坐左一位華裔女人。 一睇都知佢係大陸人，不過佢都幾nice既。 一路上我都係同佢傾下係邊到讀書呀， 係邊到住呀，點解黎讀書呀。 閒話家常。 其實我好想訓陣，不過基於禮貌，我都唔好意思唔理佢。 3個鐘頭後，終於到達宿舍。 時間係當地既下午3點。 經歷完長途機，加上時差既關係， 我飯都冇食就上左床訓。 一訓醒已經係第二日早上。 呢日我要番去學校註冊，亦順便見下新同學。 好好彩，我個班都算幾多唔同國籍既人士。 聽聞某d course有9成都係中國人， 好似番左大陸讀書咁。 係induction上， 我認識左幾位朋友，荷蘭，法國，中國，台灣同泰國都有。 就係咁，我展開左人生既新一頁。 好快就開始開學，課程比我想像中忙。 幾乎個個星期都會有presentation。 落堂既時候，我通常都會番去宿舍。 除左打俾老媽子之外， 都會搵下樂仔同Stella。 至於Ada，我始終都係搵唔到佢。

呢一日我放學，番到宿舍， 就收到Stella既skype既邀請。 我見怪不怪，因為呢排我唔係同樂仔玩，就係同Stella玩。 "點呀？" 香港個邊已經係夜晚，Stella著住套好hea既睡衣。 "冇呀！睇下你點之嘛！好悶呀香港！ Candy又成日掛住搵樂仔。" Stella打哂呵欠咁款。 "都係咁啦，上堂落堂囉。 呢邊咪仲悶，城市仔冇乜娛樂。" "係架咩？咁你平時有乜做呀？" "飲野，睇波，飲野，睇波囉。一係就house p囉。 你知班鬼架啦。日光日白都係酒吧既。" "哼！冇溝女咩？" "做乜開口埋口都係媾女架，我黎呢邊讀書架。" 我講完自己都想嘔。 不過我又真係冇媾女既，鬼妹唔係我既喜好。 "哈，係喇係喇。知你心入面有Ada喇。 仲係搵唔到佢呀？" "係呀，我都唔明白你地d女人諗咩架。" 我真係唔明點解要一年。 "你知你架喇，幾咁冇安全感。 人地都係想試你姐。 頂唔順你咪放棄囉！" Stella眼仔碌碌。

"唔會啦，除非佢已經唔再中意我啦。 我已經諗好左點氹番佢架喇.. 拿，首先...."　我滔滔不絕。 "得喇得喇，你唔再變心先算啦。 話時話，我呢同軒仔分開左喇。" Stella頂我唔順，唔俾我講落去。 "下？點解呀？人地飛左你喇？" 係我心目中，只有軒仔飛人。 "唔係呀。我覺得唔係咁岩咪分開囉。" "人地咁好你都唔識珍惜。"我真心嘆息。 "你有資格講呢句說話咩？"Stella毫不留情。 我地相對無言。 "呢邊夜喇，我訓先喇。" Stella講完之後就off左。 真係頂佢個肺丫，俾Stella話完真係唔係好甘心。 講番我班同學， 黎左呢到都一段時間， 都識左好幾個朋友。 除左一個英國仔同一個香港男仔，仲有一個法國靚仔。 不過當我知道個法國靚仔係gay既，我就疏遠左佢...... 之後就要數到兩個泰妹。 有一日，同個泰妹傾緊計個陣， 講起聖誕佢地會去旅行， 我就話我冇野做， 點知佢地叫我一齊去！ 唔洗ff喇，佢地已經book哂房， 我要去就自己book房啦。 由於我聖誕唔會番香港，於是我即刻上網book機票酒店！ 攪掂！

考完試，就正式我既歐遊之旅。 當然其實唔係去好耐，都係十日左右。 出發當日，落住大雪， 我真係幾擔心飛唔到。 我地搭的士去機場途中都因為太多積雪而家行第二條路。 好彩我地最後都順利飛到。 我地一行其實只係三個人，兩個泰妹同我。 作為唯一一個男士，唔好以為我好著數。 所有重既野基本上都係我幫手拎... 第一站係法國，鐵塔啦，聖母院等等我地都有去。 最難忘既去到鐵塔個陣。 有班東歐既人係到叫人簽名， 話支持孤兒喎。 我差少少就簽左， 好彩班泰妹叫停我，原來係厄人俾錢... 仲有班黑人拎住d手繩企圖強行套上我隻手到。 好彩都有法國既當地人出聲阻止， 如果唔係我應該俾人拉左去後巷打劫.... 所以我對巴黎既印象都係唔係咁好。 聽番當地人講，好多東歐人係巴黎搵食架。 下一站係比利時既布鲁塞爾。 冇乜特別。 我唯一既印象都只係係metro差少少俾人偷野。 之後就去左布鲁日。 終於有一個城市我覺得係靚架喇！ 哥德式建築，運河都係好靚。 最後一站係荷蘭阿姆斯特丹！ 我最期待既城市。 點解？因為大麻合法化囉....

荷蘭阿姆斯特丹， 除左擁有四通八達既運河， 仲有著名紅燈區，sex musuem， 以及大麻咖啡館。 人一世物一世，我雖然都想試下， 但係我都只係揀左個大麻brownie。 我上左去泰妹既房間一齊食。 不過其中一個泰妹就灑首擰頭咁話唔食。 慢慢食左半個，冇感覺既？ 聽人講，每個人對大麻既反應都唔同。 我仲以為無料到。 極速就食埋個半個。 咁就黎料喇！ 話說冇食Brownie個個泰妹，佢叫Pory。 佢問我可唔可以copy d今日d相俾佢。 我走到電腦前，運用我最純熟既copy & paste技術姐！ easy job啦！ 仆街，點解我搵唔到個paste制既... 唔係喎，我copy左未呀？ 咦，我做緊咩呀？ d相影得幾好喎。 "hey Hugo，are you okay?" Pory見我唔知做緊乜，走埋黎問我。 "copying the photos! thats what you want, right?" "but you took more than 30 mins to do so.....alright let me do it."我諗佢應該好無奈。 "NO! I can handle it!" Pory好無奈咁俾我繼續。 結果，當然係copy唔到啦 我放棄，走左去同另一個泰妹傾計。佢叫pe。 不過，佢好似仲嚴重過我。 已經企左係床上面係咁跳係咁唱歌。 當然，係泰文。 "what the hell are you singing Pe?" "hit me come on. use your hair to hit me!" 我完全唔知佢講緊乜。 佢見我冇反應，就衝左埋我身邊， 用佢把長髮係咁打我....

我見佢係咁打我，我就捉住佢雙手。 "stop hitting me Pe! are you mad?" 佢見我捉住佢，佢就嘟起個咀，仲開始喊起上黎。 我當然不知所措。 我望一望Pory，佢完全唔想理我地兩個。 "hey no more crying. you look disgusting!" 到左呢個時候，我講野毫無風度。 "I hate you e Hugo!" (泰文當中如果加個e字係人地個名前面，其實會變左鬧人既說話。" 突然間，Pe又係到傻笑。 我都唔知佢做乜之濟，佢一野就鍚左落我到。 仲伸條俐過黎濕吻。 我鍚左一陣，突然意識到我唔可以咁做。 我就推開左佢。 "NO! I have girlfriends..." "haha girlfriends, so how many?" "probably 3 or 4, I don't know."　我都唔知自己講緊咩。 "then let me be the fourth..." 佢又鍚埋黎，仲伸手去摸小Hugo. 呢一刻，我突然諗起Ada，當日佢飲醉左既情境。 我推開左Pe。 "No sorry I am serious. i needa sleep now..." 雖然佢地個間係二人房，但係真係咁岩有一張大床同一張碌架床。 我就衝左上上格訓。 我開始覺得好頭痛，好快就訓左... 訓訓下，突然有人從後攬住我，好似係Pe。

俗語講得好，阻人扑野燒春袋。 對我黎講，阻人訓覺都要燒春袋； 而且我而家又眼訓又頭痛，實在係冇興趣諗個回事。 雖然我唔知Pe有冇得俾我燒， 但我理得你男定女丫！ "I needa sleep Pe, dont disturb me..." 大麻既藥性已過，反而我而家係睡意惺忪。 "I wont, I will just hug you" 我都唔知Pe係咪清醒， 總之唔好攪醒我就得喇。 不知不覺我又訓著左。 丫，我頂你個肺丫！好似有蟲咬我咁既！ 咦，唔係喎... 我張開眼，仆你個街又整醒我！ Pe原來隔住條褲，用個口又咬又啜小Hugo。 "Hey, what the hell are you doing Pe? Dont do that ok? please let me sleep... I beg you please..." 我真係好想訓覺呀！ 不過好多野都唔到你控制。 小Hugo俾佢整到金剛棒咁呀陰公。 "you sure?"佢隻手都係不離我既寶貝。 "Of course!" 跟住Pe就冇再整我，仲擰轉身訓。 我諗佢應該嬲左我。 不過我理得你，有覺訓最實際。 訓醒之後，我發現Pe已經唔係我床邊，我諗佢去左梳洗掛。 我打算走番去自己間房梳洗既時候見到Pory， 佢用好奇怪既眼神望住我，講左聲骨摩寧就走左去喇。

之後Pe就好似扮哂冇野咁， 當然我都唔會篤穿佢啦。 反而Pory係淨低兩日都好奇怪。 我諗唯一既可能性，就係個晚佢知道我地訓埋一齊掛。 好快，我地就番到英國。 我就同樂仔提起呢件事， 佢仲問我人地係咪人妖喎。 其實我識左Pe同Pory冇耐，就已經成日叫佢地lady boy。 諗起都覺得自己仆街。 另外，樂仔同我提起一件事，令我有少少擔心。 "喂，你知唔知Stella最近有冇咩事？ Candy話佢呢排都神神化化喎。" "我淨係知佢同軒仔分左手咋。 佢做咩呀？" "我都唔知呀，Candy話佢好似， 好似咋下，佢飛左軒仔係因為中意左第二個。 Candy問佢，佢又話冇。 但係呢...有人見過佢同第二個男仔一齊。" "下？朋友咋嘛？Stella點會係見異思遷既人。" "我都唔知呀，總之佢呢排怪怪地。 Candy約親佢都話唔得閒。" 聽完樂仔講完，我真係有少少擔心Stella亂識男仔。 軒仔咁好都唔要，但轉頭又同第二個一齊？ 呢樣都算喇，我聽到下一個消息，更加震驚。 "係喎，仲有呢... 我諗左好耐講唔講你知。 拿，我都係聽人講架咋。 聽講Ada有人追喎。"

"唔撚係呀嗎？你邊到聽番黎架？"我既第一個反應。 "呢個世界好細架姐。我有個朋友都識Ada。 佢知道我識你，佢就同我講有個男人追緊佢囉。" 但即使係真既，我又可以點做？ 我連Ada都聯絡唔到。 一切都只能夠聽天由命喇。 反正仲有一個學期我就會番香港，到時再算啦。 係電腦前坐坐下，我不自覺諗番起以前既事。 Bobo，琪琪，stella，火車姐姐，Ada... 原來我生命中出現左咁多個女人， 有人對我唔住，亦有我對唔住人。 但偏偏冇人個留低係我身邊。 究竟係天意，定係我自作孽？ 我做錯既事好多，到我真正想Ada番黎我身邊， 佢就已經離開左我。 突然間我好想番香港，放棄所謂一年既承諾。 十年人事幾番新， 唔駛十年，半年都已經可以面目全非。 如果Ada真係俾人追左，咁我點算呀？ 我咁耐心咁等一年，如果我同Ada一齊唔到， 咁呢一年仲有咩意義？ 想搵人傾下計。打開電話contact，原來我真係冇乜幾個人岩傾。 一個人流落異鄉(係，我知唔算流落)，原來真係幾孤獨。 有心愛你卻愛不到　抱緊了你卻又未想終老 我間中飲醉酒　很喜歡自由 常犯錯愛說謊　但總會內疚 遇過很多的損友　學到貪新厭舊 亦欠過很多女人

諗到呢到，我就非常失落。 雖然明知搵唔到Ada，但係我都決定打俾佢。 聽下佢留言信箱把聲都好丫。 "嘟嘟...嘟嘟..." 通左？！竟然？！ 我個心跳得好快。 半年黎第一次打通Ada既電話，你叫我點樣可以唔興奮？ "喂？" 久違既聲音。 由於我用skype既電話plan打去，所以Ada應該唔知我係邊個。 "Dada？Hugo呀。終於打到俾你喇。" "哎呀！唔記得熄機俾你搵到我！ 算啦，只此一次。 我幾好咁啦，上兩個月開始番工喇。" 我哭笑不得，居然要等佢唔記得熄機我先搵到佢，真悲哀。 "唔好咁殘忍啦，俾我打下俾你啦。 番咩工呀？"我哀求佢。 "我講過一年就係一年。 marketing呀，好忙呀做野，成日要去唔同function。"　Ada好決絕。 "咁都幾好丫！俾心機呀你！ 我岩岩去左旅行呀..." 我分享左好多我係呢邊既生活俾Ada聽。 我亦盡量有咁耐講咁耐，因為我好怕收左線之後就再搵佢唔到。 當然，我都會把握機會問佢啦！ "係呢，你係咪拍緊拖喇？我聽講有人追你喎。" "嘟......." 仆街！點解收左線架！ 根據skype既公平使用條款，原來我已經用左今日上限既分鐘。 .........呢舖真係灰過石灰。

唔理喇！我用手提試下打俾Ada。 "嘟嘟...你搵我唔到你搵我唔到。係呀我唔得閒呀，留言或者遲d再打過黎啦。" 駛唔駛熄機熄得咁快呀... 我唯有打多幾次，J下Ada留言信箱把聲啦。 自從呢日之後，我再聯絡唔到Ada， 亦都冇任何佢既消息。 時間飛快地去到四月。 話說有一日，有班大陸同學仔約我去隔離市飲野唱k。 飲完我先知自己係幾咁唔飲得。 佢地話我聽12 歲已經飲緊烈酒。 當佢地仲係面不改容既時候， 我已經湯到一地都係。 佢地見我醉成咁，就車左我番宿舍。 我已經唔記得左自己點樣訓著。 一張開眼，呢到邊到黎架？ 點解我會訓左係浴缸到架？！ 都算，重點係？我條褲去左邊呀？！ 我搵左好耐，先係common kitchen到搵番.... 呢d咁柒既事，我一定唔會話俾樂仔知。 如果唔係佢一定笑到我面黃。 當然，同Stella分享下，博得紅顏一笑都唔錯。 "嘩！你做乜飲到咁醉呀？出事點算呀？"　聽得出Stella好緊張。 "一次半次姐。你睇我而家咪安然無恙？"　男人老狗，醉左都唔洗死既。 "你仲夠膽有下次咩？我唔放過你呀！ 一個唔好彩，你跌左落街點算呀？" "嘩死女包你咒我？" "衰人我關心你咋！好心你啦！ 咁大個人，唔開心咪做其他野囉。 搵女女都得架！ 我見你咁慘我先關心下你咋！" "唔開心？慘？我冇呀。" "下......我以為你唔開心先去飲酒。" "點解我要唔開心呀？" "樂仔冇同你講咩？你個Ada拍拖喇嘛...."　 ...........今日愚人節咩？

"你認真？你係邊到聽番黎架？" 我嘗試保持冷靜。 "我都係聽樂仔講架咋，我厄你做咩姐。 我仲以為你飲到咁醉係因為知道左..." 本身我都想問下Stella之前樂仔提過佢同第二個男仔一齊既事， 但係我而家冇哂心機，講多兩句就收左線。 "樂仔，你係咪有d野未同我講呢？" "....你知道左？我都知唔瞞得你幾耐。 兄弟，我唔想你唔開心， 想你俾心機讀埋書番黎先再算， 所以冇同你講。" "咁你點解知道佢拍拖？" "我同Candy有日去溜冰， 我見到佢拖住第二個係隔離既餐廳走出黎。" 溜冰場？點解要揀呢個地方呀.... 唉，最唔想發生既事都係發生左。 我有少少後悔點解唔襯放假番香港去氹下佢呢？ 話唔定有得救呢？ 雖然我一早已經作左最壞打算， Ada未必會同番我一齊。 但係我勢估唔到，Ada會咁快同第二個一齊囉... 明明佢好愛我架，點解會變心架... 佢唔係d咁既人黎架... 說好的結婚生bb擁有我地既家呢？ 但我知道唔可以怪Ada。 一切都係源於我自己衰格... 我攬住枕頭痛哭。 如何回到當時　猶如情侶熱戀的那時 分開簡單抺去往事極難　幾多溫馨燭光晚餐 後來　我總算學會了如何去愛　可是你早已遠去　消失在人海 可惜不是你　陪我到最後 突然好想你　你會在那裡 給我一個理由忘記　那麼愛我的你 怎麼了　你累了　說好的幸福呢

接住落黎既日子， 基本上我係煙酒不離手。 每日唯一娛樂，就係聽歌。 我走左一個星期既堂， 因為有太多野要交，我死死氣地番學。 我班同學見到我咁既樣，冇出聲都知道我出左事。 突然間多左好多唔熟既同學關心我。 " Hugo are you ok? you look bad..." Pory問我。 我只係簡單咁同佢講我失戀。 佢都係安慰下我，冇乜野可以做到。 Stella同樂仔一得閒都會skype我， 特別係佢地見到我愈黎愈人唔似人既時候。 "攪錯呀你！男人老狗唔好咁既衰樣啦。 你同我分手個陣都你都未咁樣啦！" Stella忍唔住鬧我。 "喂，女人之嘛。你大把貨啦！唔洗咁喎兄弟。" 樂仔用男人既方法安慰我。 我當然有嘗試搵Ada，不過都係一樣，搵佢唔到。 直到我臨考試之前幾日。 有個陌生既Skype Add我。 Dada。 真係Dada？！ 我accept左之後即刻打過去，不過對方拒絕左。 好快，對方就send左個message過黎。 "Hugo，我知道左你近況。 你唔洗咁樣架。 緣淺就係緣淺，改變唔到。 但唔該你做番個男人， 唔好日日係到喊苦喊忽。 咁樣，我只會睇你唔起。 更加覺得你襯我唔起。 你唔洗搵我，你知我唔會俾你搵到。 我地到此為止啦。"

對方send完個message就立即off左。 冇可能，Dada唔會咁絕架！ Dada明明好愛我架！ 點解要咁對我呀？ 又係你話一年後再算既！ 都未夠一年！點解唔俾個機會我改呀... 我連喊都冇力，呆坐係床邊。 "我叫Ada，都係A0。大家多多指教。" "對唔住呀Hugo，我知我煩到你... 但係我不知不覺當左你係佢喇..." "你仲記得當初佢愛既你係點樣嗎？" "但係我怕我只係當左你係佢既替身。 我怕我會傷害左你。 當友情變成愛情，我地就冇得番轉頭架喇。" "你唔洗搵我，你知我唔會俾你搵到。 我地到此為止啦。" Ada同我講過既野都自動係我腦入面回帶。 可以番黎我身邊嗎？ 要點做你先會番黎我身邊呀？ 你知道個個係好人喇咩？ 如果佢係衰人咁點算呀？ 你咁易信人好易俾佢厄架。 一定係，佢係衰人黎，淨係想厄你上床咋。 佢有咩比我好？ 我一定比佢更愛你架。 同一個水泡一齊你唔會開心架嘛。 我先可以俾到幸福快樂你。

我維持住行屍走肉既狀態，飯都冇食咁過左一段日子。 不過頹廢歸頹廢，畢竟我唔可以走太多既堂。 萬一畢唔到業，咁就仆街喇。 我起身梳洗一下，望住鏡入面既自己。 我同自己講，爭氣呀！ Ada講過，咁頹既我係唔charm架。 我要努力吸引番佢。 我理得佢同邊個一齊， 只要佢心入面有我，我就有機會。 時間過得好快，不知不覺已經5月， 我考完試就可以番去香港，９月先再番黎交畢業論文。 "Stella，我下星期就番黎喇..." "番黎咪好囉！我搵埋樂仔去接你機啦。" "嗯，我都準備左手信俾你地。" "咁好！咩黎架咩黎架？" "我幫你買左套性感內衣。" "去死啦你！" 呢段日子，我總算正常番少少，識得講下笑。 要番香港了，我回頭望一望呢個陪左我一年既城市。 雖然有不捨，但始終我最愛既，都係係香港。 "Pory同Pe打算玩到9月交埋功課先番去， 佢地亦都有黎送我上巴士。 "miss you Hugo...see you very soon na!" 我同Pory同Pe擁抱過後，就上左開往希斯路機場既巴士。 香港，我番黎喇。 Ada，我番黎喇。

"本航班即將降落香港國際機場，再次多謝閣下乘搭國泰航空。" 我衝出接機大堂，居然見到一個熟悉既身影！ Ada！咪住，Stella都係到！ 我估唔到Ada會黎接我！ 佢地見到我就好興奮咁衝埋黎攬住我。 "你終於番黎喇！我地結婚喇。" Ada同我講。 結婚？你講真架？ "唔係呀你要同我結婚呀！" Stella拉扯住我。 下？Stella都想同我結婚？ 我張開眼，眼前既仲播緊我頭先睇緊既inception。 原來只係一場夢。 終於番到香港喇，百感交雜。 一年前，我為左Ada一年既承諾而遠走英國。 一年後，卻已人面全非。 一年之期已過，唔知我會唔會搵到Ada呢？ 我一落機，立刻打俾Ada。 "嘟嘟....嘟嘟..." 通喇通喇！ "喂？Hugo？你終於打黎喇咩？" "Dada？咩叫我終於打黎呀？"我心情激動不已。 "過左一年之期我就開番電話等你打黎啦衰人。" "我岩岩落機咋。今日會唔會有機會見到你？" "番黎就好！今晚你好好休息啦。 聽日約你食飯？"　好呀好呀！ 我心中唔明白，點解Ada對我既態度唔同哂。 明明早排佢先話到此為止。 不過佢肯聽我電話，肯同我見面， 我就已經心滿意足喇。 辦好哂入境手續，熟悉既說話， 熟悉既文字，熟悉既環境，熟悉既人。 終於呈現係我眼前。 樂仔見到我，就攬住我唔放！ "喂喂喂，你中途轉基呀？攬咁實做咩？"我笑住講。 "Stella過黎，俾哥哥攬下，睇下有冇瘦到先！"我轉向Stella。 "去死啦死變態佬！"雖然Stella把口咁講，但係佢都係緊緊咁攬實我。

Stella同樂仔約我今晚食飯， 但係我實在好想陪下老媽子同老豆食飯。 所以我同佢地講食完飯先出黎飲杯野傾下計。 番到屋企，老媽子好似過年咁，煮左好多野食。 雖然係我自己攞黎，但係我真係好耐冇食到咁飽咁滿足喇。 可能因為今日搵到Ada，所以心情特別好。 食完飯後，我就換衫準備出去。 樂仔居然同我講Candy唔俾佢出去！ 有冇攪錯！兄弟番黎都唔俾面？ 佢話佢守緊行為喎。 所以就得番我同Stella出去。 "點呀你最近？仔仔呢？聽講你同軒仔分手之後又有新仔仔喎。" 其實我有少少唔開心Stella換畫換得咁快。 "er.....散左啦.....唔知點解個個都唔岩我咁。" "我都叫左你睇定d先揀架喇！咁心急做咩姐？ 到時又蝕底俾人呀。" "你理得我姐...最蝕既都蝕左俾你啦。" "係喇我知係我責任喇。" "係囉！你不負責任呀你！當初又唔見你咁努力咁痴心追番我.... 而家追番Ada就咁落力咁上心。" "當初你同Darren一齊嘛，咁我可以點姐。" 我細心望一下，今日Stella既化妝同以前都幾唔同。 又或者咁講，佢唔再係以前個個細路女。 "喂，如果我話你聽，我由此至終都冇變過心， 你會唔會放棄追番Ada而同番我一齊？" "咪玩啦！" "車，玩下都唔得，知你緊張Ada喇。"

"哈，你唔係好憎我架咩其實？"我問Stella。 "憎呀嬲死你呀！都唔明你地班男人個個都唔識珍惜架。 不過我最憎你點解咁易就放棄唔追番我？" 女人真係無撚敵。 你叫我唔好煩你，原來又嬲我唔追你。 女人心海底針。 "講呢D？我地分開之後你好多姿多采喎..." "可惜冇人個男人識珍惜呢... 個個都係賤人黎。 我咁努力去學做一個好女朋友， 但原來做好女人都冇用既。" "軒仔呢？佢應該好仔架？" "好多野你地唔知道姐。我都唔想再提。" "哈哈，我一直以為我都已經夠衰，原來大把人都係咁。"　我自嘲一下。 "你去死啦！你係最衰個個呀！" "咁你又同我做番朋友？" "感覺既野，邊有得解釋。就正如你個Ada好好咩？ 你咪一樣咁中意佢。" 坦白講，自從我再遇番Stella， 加上係英國成日同佢傾計， 我覺得Stella都改變左唔少。 唯一一樣冇變既，我覺得佢應該仲係中意我。 因為佢有意無意都會暗示下。 你估我冇諗過同番佢一齊咩？ 我揀佢即係放棄Ada... 你叫我點揀... "如果你個Ada唔揀番你，你會唔會追番我？"　我分唔到Stella係唔係認真咁問我。 "我邊到襯得你起呀姐姐？你唔怕我再傷害你咩？" 唔好再逼我埋牆角啦.... "哼，咁又係！你想追我我都唔受啦！"

Stella既事，我真係唔知有冇估錯。 不過而家最重要既係，聽日可以見到Ada。 我呢年黎所有想同佢講野既野都終於可以講哂出黎。 我好想知道Ada係咪真係咁快就放低我。 個個男仔究竟係咩人... 由於時差既關係， 我第二日訓醒已經係夜晚。 我換好衫就出去搵Ada喇。 好緊張呀好緊張呀！ 唔知Ada有冇咩變化呢？ Ada好準時，佢今日著左一條連身藍色長裙， 非常搶眼。 加上佢招牌迷人笑容，殺死人喇。 "好耐冇見，你都仲係咁靚。" "哼！唔係愈黎愈靚咩？"　Ada仲識同我講下笑。 "係係係，Dada你愈黎愈明艷照人。 門面說話講完，我當然要問下佢男朋友既事。 "喂，聽人講，你拍拖喇喎。有冇咁快可以唔記得我呀？" 我都唔長情架啦... "下？邊個話你聽我拍拖呀？我冇呀。"Ada一臉愕然。 "下？冇？好多人話見到你同個男仔一齊， 你仲send左個message俾我架。"　到此為止丫嘛。 "我唔可以同男仔去街架咩？ 仲有咩message呀？我邊有send過野俾你？" 我一片空白，即係點呀？ 我明明收到佢個message同我講到此為止架喎... "即係，你冇拍拖？"

"冇呀！我有冇拍拖我自己唔知架咩？" Ada一臉認真。 oh yes!即係我仲有機會啦？！ "咁就好喇....咁你係咪可以俾個機會我地重頭黎過？" 我認我好心急。 "你乜都冇做過，就想我原諒你同你一齊？ 我同你講呀我都未嬲完。" 言下之意，Ada即係指只要我感動到佢， 我地就可以再一齊？ "冇問題！我一定會令你再次相信我既愛。" "哼，你做到先算啦！" 我送左Ada番屋企，去到樓下我好自然就想同佢good bye kiss。 不過Ada避開左。 都岩既，我地而家唔係男女朋友關係。 我好快就將呢件事講左比樂仔聽。 佢有少少驚訝點解Ada會話佢冇拍拖... "我明明見到佢...算啦，你地快d好番就得啦！"　樂仔有少少欲言又止。 "不過我唔明點解佢話冇send個message。" "算啦，知黎都冇幫助。 你快d諗下點樣氹番人地好過啦！" 樂仔講得岩！要好好準備下先！ 我無將呢個消息講俾Stella聽， 我唔知佢會點諗。 呢一晚，我興奮到訓唔著。

接住落黎既日子，我幾乎日日都搵Ada。 我帶佢去唔同地方，特別係有我地回憶既地方。 我買過花，整過好多小禮物俾佢。 我地既關係亦都愈黎愈好。 我諗呢一刻，我地之間欠缺既， 只係我再開口同佢表白。 "Dada，記得呢到嗎？"我地身處下白泥。 "Dada，我地去迪士尼好嗎？最近開左個新既園區呀。" 另一方面，Stella都有搵我，不過佢冇特別講乜野， 都係好似普通朋友咁。 當然，佢都知道我同Ada日見夜見。 時間去到七月。 我約左Ada番poly，我地相遇既地方。 "你約我番黎做咩呀？" "去precamp囉！" "痴左線咩你？幾多歲呀？畢埋業啦仲玩？" "你同我一齊去左先啦！" 係我地眼前，係一班我地既師弟妹。 今日係佢地既第一次precamp， 我提議我地扮freshman，一齊落組。 當然，我事先已經同左班攪手講左， 佢地知道左我只係想氹番女朋友， 都非常支持。 大家輪流介紹自己。 "我叫hugo，A0。" 我單單眼對住 Ada。 Ada笑到見牙唔見眼。 "我叫Ada，A0。" 我諗Ada一定記得當日我地相識既情形。 之後就玩埋d低能遊戲，我專登玩輸左。 "Hugo你輸左，搵個人示愛啦！" 嘿嘿，我一早夾埋左個班組爸媽啦。 我向Ada半跪。 "Ada，我願意係以後既日子保護你照顧你。 我唔會再俾其他女人埋我身。 我唔會再咁蠢做錯事。 我唔會再忽略你既感受。 可以俾一次機會我做你男朋友嗎？ 可以俾一次機會我做呢個世上最幸福既男人嗎？

Ada笑到停唔到，佢應該估唔到我做埋d咁低能既野去氹番佢。 我坦白講，我都覺得好低能。 不過只要可以氹番Dada，再低能我都肯。 "點呀靚女？應唔應承呀？我跪左好耐喇！痺哂喇！" "起身啦傻佬！" Ada點點頭。 得左喇！我終於可以同番Ada一齊喇！ ********************************************************* 八月我準備要番英國交畢業論文。 "Dada，我就黎要番去喇！ 不如你請假陪我番去玩幾日？"我好想再同Ada去旅行。 "我睇下請唔請到假啦。 應該冇問題既！" "好，咁我幫你買埋機票先！" 諗起可以再同Ada去旅行，我就興奮到不得了。 一星期後。 "Sorry呀Hugo。我請唔到假呀...." Ada同我講。 "下，但係book哂野喇喎..." "真係唔得呀，老細唔放我呀..." "咁冇辦法啦...做野緊要呀。" ****************************************************** 另一邊廂，Stella突然搵我。 "Hugo，我知你番英國喇。 我都好想去玩下呀！ 不如我同你去？"

"下？做咩冇啦啦想去既？"我問Stella。 "我一直都好想去英國架啦。 不過如果你要同Ada去我就唔阻你地喇。 廢事做燈膽啦。" 呢d係咪叫天意呢？ Ada岩岩先同我講佢唔去， 而家Stella就話一齊去。 "佢唔得閒去呀...不過你同我去，孤男寡女你唔驚咩？" "我信得過你啦。你可以對我做d咩姐？"佢細細聲咁問我。 "我...怕Ada誤會姐。" "車，你唔可以同朋友去玩架咩？ 同埋你唔講，我唔講咪得囉。" 我唔明白點解Stella會咁想去。 佢明明都知我同番Ada一齊架啦？ 佢唔會想做第三者掛？ 冇理由既！ Stella唔係咁既人，Hugo你自己賤格諗多左姐。 我腦海突然浮現因為琪琪而分開既個一幕。 "Stella，都係唔好喇。 我唔想有咩誤會呀。"

鏡頭轉向另一方面。 場境係一個辦公室。 有個女仔打緊電話。 "喂，軒？我請左假喇。我地可以去日本玩喇。" "哼！你唔係要去英國咩？" "我同佢講左我請唔到假喇。 我地可以拍番幾日拖啦hehe" "我都唔明點解要咁偷偷摸摸。 明明佢係英國個時我地已經一齊左， 你又話要玩番佢一轉。 我都唔明你諗咩。" "佢對我唔住呀！ 我真係接受唔到！如果唔係你既出現， 我諗我真係去左自殺。 我接受唔到兩個男朋友都係厄我。 你俾多少少時間我啦。 我玩完就會正式番黎架喇好冇？"

鏡頭轉移左去半年前，某餐廳內。 "點解你要同我分手呀？ 我唔明白呀！我一直都對你好好呀！"男仔好激動。 "軒，我逼不得已架其實。 我放唔低佢呀。 我以為佢同佢女朋友分左手之後，會繼續見異思遷啦。 點解佢要懶係對佢女朋友情深咁！ 點解佢當初唔係一樣咁長情呀？ 我唔要見到佢幸福呀！ 你可唔可以幫我一件事呀？ 如果你幫到我，我就可以放低佢。 咁我就可以同番你一齊架喇。" "我可以點樣幫你呀咁？我做到既一定會去做。"　軒仔為左呢個女仔，佢願意去做任何事。 "放心，你一定做到。" ********************************************************** 一星期後，某間酒吧。 "Hello小姐，你自己一個飲悶酒？"　軒仔問眼前呢位小姐。 女仔抬起頭，望見眼前呢位靚仔。 既然係靚仔，女仔唔介意同佢傾多兩句。 "係呀，一個人。" 傾多兩句，佢發現呢個男人除左靚仔， 仲好識氹女仔。 "一晚姐。反正我係單身。冇所謂啦。 Hugo都可以同人上床啦，點解我唔得？"女仔心諗。 ******************************************************** 又一個星期。 自從女仔派左軒仔去氹左個個佢好憎既女仔上床之後。 佢知道係時候散播呢個消息。 於是，佢冒充個個佢好憎既女仔， 開左一個skype account，再send message俾佢前男友。 "Hugo，我知道左你近況。 你唔洗咁樣架。 緣淺就係緣淺，改變唔到。 但唔該你做番個男人， 唔好日日係到喊苦喊忽。 咁樣，我只會睇你唔起。 更加覺得你襯我唔起。 你唔洗搵我，你知我唔會俾你搵到。 我地到此為止啦。"

時間繼續倒流。 Hugo仲同Ada拍緊拖。 不過，Hugo呢排好似同一個叫琪琪既女仔行得好埋。 佢地冇留意，一直另一個女仔暗暗監視佢地。 呢個女仔，係Hugo既前女友，Stella。 佢唔抵得點解Hugo同Ada咁幸福， 而自己只係再遇到第二個壞男人。 佢已經一直搵機會想攪破壞。 直至有一次，佢見到Hugo同琪琪去街， 佢更加恨呢個男人點解又有女仔埋身。 佢認得呢個女仔，係Hugo以前中學既男友。 佢搵左好耐，終於搵到一張佢地比較耐既合照。 執一執佢，就唔似係舊相啦。 Stella跟住開左張太空卡。 "我勸你離開Hugo。佢唔係一個好人。" "你係邊個呀？" "我係你地之間既第三者。" "痴線，冇可能。" 接住Stella就send左個琪琪同Hugo既合照俾Ada......

時間去到Hugo係英國交完論文番黎之後半年。 Hugo已經做緊野。 佢呢排都覺得Ada好怪， 成日唔得閒理佢。 終於有一日。 "Hugo，我諗得好清楚。 我始終接受唔到你之前出軌呀.... 我地分手啦..." Hugo想搵Stella傾下計。 不過佢發現，Stella好似消失左咁，搵佢唔到。 Hugo好傷心，去左一間酒吧，自己一個飲酒。 佢好後悔呢一生只係會傷害女人。 當自己想真心去愛既時候， 佢已經再冇資格。 原來人唔一定可以重頭黎過， 原來錯左就係錯左，個天並唔一定要俾機會你。 而係酒吧既另一個角落， 有一個陌生男人不停同身邊既靚女講野。 "靚女，你叫咩名呀？" "Stella。" ~全文完~
[人性] [感情事]我不會講你知，其實是第幾次